Sawangan kana Carita Pantun 


Sawangan kana 


CARITA PANTUN 


Wahyu Wibisana 


SAWANGAN KANA CARITA PANTUN 


© Wahyu Wibisana 


Cetakan I, 2022 
XXViii * 700 hlm, 14,5>* 21 cm 
ISBN 978-623-XXX-X-X 


Editor 
Atep Kurnia 


Desain Sampul 


Tata Letak 
H. Athiya Agung 


Penerbit Layung 

Kp. Cikolotok RT 01/RW 01 

Desa Hanjuang, Kec. Bungbulang 
Garut 44165 

Website: PenerbitLayung.com 
Email: penerbitlayung@hotmail.com 
Kontak: 0813-2267-9851 


PAMUKA 


Taun kamari (2021) terbit bukuna Andrea Acri nu judulna Da- 
ri Siwaisme Jawa ke Agama Hindu Bali nu eusina tarjamahan 
sapuluh artikel nu medal dina jurnal akademis salila 15 taun ka- 
tompérnakeun, ti taun 2006 nepi ka taun 2021. Dina buku ieu aya 
artikel nu matak ngirut, nyaéta “Pancakusika dan Kanda Mpat: Dari 
mitos Pasupata ke Folklor Bali”. Ceuk Acri, tina bukti téks Jawa Kuna 
nu aya, katémbong yén pancakusika téh boga sajarah nu laér di Jawa 
jeung Bali, malah mah nepi ka luar dua nusa éta, katut Lampung, 
Sumatra. Urang pada terang, nu disebut Pulo Jawa téh lain ngan 
dieusi ku sélér Jawa hungkul, aya urang Sunda ogé di jerona. Pon 
nya kitu, nu kabukti keur urang Sunda baheula mah pancakusika 
téh minangka karuhun atawa raja mitologis, siga Prabu Siliwangi 
mun jaman para ménak dalem mah. 

Loba naskah Sunda buhun nu nyabit-nyabit pancakusika, 
nu disebut Acri waé aya kana limana, nyaéta Sanghyang Hyang 
Hayu, Kunjarakarna, Carita Parahyangan, Siksa Kandang Karesian, 
jeung Bujangga Manik. Tataan pancakusika atawa disebut ogé 
pancaresi téh nyaéta Sang Kusika, Sang Garga, Sang Mestri, Sang 
Purusa, jeung Sang Patanjala. Patanjala nu bungsu sakaligus nu 
pangpentinna, malah nurutkeun pancaresi historis mah, di India, 
Patanjala (ngaran sabenerna Lakulisa) téh guru ti resi nu opat 
lianna, nu nyebarkeun ajaran Siwa Pasupata. Pancakusika ti jaman 
baheula nepi ka kiwari di Bali mah hirup kénéh, malah dalit pisan 
jeung kahirupan sapopoé urang Bali. Tah, naha di urang mitologi 

pancakusika téh geus paéh? 

Mun urang maca dokuméntasi carita pantun Lutung Kasarung 
nu diumumkeun ku C.M. Pleyte, pasti langsung bisa neguh, marga 
Pleyte ngajudulan publikasina ku Tjrita Loetoeng Kasaroeng njaéta 
Goeroe Minda Kajangan anu Ngajadi Ratoe Goeroe Minda Patandjala. 
Teu héran mun pantun Lutung Kasarung téh keur lingkunganna 
mah sakral pisan. Hal nu matak hélok, teu saeutik nu nyebut yén 
pantun Lutung Kasarung téh nyaritakeun luluhur urang Sunda, 
nyaritakeun karuhunna, sok sanajan teu apal kumaha jujutanana 
ka Guru Minda Patanjala. 

Ieu ngabuktikeun di sawaréh urang Sunda, dina ingetanana, 
masih kénéh aya réméh kakarén tina tradisi Suna kuna téh. Kapan 
umumna kiwari mah basana gé “seuweu-siwi Siliwangi”, béda 
jeung rajah dina pantun Baduy, dina unggal mantun nyebutna téh 
“Jain turuh ti turubun/turuh ti Lutung Kasarung/pencar ti para 
sangiang opat-puluh/sésékélér ti derma réhé/ asal ti batara lima”. 
Jadi pancaresi atawa pancakusika atawa batara lima téh masih 
kénéh hirup dina ingetan urang Sunda, sok sanajan jalmana teu 
pati loba. Nu teges ngabukti mah ku urang bisa nanya ka urang 
Baduy, saha karuhunna? Jawabna, Batara Patanjala putrana Batara 
Tunggal. Ari puguh buktina kieu mah, naha atuh Andrea Acri dina 
artikelna teu nyabit-nyabit tadisi pancakusika dina folklor Sunda? 
Jawabna mah, tilu sapamulu, dua sakarupa, sahiji keunana pasti, 
nyaéta euweuh nu naliti! 

Ku kituna usaha Wahyu Wibisana ngaji carita pantun téh 
penting pisan, sok sanajan umurna panalungtikan ieu téh geus 
leuwih ti satengah abad, tina jihat idé mah masih kénéh 'weuteuh'. 
Naha ieu bisa jadi bukti yén ulikan kasundaan sanggeus generasi 
Wahyu mah teu menyat, malah nyirorot? Teu bisa jadi. Tapi 
sakaterang mah asa can aya nu ngulik pantun siga cara Wahyu. 
Sabab sekripsi minor ieu disusunna taun gene puluhan tangtuna 
héngkér ku data panogong, mun dibandingkeun jeung kaayaan 
kiwari mah. Antukna, poma urang ulah héran mun manggihan 
data-data anu teu pas atawa saayana. Umpamana cutatan tina Siksa 

Kandang Karesian nu nataan lalakon pantun téh dibacana babakcatra 
lain banyakcatra. Ieu Wahyu nyutat tina catetan Suhamir. 

Da mémang, harita mah can aya tarjamahan Siksa Kandang nu 
lengkep, malah bisa jadi can aya transliterasi-transliterasina acan, 
jeung bacaan Suhamir bisa kasebut wajar lamun patukeur aksara 
ba jeung nya, soalna aksara ba jeung nya dina aksara Sunda kuna 
ngan béda sagurat. Teu cara kiwari salian ti Siksa Kandang (kode 
naskah L 630) nu ditulis dina daun gebang, Siksa Kandang (kode 
naskah L 624) nu ditulis dina daun lontar gé geus aya alih aksara 
jeung tarjamahanana. Ku sabab éta ogé, tésis Wayu nu masualkeun 
siliwangi jeung silihwangi téh geus teu rélevan, sabab dina Siksa 
Kandang lontar mah ditulisna silihwangi, katambah urang meunang 
bukti séjén dina Bujangga Manik, cenah gé “kasép manan Banyak 
Catra, leuwih manan Silih Wangi”. 

Usaha Wahyu mapandékeun pantun jeung naskah Sunda 
kuna ieu meureun bisa disebut mitembeyan, hadé meunang 
pamuji. Ngingetan urang kana lalampahan J. Noorduyn dina 
nyaliksik lontar Sunda, manéhna gé mapandékeun lontar kawih 
(lontar Sunda nu wangunna puisi loba nu maké kecap kawih dina 
ngamimitianana) jeung pantun. Atawa bisa jadi panalungtikan 
Wayu jeung Noorduyn kana lontar Sunda jeung pantun téh, dina 
mangsa anu sarua, ngan teu paeunteung-eunteung baé. Kuring 
mah yakin Noorduyn dina ngulik lontar buhun kabantu pisan ku 
carita pantun, lain dina wangun sastrana waé nu méh sarimbag, 
dina kandaga kecap jeung wangun kalimah gé pantun jeung lontar 
kawih mah loba nu sarimbagna. Malah aya salasahiji naskah Sunda 
Kunanuku para ahli disebutna Pantun Ramayana. Pantesjurupantun 
dina rajahna aya nu ngandika kurang leuwih “teu kabukti ku para 
resi, teu kabuka ku para bujangga, ana dibuka ku juru pantun, 
dibuka patinghaleuang, nu ménta dilalakonkeun”, dina ieu sigana 
para karuhun nitip isarah cara pikeun muka tutungkusan dina jero 
lontar kuna, diantarana ku ngaji pantun. 

Cékéng tadi urang bakal manggih data nu saayana, Wahyu 
pribadi sasadu yén sampel carita pantun nu diulik di dieu téh can 

tangtu répréséntatif, ku kituna urang kudu ati-ati upama di dieu 
dibahas Dadap Malang (Pantun Bogor), Radén Kamandaka (Babad 
Pasir Luhur), jeung Nyi Pohaci Sanghyang Asri (Sulanjana). Kahiji, 
ngeunaan Pantun Bogor, dina taun 1992, Ajip Rosidi nu keur 
dumuk di Osaka, jauh-jauh ti Jepang ngirim tulisan ka majalah 
Manclé, intina mah jang nganyahokeun yén Pantun Bogor téh 
pseudopantun, keur nu panasaran mah leuwih hadé maca tulisan 
Ajip waé aya dina buku Pancakaki nu judu artikelna Pantun Bogor. 
Ari émbohna ti kuring mah “alam pikiran” Pantun Bogor lain- 
lainna ti “alam pikiran” pantun ilaharna. Ku Wahyu gé di dieu 
Pantun Bogor téh paling loba diwada, ngan henteu ari nepi ka 
nyebut “lain pantun” cara Ajip mah. 

Kadua, Radén Kamandaka téh nu boga lalakon dina Babad Pasir/ 
Babad Pasir Luhur. Nu ngaranna babad tangtuna wawacan, jeung 
sakaterang mah Babad Pasir téh digurit dina basa Jawa, sabab kuring 
mah teu boga kadar keur ngadakwa, mangga wé nyanggakeun 
ka para ahli naha carita Radén Kamandaka téh pantun atawa 
lain. Ngan, sigana matak Babad Pasir ku Wahyu diasupkeun kana 
sampel téh pédah nyebut-nyebut Banyakcatra, Siliwangi, jeung 
Anggalarang, lalakon-lalakon pantun nu disebutkeun dina Siksa 
Kandang. Jeung, perlu dicatet dina galur caritana Babad Pasir méh 
pisan umumna carita pantun, malah upama dibandingkeun mah 
tina jihat galur Babad Pasir leuwih bisa disebut carita pantun tibatan 
Pantun Bogor. 

Katilu, keur Nyi Pohaci Sanghyang Asri, Wahyu nyokot tina 
Wawacan Sulanjana yasana R. Sacadibrata. Saliwatan mah asa pa- 
jauh-jauh huma, pan bisa waé Sacadibrata téh nyadur tina macapat 
Jawa, atawa ngan sakadar mapaés Wawacan Sulanjana nu mémang 
jaman bihari mah ngaleuya di urang. Tapi lamun urang maca 
Tjarita Sri Sadana atawa Sulandjana tina salasahiji carita pantun nu 
didokuméntasikeun ku Ajip, urang bakal mikir-mikir deui, sabab 
dokuméntasi ieu caritana méh sarua jeung Wawacan Sulanjana 
Sacadibrata, pangpangna mah reumbeuyna ku anasir tina budaya 
Jawa. Medal pertanyaan, naha pantun Sulanjana téh mémang 


8 


Pamuka 


asalna wawacan/ macapat nu diadaptasi jadi carita pantun atawa 
pantun Sulanjana téh geus awor jeung carita Sanghyang Sri ti 
Jawa, nu mémang di Nusantara mah, nu umumna melak paré, 
carita ngeunaan Sanghyang Sri téh populér pisan, atawa aya 
kamungkinan-kamungkinan lainna? 

Iwal ti éta, sok sanajan Wahyu marélékeun sastra tinulis 
jeung sastra linisan dina prak-prakanna mah maké sawangan sas- 
tra tinulis, buktina ayana ungkara-ungkara “Jurupantun salaku 
kréator boga kabébasan pikeun nyipta ...” atawa “Jurupantun 
salaku seniman saperti pangarang jeung panyajak baé nganggap 
basa nu digunakeun téh ngan sakadara alat geusan nepikeun 
angen-angenna.” Jelas Wahyu geus ngaluarkeun 'téks' pantun tina 
kontéks sastra linisan. Ogé Wahyu nyieun argumén, nu sigana 
mah, kapangaruhan ku isu nu keur haneut harita: 


“Carita pantun anu kungsi jadi konsép anyar ti hiji individu, bisa 
jadi mimitina mah teu ditampa ku masarakat tempat kumbuhna éta 
individu. Tapi nya kitu biasana ogé individu anu rancagé mah, demi 
kréativitasna manéhna geus bisa miheulaan jamanna sarta kréasina 
teu nyaluyukeun teuing jeung pamanggih kaayaan saharita (actual 
position) nu aya di masarakatna.” 


Anapon mun nilik kana leunjeuranana mah ieu buku téh 
kawilang hadé. Sakumaha nu geus disebut di luhur kakurangan ieu 
buku lain dina perkara métode, tapi dina jihat data nu alam harita 
mah can réa. Jeung deuih sabab ieu skripsi minor keur nyumponan 
sarat ngahontal sarjana muda, bisa waé Wahyu boga pikiran 
teu kudu hadé-hadé teuing, ngitung waktu dijieunna ieu skripsi 
dina kaayaan Wahyu geus jadi jelema sibuk gé, bisa jadi faktor 
séjén. Nu matak kuring kataji mah, usaha Wahyu dina narawas 
wangun pantun, laju babandinganana pantun Sunda jeung pantun 
Malayu. Ngan hanjakalna Wahyu teu maké pantun Baduy nu 
didokuméntasikeun ku C.M. Pleyte, da sigana mun maca pantun 
éta mah bakal boga kacindekan anu béda tina nu didadarkeun di 


9 


Sawangan kana Carita Pantun 


dieu. Ogé usaha Wahyu dina upaya ngayak-napikeun étimologi 
pantun, nu kudu diturutan ku urang Sunda kiwari nu masih 
ngagujudkeun manéh, teuteuleumana dina kirata. 

Kilang kitu, ku ieu buku Wahyu Wibisana nu kawentar salaku 
sastrawan, geus ngabuktikeun dina karya ilmiahna ogé teu kurang 
nyongcolang ti karya sastrana. Cindekna mah, buku ieu bisa jadi 
conto kumaha karya ilmiah anu ilmiah dina basa Sunda. 


Bojong, 25 Juli 2022 


Hady Prastya 

BABI 
Bubuka 


MASALAHNA 


CARITA PANTUN minangka banda urang Sunda, ahir-ahir ieu geus 
nimbulkeun masalah di kalangan ahli sastra jeung basa Sunda. 
Demi nu jadi masalahna nyoko kana mokprokna dua kanyataan, 
yén carita pantun nu geus kanyahoan boga ajén, kabuktian kiwari 
beuki ngurangan, laleungitan. 

Salaku nu boga banda bari tanggung jawab kana salametna éta 
banda, munasabah pisan upama gancang-gancang ngaréngsékeun 
masalahna. Teu béda jeung mikiran kumaha ngarékonstruksi candi 
Borobudur nu geus parna pisan ruksakna, ti mana alatna, kumaha 
caranajst., tapi nu pasti mah kudu ayeuna, bisi kaburu ambruk mantén. 

Para budayawan Sunda umumna boga pamanggih anu bisa 
disimpulkeun ku ucapan “Lebar temen ku nu geus aya tur geus 
katémbong alusna, lamun hég leungit lebah urang.” 

Carita-carita pantun nu geus kacatet sarta di antara aya nu geus 
diumumkeun nyaéta: Badak Pamalang, Badak Singa, Bima Manggala, 
Bima Wayang, Budug Basu, Burung Baok, Deugdeugpati Jayaperang, 
Jaka Susuru, Gajah Lumantung, Guru Gantangan, Kidang Pananjung, 
Kidang Panandri, Kuda Gandar, Kuda Laléan, Kuda Wangi, Layung 
Kumendung, Langga Sari, Langon Sari, Kalang Sari, Ki Manjor jeung 


13 


Sawangan kana Carita Pantun 


Nyi Gendruk, Manggung Kusuma, Munding Mintra, Munding Sari 
Jaya Mantri, Paksi Keling, Panambang Sari, Panggung Karaton, Radén 
Tegal, Rangga Gading, Rangga Maléla, Rangga Sawung Galing, Rangga 
Séna, Sulanjana, Nyi Sumur Bandung!, Dadap Malang, Ngadegna 
Pajajaran, Sinala Aji, Ronggéng Tujuh Kala Sirna, Pakujajar di Lawang 
Gintung”, Ratu Bungsu Karma Jaya, Ratu Kembang Pangcarikan, 
Demung Kalagan”, pantun-pantun Baduy*, Lutung Kasarung, Radén 
Sanjaya, Radén Kamandaka, éta kabéh mangrupa populasi carita 
pantun, ditambah ku nu can kacatetkeun. 

Geus loba para ahli sastra jeung basa Sunda anu nalungtik 
carita pantun boh urang Sunda pribadi, boh urang Barat. Ku 
kituna masalah carita pantun téh teu atah-atah teuing, tegesna 
nu pandeuri ayeuna kari saruakeun baé. Dina enggoning nerus- 
keunana, dua maksud nu dikandungna, nyaéta: ngajembaran deui 
hasil panaluntikan jeung ngayakeun deui pangajén (évaluasi) kana 
panaluntikan heulaeunana. 

Ti jaman Jonathan Rigg (1862)> nepi ka R. Maryati Sastrawijaya 
(1968), panalungtikan carita pantun téh geus loba ngahasilkeun data- 
data katut tapsirna. Masalahna ayeuna, hasil nu geus nepi ka dinya téh 
kudu ditambahan jeung diajénan deui, kalawan tujuan nu tadi. 


TUJUAN PANALUNGTIKAN 


Tujuan panalungtikan di dieu, sajaba ti pikeun nyumponan 
sarat ujian Sarjana Muda Pendidikan, sugan jadi sumbangan, 
sanajan leutik, kana hasil panalungtikan nu geus aya. 


! F.S. Eringa, Loetoeng Kasaroeng een Mythologisch verhaal uit West Java, Disa, 
Leiden, Den Haag, 1949. 

2? Pantun-pantun Bogor, simpenan Rakéan Minda Kalangan. 

* RSS. Wirananggapati, Ratu Bungsu Karma Jaya, numutkeun pantun Taswan, Dana 
Guru, Jakarta, 1961. 

4 J.J. Meijer, Badoejsche Pantoenverhalen, BKI 40, 1891. 

> Jonathan Rigg, A Dictionary of the Sunda Language, Lange & Co, Batavia, 1862. 

6 R.Marjati Sastrawidjaja, Sawangan kana Tjarita Pantun Deugdeugpati Djajaperang, 
Skripsi, Fak. Sastra UNPAD Bandung, 1968. 

Lian ti éta, maksud téh ngasongkeun pangajén kana hasil nu 
geus aya bari némbongkeun hasil-hasil ajéneun deui nu séjén. 

Tilu maksud di luhur, pangpangna ditekenkeun kana: istilah 
pantun, wangunan eusi, kasang-tukang tumuwuhna jeung catatan- 
catatan carita pantun nu geus diumumkeun. 


SAMPEL 


Keur ngawatesanan masalah nu disawang, tina populasi nu 
dibéréndélkeun, nu nulis nyokot sapuluh pikeun sampel ieu pana- 
lungtikan, kalawan alesan-alesan jeung pertimbangan-pertimbangan: 


1. Lutung Kasarung, duméh pohara populérna jeung loba nu 
nganggap suci. 

2. Lutung Leutik, duméh aya sasaruaanana jeung Lutung Kasarung. 

3. Radén Kamandaka, duméh sajaba ti aya sasaruaanana jeung 
Lutung Kasarung katut Lutung Leutik, dianggap aya patalina 
jeung sajarah Banyumas. 

4. Ciung Wanara, duméh dianggap carita pantun nu pangkahotna. 

5. Munding Laya di Kusuma I, duméh aya nu nganggap roman. 

6. Munding Laya di Kusuma II, pikeun dibandingkeun jeung Mun- 
ding Laya di Kusuma I. 

7. Radén Deugdeugpati Jayaperang, duméh carita pantun nu ka ka- 
panggih di luareun Pasundan ayeuna. 

8. Nyai Sumur Bandung, duméh polana basajan. 

9. Sulanjana, duméh loba unsur-unsur nu perlu disawang jeung 
dianggap mitos paré. 

10. Dadap Malang, duméh kabéjakeun yén boga wanda nu mandiri, 

béda jeung pantun Priangan.” 


Pohara hanjakalna nu nulis teu hasil meunangkeun naskah 
pantun Baduy, anu ceuk timbangan mah pohara pentingna pikeun 
dibandingkeun jeung carita-carita pantun di luhur. 


7 Sumber-sumber carita pantun nu dipaké sampel, aya dina Bab III. 

HIPOTÉSA 


Nilik kana tanda sora fisiologisna, antara istilah “pantun” 


Sunda jeung “pantun” Malayu téh aya hubunganana. 


4; 
2. 
3. 


. Perlu nandeskeun istilah “pantun”, “mantun”, 


Galuh jeung Pajajaran jadi puseur lalakon carita-carita pantun. 
Ngaran “Siliwangi” lain tina “Silihwangi”. 

Ngaran-ngaran tokoh carita pantun, boga maksud pikeun nga- 
gambarkeun sipat jeung perwatekna nu boga ngaran. 


. Harti rakitan “teundeun dihandeuleum sieum, tunda di han- 


juang siang”, kudu ditilik tina jihat gejala basa jeung alam pi- 
kiran carita pantun. 

Ta ”, “carita pantun” 
jeung wangunan “pantun” ngingetkeun parobahan pantun 


ahir-ahir ieu. 


. Eusi carita pantun minangka gambaran tanah, sajarah jeung 


jiwa masarakat sunda baheula. 


. Nilik kana eusi jeung wanguna Dadap Malang, diduga aya hal 


anu prinsipil béda jeung carita-carita pantun liana. 


MÉTODE 


Ku lantaran objék panalungtikanana hasil sastra béh ditu, 


métode panalungtikan nu dipaké di dieu nyaéta métode panalung- 
tikan sacara historis. Demi sawangan sastrana pangpangna ngagu- 
nakeun téori kritik sastra jeung sajarah sastra. 


BAB II 


Masalah Carita Pantun 


CIRI-CIRI carita pantun anu bisa dibédakeun ti hasil sastra lian- 
na, bisa ditilik tina jihat bentuk lahiriahna (outer form) jeung 
bentuk batiniahna (inner form) sastra ku lantaran carita pantun téh 
miboga ciri-cini nu husus, geus loba para ahli sastra anu nyawang 
masalahna tina jihat nu jadi perhatianana masing-masing. 

Saimbangna taraju sawangan antara jihat bentuk lahiriah jeung 
bentuk batiniah, bakal ngahasilkeun sawangan anu obyéktif: teu 
mentingkeun teuing nyawang basana, ungkarana katut mamanis- 
mamanis basa lianna anu bakal nimbulkeun beurat kana dang- 
danan; jeung teu mentingkeun teuing nyawang warna caritana, 
gerentesan katut masalah-masalah lianna tina hal eusina nu bisa 
nimbulkeun beurat kana bobotna wungkul. 

Tina perkara saruana istilah “pantun” Sunda jeung “pantun” 
Malayu (Indonesia lama), mémang geus narik perhatian para ahli 
sastra, boh ahli sastra Sunda, boh Indonésia. Nurutkeun timbangan 
nu nulis, upama hasil sawanganana nepi ka kiwari teu ném- 
bongkeun hubungan enas (ésénsi) nu aya dina “pantun” Sunda 
jeung “pantun” Malayu, lantaran taraju sawanganana henteu sa- 
imbang téa. 

Malah tojaiahna ahli sastra baheula jeung nu ayeuna gé, nu 

mindeng ngahasilkeun sawangan nu béda, bisa dilantarankeun 
ku teu saimbangna taraju sawangan atawa teu sarua tarajuna nu 
dipaké nimbang-nimbang masalahna. 

Carita pantun nu aya patalina jeung anggapan manusa Sunda 
baheula, disawangna kudu maké dasar kaidah-kaidah antropologi 
budaya, lain ngan tina jihat sajarah nu diwatesanan ku kronologi 
waktu wungkul. Ngan ku jalan kitu bisa ngahasilkeun sawangan 
nu gembleng téh, tina harti gemblengna subyék jeung obyék, nu 
ngahasikeun carita pantun jeung carita pantunna, kréator jeung 
kréasina, jeung patula-patalina nu hiji jeung nu lianna. 

Otoritér dina sawangan sastra bakal nimbulkeun hal-hal anu 
teu dipiharep, boh otoritér ti ahli sastra nu ti heula, boh nu ayeuna. 
Sarta apan nu penting mah, saluyu jeung ucapan jurupantun, nu 
ngabandungan atawa nu nyawang carita pantun téh, kudu “weruh 
disemuna, kudu rancagé nya haté”. 


ISTILAH “PANTUN” 


Cukcrukan kana istilah “pantun” bisa ku dua cara nyaéta 
ku padika semantik jeung padika étimologi. Ku padika semantik 
pikeun nyukcruk harti nu dikandung ku istilah “pantun” katut 
kamekaranana jeung naon sababna nu matak ngalaman ngésér 
harti dina sajarah basa'. Demi ku padika étimologi dicukcruk 
perkara asal-muasalna istilah “pantun”, kumaha mimitina jeung 
kumaha sajarahna?. 

Nepi ka ayeuna geus aya sawatara urang nu nyoba-nyoba 
nyukcruk istilah pantun, boh ku padika semantik, boh ku padika 
étimologi, tapi karasana éta panalungtikan-panalungtikan téh can 
aya nu daria. Ku kituna hasilna gé geus tangtu teu pati nyuge- 
makeun. 


1! Slametmuljana, Semantik, Djambatan, Jakarta, 1964, kaca, 1. 
? Wilfred Funk, Litt.D., The Way to Vocabulary Power and Culture, Grosset & Dun- 
lap, New York, 1946, kaca 413-414. 

Bisa jadi pangna kitu téh lantaran bahan-bahanna kurang, 
sakumaha nu karasa ku nu nulis dina enggoning nyukcruk istilah 
“pantun” di dieu, boh jumlah sampelna boh bahan-bahan pikeun 
ngabandingkeunana. 

Masarakat awam bisa ngahartikeun pantun téh ku jalan kirata 
basa anu saliwat mah jiga nu maké padika étimologi. “Pantun” 
nyaéta kecap memet tina “papan tungtun”, pédah tukang pantun 
biasana lolong bari mawa kacapi nu dijieun tina papan. Sajaba ti 
tukang “pantun”, aya deui nu ku masarakat disebut “panta”, di- 
larapkeun ka tukang pantun nu beunta*. 

Istilah “pantun” mangrupa tanda sora fisiologis nu di masa- 
rakat Sunda geus aya kasaluyuan pikeun nuduhkeun rupa kaseni- 
an Sunda anu kitu pandéna. 


Yang dimaksud dengan kata “pantun” Sunda ialah ceritera dalam bentuk 
“prosa berirama” seperti “Sabai nan Aluih”. Ceritera “pantun” Sunda 
biasanya diperdengarkan dan dinyanyikan, diiringi kecapi dan suling pada 
malam hari, dari magrib sampai subuh.* 


Cukcrukan ku padika semantik, anu brasna kana harti kecap, 
mawa kana kacindekan, yén aya hubungan antara tanda sora fi- 
siologis jeung harti nu dimaksud kalawan dasar perjanjian masa- 
rakat nu maké basa. Ku kituna dibédakeun harti kecap “pantun” 
jeung kecap “wayang” upamana, lantaran tanda sora fisiologis-na 
ogé béda. 

Aya deui nu ngahubungkeun keca “pantun” jeung kecap “pa- 
ri” (basa Jawanu hartina “paré”). Didasarkeun kana anggapan, yén 
sawatara carita pantun aya patalina jeung mitos paré, nya tuluy 
disimpulkeun yén “pantun” téh bisa jadi aya patalina jeung kecap 


5 Surat ti Kanda Ditjén Kabudayaan Kab. Sumedang no.669/5-D/II/69 perihal 
Pantun, nu ditujulkeun ka Kanda Ditjén Kabudayaan Prop. Jawa Barat. 

* Drs. Atmamihardja, Tindjauan Kesusastraan Mengenai Tjerita Rakjat, dimuat 
dina Brosur-brosur Adat-istiadat dan Tjeritera Rakjat, Jawatan Kebudayaan Depar- 
temen P dan K, 1960, kaca 15. 

“pari” basa Jawa nu dikramakeun”. 

Kacindekan éta perlu diajén deui, lantaran sanajan enya aya 
sawatara carita pantun nu témana mitos paré, tapi kecap “pantun” 
tina kecap “pari” basa Jawa anu dikramakeun mah, tangtu perlu 
dipaluruh heula prosés jadina basa lemes dina basa Sunda. 

Basa lemes dina basa Sunda dimimitian ti abad ka XVII, nyaéta 
mangsa Pasundan kasedek ku Mataram. Upama gugon kana 
kacindekan nu tadi, tangtu istilah “pantun” gé mimiti ayana téh 
harita. 

Kacangcayaan kana kacindekan di luhur bakal karasa pisan 
upamana dibandingkeun jeung katerangan nu ditulis dina Sang- 
hiang Siksa Kandang Karesian, hiji naskah Sunda Kuna ti abad ka XVI 
nu geus nyebutkeun ayana carita pantun. 


hayang nyaho lalakon pantun, kayaning Langgalarang (Anggalarang?), 
Babakcatra (Banyakcatra, nyaéta Lutung Kasarung Kamandaka anu di- 
lalakonkeun dina Babad Pasir), Siliwangi, Haturwangi, tanyakeun ka 
pantun.$ 


Tétéla kecap “pantun” téh geus aya di abad XVI mula, tegesna 
pisan mah dina sabudeureun taun 1518, mangsa Pajajaran ngadeg 
kénéh. 

Pikeun nyukcruk istilah “pantun” nu leuwih jembar, nu nulis 
ngarasa perlu ngabanding-banding jeung istilah “pantun” nu ka- 
panggih dina kasusastraan Malayu. 


“Pantun” Malayu 

Hiji hal nu narik perhatian yén dina kasusastraan Malayu (In- 
donésia) aya wangunan sastra nu disebut “pantun”. Boh “pantun” 
Malayu, boh “pantun” Sunda, sarua pada istilah sastra. 


> Ibid. kaca 16. 
6 Suhamir, Catetan Sajarah Sunda II, Hiji Ensiklopedi Sunda, Majalah Kujang, 
Tn.VI,No.288. kaca 4. 

Timbul pertanyaan: Naha aya hubungan antara istilah “pan- 
tun” Sunda jeung istilah “pantun” Malayu? 


pantun, sesungguhnya seperti pantun Melayu, yaitu kata-kata yang teratur 
supaya sama bunyi penghabisannya....” 


pantun TI: 1. ab sajak pendek, tiap-tiap koplot biasanya empat baris ... ab) dan 
dua baris yang dahulu biasanya untuk tumpuan saja...$ 


Upama dibandingkeun istilah “pantun” Sunda jeung “pantun” 
Malayu di luhur, tétéla aya sasaruaanana, duanana wangunan sas- 
tra jeung pada-pada mentingkeun purwakanti (sajak, Ind.). 

“Pantun” Malayu nurutkeun wangunanana, ayeuna sarua 
jeung “paparikan” Sunda. Nilik kana raratanana, paparikan téh 
“ngandung hartos boh deukeut (parek), boh bérés jajaranana pa- 
hareup-hareup””. 

Dina kasusastraan Jawa disebutna parikan. 


Yang disebut parikan itu tidak ubahnya sebagai pantun dalam kesusastraan 
Indonésia Lama. Parikan berasal dari kata rik, bandingkan dengan larik 
yang berarti laris, mendérétkan. Tetapi ada pula yang menganggap bahwa 
pari(kan) itu sesuai dengan kata pantun dalam bentuk krama (bahasa “ha- 
lus”) dengan analogi ri menjadi atun..." 


Hubungan “paparikan” Sunda, “parikan” Jawajeung “pantun” 
Malayu, museur dina bentuk krama “ntan” basa Jawa tina kecap 
“parik” nu hartina “parek” (deukeut) atawa “ngabaris”. Jadi béda ti 
nu geus disebutkeun tadi, nu nganggap “pantun” bentuk kramana 


7 R. Satjadibrata, Kamoes Soenda-Indonésia, cetakan ke II, Balai Pustaka, Jakarta, 
1964. kaca 44. 

$ W.J.S. Poerwadarminta, Kamus Umum Bahasa Indonésia, Bagian kedua (huruf P 
s/d Z), P.S. Balai Pustaka, Jakarta, 1966. kaca 33. 

? R.I. Adiwidjaja, Idiomatik, sténsilan, kaca 60. 

Drs. Soesatyo Darnawi, Pengantar Puisi Jawa, PN. Balai Pustaka, Jakarta, 1964, 
kaca 44. 

PAUA 


dina “pari” nu hartina “paré”. 
Katerangan saterusna, nu tetep aya dina anggapan yén “pan- 
tun” téh bentuk kramana tina “pari”, kieu jujutanana: 


tentang arti kata pantun ada beberapa pendapat atau keterangan R.O. 
Winstedt A History of Malay Literature menerangkan: Kata pantun 
boléh jadi diambil dari bentuk krama bahasa Jawa pari, yang seasal dengan 
pari dalam bahasa bahasa Sansekerta: paribhasya (dalam bahasa Indonesia 
menjadi peribasahasa)". 


Katerangan nu di luhur nuduhkeun yén sanajan kecap “pan- 
tun” dianggap butuh kramana tina “pari”, tapilain “pari” nu hartina 
“paré” atawa “parek”, ieu mah tina “pari” Sangskrta nu hartina 
“kecap” atawa “basa”, berperi: berkata, memerikan: mengatakan”. 

Tina hal kaabotan bentuk krama “pantun” asup kana basa 
atawa istilah Malayu, sarua jeung nu tadi geus didadarkeun. 
Tegesna, upama bener yén “pantun” Malayu téh bentuk krama 
tina “pari” (“peri”) nu hartina “basa”, atuh kudu dibuktikeun 
heula kumaha sajarah asupna bentuk krama Basa Jawa kana Basa 
Malayu. 


Jangkar Kecap “Tun” 


Mémang enya, boh dina basa Sunda, boh dina Malayu, kecap- 
kecap nu tungtungna “ntun” téh langka pisan. 

Pangpangna dina basa Sunda, kecap-kecap nu tungtungna 
“ntun” téh méh kabéh bentuk kramana tina kecap nu tungtungna 


NERIU 


ri” atawa “wa”, contona: 


kari dilemeskeun jadi kantun 
sari dilemeskeun jadi santun 


" Drs. Zuber Usman, Kesusastraan Lama Indonesia, Gunung Agung, Jakarta, 
MCMIXIII, kaca 145. 
? WJ.S. Poerwadarminta, op.cit., kaca 61. 

priyayi dilemeskeun jadi priyatun 
bawa dilemeskeun jadi bantun 


Ku lantaran kitu munasabah pisan mun dina nerangkeun 
kecap “pantun” ogé gancang katarikna ku analogi “ri” jadi “ntun”. 

Istilah “pantun” boh dina basa Malayu boh Sunda, upama 
dicukcruk ku padika étimologi, aya kamungkinan jangkarna téh 
tina kecap “tun”. Jangkar kecap “tun” bisa dipulangkeun kana 
basa Jawa Kuna atawa kana Indonésia Purba'”. 


tuntun : tuntun 
atuntunan : berpegangan 
manuntun : menuntun* 


“demikianlah Dr. Branstetter telah mencoba menguraikan arti kata pantun 
dari akar kata tun, yang dapat diusul dalam bahasa Kawi: tuntun -— atuntun 
— mengatur. Dalam bahasa Pampanga (Pilina) tun-tun-teratur (reguler) dan 
dalam bahasa Tagalog menjadi kata tonton - berbicara menurut aturan tertentu. 
Dalam bahasa Sunda kata pantun dipakai sebagai nama ceritera panjang dengan 
bahagian-bahagian yang berirama dan diiringi dengan alat musik (kecapi). Ring- 
kasnya dapat disimpulkan bahwa arti kata pantun itupadaumumnya 
(spasi, nu nyutat) sama dengan aturan, susunan, parikan (baca: pari'an) da- 
lam kesusastraan Jawa hampir sama benar dengan pantun Indonésia.” 


Upama dibanding-banding antara kecap “pantun” nu aya dina 
basa Malayu jeung Sunda, jeung kecap “tonton” dina basa Tagalog 
(Filipina) kecap “panton”"* dina basa Acéh, bisa ditarik kacindekan, 
yén kabéh ogé éta kecap téh akarna tina “tun” atawa “ton”. Ari 


13 Numutkeun istilah Renward Brandstetter, Bahasa Indonesia Umum dan Bahasa 
Indonesia Purba, P.T. Pustaka Rakjat, Jakarta 1956, kaca 9: Yang dinamai bahasa 
Indonesia Purba ialah bahasa-bahasa dan berbagai-bagai bahasa Indonésia berasal 
dari bahasa-dasar itu. 

Y Drs.R.M. Sutjipto Wirjosuparto Gandakaranika Adiparwa Kamus Bahasa Kawi- 
Indonesia, Indira, Jakarta, tanpa tahun, kaca 28-29. 

* Drs. Zuber Usman, o0p.cit,. kaca 148. 

16 Drs. Zuber Usman, o0p.cit,. kaca 148, dina enut. 

jangkar kecap “tun” kapanggih ogé dina basa Jawa Kuna. 

Ku lantaran kitu, asa leuwih keuna upama jangkar kecap 
“tun” atawa “ton” téh teu dipulangkeun kana basa Jawa kuna, tapi 
kana basa Indonésia purba baé, di mana basa Jawa Kuna minangka 
salah sahiji sélérna. 

Tepi ka dieu geus bisa dicindekkeun, yén kecap “pantun” téh ma- 
sih dina jangkar kecap “tun” nu pihartieunana nungtun atawa aturan. 

Jangkar kecap “tun” jadi “pantun” dina Basa Sunda; dina basa 
Malayu sarua jadi “pantun”, henteu “pentun”. 

Dina sawatara kecap basa Malayu (Indonésia) katémbong ké- 
néh ayana awalan atawa formatif “pa” anu bisa kénéh dirucatjang- 
kar kecapna. Awalan antara formatif “pa” dina Basa Malayu, nilik 
kana kajadianana mah, ieu leuwih kolot tibatan awalan “pe” anu 
hartina sarua jeung awalan “pa”. 


payung, jangkar kecapna /yung/, saperti dina kecap “nangtayungan” 
palang, jangkar kecapna /lang/, saperti dina kecap “alangan” 

panjat, jangkar kecapna /jat/, saperti dina kecap “hanjat” 

papar, jangkar kecapna /par/, seperti dina kecap “ampar” 


Awalan “pa” nu dina basa Sunda ayeuna ilahar kénéh dipaké, 
dina basa Malayu mah kaasup kana awalan atawa formatif anu 
arhais. Mémang awalan-awalan dina basa Sunda, upama diban- 
dingkeun jeung dina basa-basa séjénna di Nusantara, leuwih loba 
awalan-awalan nu bisa dipaké ngarucat kecap asal basa-basa Nu- 
santara pikeun néangan jangkar kecapna”. 

Sacara analogi ayeuna bisa ditarik hiji asumsi, yén kecap “pan- 
tun” nu aya dina basa Sunda jeung Malayu téh, jangkar kecap / 
tun/ maké formatif atawa awalan /pa/. 


Jadi: /pantun/ /pan-tun/ 


7 Renward Brandstetter, Ph,D., Akar Kata dan Kata Dalam Bahasa-bahasa Indonésia, 
Pustaka Rakjat, Jakarta 1957. kaca 49. 

Tina perkara awalan “pa” jadi “pan”, bisa diterangkeun ku 
sababaraha jalan: 


a. /pan/ /pa-n/ 
/n/ nyaéta nasaliring saperti dina kecap-kecap: 
/pancuran/  /pan-cur-an/ /pa-n-cur-an/ 
/mantak/ /man-tak/ /ma-n-tak/ 
/pantrek/ /pan-trek/ /pa-n-trek/ 


b. Type-lintah"* 
Jangkar kecap “tun” nu fonem awalan /t/, upama dipiheulaan 
ku awalan /pa/, bisa ngawangun kombinasi fonem /n/ /t/,sa- 
cara fonetik bisa disebutkeun, yén sora irung t sora ekslosiva ho- 
morgan aya di tengah-tengah kecap “pantun” nu jangkar kecap- 
na “tun”. 


Nu nulis teu hasil meunang raratan, kumaha R. Brandstetter 
nerangkeun jadina jangkar kecap “tun” jadi “pantun”. Bisa jadi 
diterangkeunana téh ku jalan (a) atawa (b) di luhur. 

Upama sangkaan nu nulis bener kitu, aya hal nu kudu dima- 
salahkeun, lantaran numutkeun kabiasaan, upama jangkar kecap 
atawa kecap asal nu fonem mimitina /t/ dipiheulaan ku awalan / 
pa/,fonem /t/ téa jadi leungit, diganti ku fonem /n/. 

Contona: 

panon [pa-n(t)on] penglihat, penglihatan 

panurun [pa-n(t)urun] turun, penjelasan 

paningal [pa-n(t)ingal] pergi, berangkat, berpisah” 


Arguméntasi nu bisa disederhanakeun di dieu, naon sababna 
jangkar kecap “tun” ditambahan préfik “pa” jadi “pantun”, 


18 Renward Brandstetter, Hal Bunyi Dalam Bahasa-bahasa Indonésia, Pustaka 
Rakjat, Jakarta 1957, kaca 75. 

19 A. Prawirasuganda & A. Sanusi, Bahasa Jawa Kuna, Jilid I, Masa Baru, Bandung, 
tanpa taun, kaca 43. 

numutkeun pamanggih nu nulis kieu: 


a. Kabiasaan ngajadikeun dua engang 
/tun/ jadi /antun/ saperti: 
/tong/ jadi /entong/ 


/mas/ jadi /emas/ 
/truk/ jadi /entreuk/ 


b. Préfik /pa/ jeung jangkar kecap /entun/ 
/pa/ * /entun/ = /paentun/ = /pantun/ 


sora /e/ leungit saperti dina hukum sandi: 
wawa-een dibaca (ditulis) wawan 

carita-en dibaca (ditulis) caritan 

wakta-en dibaca (ditulis) wakta” 


Patalina Istilah “Pantun” Sunda jeung “Pantun” Malayu 


Geus disebutkeun di luhur yén jangkar kecap “tun” téh bisa 
dipaluruh tina basa Indonésia purba. Dina bahasa Jawa kuna ka- 
panggih kecap “tuntun” anu pihartieunana: nungtun atawa atur- 
an. 

Panalungtikan sacara horisontal komparatif, tegesna ngaban- 
ding-banding “pantun” Sunda jeung “pantun” Malayu anu kanya- 
hoan ayeuna, bisa dijinekkeun kieu: 


a. Boh “pantun” Sunda, boh “pantun” Malayu, duanana wa- 
ngunan sastra. 

b. Duanana aya hubunganna jeung seni karawitan. 

c. Dina “pantun” Malayu aya nu disebut sampiran jeung eusi, 
dina “pantun” Sunda mah euweuh. 

d. “pantun” Malayu di Sunda disebut “paparikan”, ari “pantun” 
Sunda sabangsa “kaba” di Minangkabau. 


20 ibid, kaca 19. 

Tina kacindekan di luhur, tétéla aya kasaruaanana antara 


“pantun” Sunda jeung “pantun” Malayu téh, sakumaha nu dise- 
butkeun dina (a), (b), jeung (c), ari (d) nuduhkeun bébédana. 


Ku lantaran wawangunan “pantun” Malayu kaiket ku ayana 


“sampiran” jeung “eusi”, tangtu hésé dipaké “ngadongéng” cara 
“pantun” Sunda. Tapi ari saenyana mah, “pantun” Malayu gé bi- 
asa jeung bisa dipaké “ngadongéng” 


Mengingat kedudukan sampiran itu, yang pada umumnya tidak sejalan 
dengan lukisan isi, sukarlah pantun itu dipakai untuk berceritera. Walaupun 
begitu, keterangan yang menyatakan pantun tak dapat dipakai untuk ber- 
ceritera, sukar pula kita untuk menerimanya. Karena penulis sendiri pernah 
mendengar suatu ceritera, yang diceriterakan oléh pawangnya dengan jalan 
berpantun sampai tamat.?! 


Jadi tukang kaba (pawang) téh kalungguhanna sarua jeung 


tukang pantun di daérah Pasundan. Kitu-kitu deui cara-carana, 
waktuna, jeung carita-carita nu digunakeun, loba sasaruanana. 


Umumnya yang menjadi bahan cerita bagi seorang pawang (tukang) ka- 
ba itu, ialah ceritera déwa-déwa (mythe); dongeng tentang pahlawan-pah- 
lawan (sage); dongeng yang berdasarkan sejarah (legénda); ceritera bina- 
tang (fabel), dan lain-lain.” 


Bubuka carita tukang kaba upama dibandingkeun jeung rajah 


pamuka tukang pantun, jiwana mah sawanda. 


Seorang tukang kaba di Minangkabau membuka ceriteranya dengan ucapan: 


Kait berkait rotan sago 
alah takait diaka baha 


2! Gazali B.A., Langgam Satra Lama, Tintamas, Jakarta, tanpa taun, kaca 124. 
22 ibid, kaca 15. 

tabang ka langit tabarito 
tibo di bumi jadi kaba?” 


Perbandingan dina pantun Sunda kieu: 


Bul kukus mendung ka manggung 
ka manggung neda papayung 
diteundeun di jalan gedé 

dibuka ku nu ngaliwat? 


Niténan katerangandi luhur, beukiébréh kumaha sasaruaanana 
antara “pantun” Malayu jeung “pantun” Sunda, nepi ka bédana nu 
disebut dina (d) téa, beuki héncér jeung beuki samar-samar. 

Kacindekan tina sakur nu geus dipedar di luhur, taya deui 
iwal ti némbongkeun hiji kamungkinan, yén istilah “pantun” di 
Sunda jeung istilah “pantun” di Malayu téh aya patula-patalina. Ti 
mana mimitina nu melarkeun istilah “pantun”, di dieu teu dima- 
salahkeun. 

Upamana niténan sajarah nu geus kaliwat, yén hubungan an- 
tara Pulo Jawa jeung Pulo Sumatra geus pohara raketna ti jaman 
Sriwijaya mula, malah ti béh ditueunana, milu “lalayaran” antara 
basisir Sumatra jeung Pasundan, bareng jeung pamayang urang 
Sunda jeung urang Sumatra. 

Bisa jadi istilah “pantun” téh geus ngésér hartina ti nu asal, 
sarta nu mana nu ngésér, naha “pantun” Malayu atawa “pantun” 
Sunda, can kapaluruh. Tegesna can bisa kanyahoan, naha bentuk 
sastra nu disebut “pantun” téh asalna kawas “pantun” Malayu anu 
kaiket ku “sampiran” jeung “eusi”, atawa kawas “pantun” Sunda 
nu eusi jeung wangunanana sakumaha nu kasaksian kiwari. 


2 Hartojo Andangdjaja, Pola-pola Pantun dalam Persajakan Modern, Majalah Sas- 
tra, Tn.11.No.6.1962, kaca 31 

4 R.I. Adiwidjaja, Kasusastraan Sunda II, J. B. Wolters, Jakarta-Gronongen, tanpa 
taun, kaca 13. 

Rundayan Kecap “Pantun” 


Kecap rundayan téh nyaéta kecap asal anu geus dirarangkénan, 
upamana kecap-kecap: diserat, sinerat, seratna asalna tina kecap 
serat.” 

Kecap asal “pantun” bisa dirundaykeun nurutkeun kaperluan- 
ana, tapi nu rék ditandeskeun di dieu nyaéta kecap-kecap nu asal- 
na tina kecap-asal “pantun” nu aya hubunganna jeung masalah nu 
rék dibahas engké dina Bab III. 


Éta kecap-kecap téh nyaéta: 
1. Mantun 
2. Papantunan 


Aksara irung /m/ ngaganti aksara awal /p/ jeung /b/, atawa 
fonem /m/ ngaganti fonem /p/ jeung /b/ nu aya dina awal kecap 
asal, seperti: /peuyeum/ jadi /meuyeum/, /bawa/ jadi /mawa/. 
Kitu deui /pantun/ jadi /mantun/. 

Aksara irung kabéh nuduhkeun kalakuan aktif, jadi ngawa- 
ngun kecap-pagawéan migawé atawa digawé.” Jadi kecap run- 
dayan “mantun” ogé hartina éta nuduhkeun kecap pagawéan 
migawé pantun, tegesna migawé pagawéan pantun atawa dina ka- 
nyataanana: ngagorolangkeun jeung ngahariringkeun carita pan- 
tun bari nabeuh kacapi pantun minanggka pamirigna. 

Ari kecap rundayan “papantunan” seperti kecap-kecap “pa- 
natahan”, “papayungan”, “pakasaban” jst., nuduhkeun barang 
nu timbul ku pagawéan kecap asalna.” “Papantunan” téh nyaéta 
sarupaning lalaguan dina Tembang Sunda lagam Cianjuran nu 
asalna tina lalaguan nu sok dihaleuangkeun ku jurupantun ari 
keur mantun, saperti: Papatet, Mupukembang, Rajamantri, Kaléon, 


3 R. Momon Wirakusumah 2. Buldan Djayawiguna, Kandaga Tatabasa, Ganaco, 
Bandung, 1962 kaca 31. 

26 ibid, kaca 33. 

27 ibid, kaca 34. 

Randegan, Randegan Gancang, Manyeuseup, Manyeuseup, Bala- 
genyat, Ninun, Kinanti Layar, Téjamantri, Candrawulan, jeung Go- 
yong.” 

Lain baé lagam laguna nu dicokot tina mantun téh, tapi ra- 
kitanana atawa sasababaraha padalisan tina rakitanana ogé nyokot 
tina kecap-kecap atawa kalimah carita pantun. 


Guguritan lagu Pangapungan: 


Sampiung ngapung ka manggung 
cat macat ka awang-awang 
rup ku padung rap ku lemah 
kadinggingan indung peuting 
kahalangan méga malang 
pahiri-hiri jeung geuri 
paheula-heula jeung heulang 
tanding ciung moro gunung 
kadanca megat raratan 

moro panonobanana 

ayeuna ulah kapalang. 


Nilik kana kecap-kecap jeung padalisanana mah bisa di- 
pastikeun guguritan di luhur téh nyokotan padalisan-padalisan nu 
aya dina carita pantun Munding Laya: 


Semprung Munding Laya Ngapung 
dina saluhureun gunung 

ngapak sahandapeun méga 
sumérépét tanding walét 

suméak tanding kadanca 

kadanca muru raratan 


28 Apung S. Wiratmadja, Sumbangan Asih kana Tembang Sunda, Purnama Sari, 
Bandung, 1964. kaca 18. 

kawas jogjog moro mondok 
kawas walik muru lamping 
muru pameutingtinganana 


Sanajan asalna mah kecap pantun téh nuduhkeun eusi-harti 
(pengertian, Ind.) nu bisa dilarapkeun kana: carita pantun, mantun, 
wangunan pantun, jurupantun atawa tukang pantun, saperti dina 
kalimah-kalimah: 


Rék nanggap pantun naon peuting engké téh? 
Pantun di dinya hartina lalakon pantun atawa carita pantun. 


Ka béh dieunakeun aya nu hayang ngamodérenkeun pantun, nya mawa 
pasindén jeung gamelan sangkan maturan.” 
Pantun di dinya hartina mantun. 


Guguritan lagu Pangapungan téh nyokot tina pantun. 
Pantun di dinya hartina wangunan pantun. 


Rek nanggap pantun saha peuting engké téh? 
Pantun di dinya hartina jurupantun atawa tukang pantun. 


Pikeun nartibkeun istilah, nu maksudna sangkan teu matak 
kaliru dina méré eusi harti (pengertian, Ind.) kana hiji kecap atawa 
istilah, dina ieu tulisan ngagunakeun istilah-istilah: pantun, pa- 
pantunan, mantun, wangunan pantun, carita pantun atawa lalakon 
pantun, jurupantun atawa tukang pantun. 

Éta istilah-istilah téh dibahas dina Bab II. 


? Ajip Rosidi, Ngalanglang Kasusastraan Sunda I, Bandung, 1969, kaca 1. 

CARITA PANTUN MINANGKA HASIL SASTRA 


Sastra 


Perlu dijinekkeun heula méméhna naon nu disebut sastra 
di dieu, lantaran istilah “sastra” téh boh dina basa Sunda boh 
Indonésia, mindeng béda nyurahanana. 

Panalungtikan sacara vértikal kalawan maké padika étimologi, 
sastra téh asalna tina jangkar kecap $as”” anu ngabentuk kecap Sastra 
nu hartina: pangajaran, aturan, karya ilmiah, karya kaagamaan. 
Tina harti basa Sangskrta ieu, munasabah upama bras kana basa 
Sunda, sastra téh dibéré harti “tulisan”. Antukna nepi ka sakumna 
nu ditulis disebut sastra. 

Hal sarupa kieu kaalaman di Barat ogé. Istilah “Titerature” 
anu jolna tina “litera””! sarta anu jangkar kecapna “Tlit””” kungsi 
disurahan sakur nu dicitak, pédah “lit” hartina ngotoran atawa 
nulisan kertas kulit atawa perkamén. 

Ayeuna istilah “sastra” di Sunda geus disakantétkeun jeung 
istilah “Titerature” dina basa Inggris. “literature” anu maksudna the 
art of literature”$ atawa “sastra” anu hartina sebagai salah secabang 
seni", 

Istilah nu katimbang pangkeunana pikeun narjamahkeun the 
art of literature kawasna mah “susastra”, “su” dina harti “seni”. 
Tapi seperti istilah-istilah seni nu séjénna sok dipondokeun, seperti 
“seni drama” jadi “drama”, “seni tari” jadi “tari” jst., nya “seni 
sastra” ogé jadi “sastra”. 

Ku lantaran kitu sanajan istilah “susastra” leuwih keuna 
tibatan istilah “sastra”, anu rék dipaké di dieu istilah “sastra” baé. 


8") Charles Rockwell Lonkan, A Sanskrit, Render, Harvard University Press, 
Cambridge, Massachusetts, kaca 258. 

*! Rene Wellek & Austin Warren, Theory of Literature, A Harvest Book Harcourt, 
Brace & World, Inc., New York, 1956. kaca 22. 

*2 Joseph T. Shipley, Dictionary of Word Origins, Littlefield, Adam & Co, Paterson, 
N.J., 1961, kaca 248. 

5 Rene Wellek & Austin Warren, 0p.Cit. kaca 22. 

** Drs. Yus Rusyana, Sastra Indonésia, Jilid I, Gununglarang, Bandung, 1967, kaca 6. 

“Sastra” dina harti sebagai kegiatan kréatif manusia, penjelmaan jiwa 
kedalam medium bahasa”. 


Hasil Gawé Rancagé Urang Sunda 


Kecap rancagé pikeun nyundakeun kecap “kréatif”, “gawé 
rancagé” nyaéta “karya anu nyata minangka beubeunangan hiji 
subyék anu boga jiwa kréatif”. 


Ciung Wanara balik ngulon bari ngawih papantunan, 
Hariang Banga balik ngétan bari ngawih wawayang, 
tetembangan ...... * 


Ciung Wanara nu ngawih jeung tetembangan téh salaku hiji 
subyék anu migawé hiji kagiatan anu medal tina karancagéan haté 
sarta ngedalkeun pangalaman jiwa ku basa (jeung lagu). 

Karancagéan haté urang Sunda dina ngagelarkeun carita 
pantun, katangén dina: 


a. Nyieun carita anu eusina kedaling pangalaman jiwana, atawa 
sakur nu kapikir jeung karasa ku jiwana. 

b. Dina nyusun carita tadi maranéhna maké basa Sunda sarta 
diréka dina wangunan pantun. 


Maranéhna kungsi ngalaman atawa kungsi ngadéngé yén 
ratuna téh jenenganna Prabu Siliwangi anu agung komarana 
sarta bisa ngaraharjakeun nagara katut rayatna. Éta mangrupa pa- 
ngalamanana, anu nyangkaruk dina jero jiwana. 

Nya dina waktu ngedalkeun pangalamanana tumuwuh hiji 
prosés nu didorong ti jero jiwa nu kréatif. Da sanajan pangalaman 
geus namper dina jero jiwana ogé, upama taya dorongan nu kréatif 
mah, moal lahir hiji karya nu répréséntatif disebut sastra. 


” ibid. kaca 14. 
"6 H. Hasan Mustapa, Bab Adat Oerang Priangan jeung Oerang Soenda Lian ti Éta, 
Batavia, 1913 kaca 16. 

Dorongan nu kréatif téh ayana dina jiwa nu nyaring jeung nu 
sanggup ngedalkeun idéa, nyaéta hubungan tungkusan jeung eusi, 
tegesna sastra téh mangrupa tungkusan idéa. 


Freguently literature is thought of as a form of philosophy, as “ideas” 
wrapped in from; and it is analyzed to field ”leading ideas”” 


Lahirna carita Lutung Kasarung, Deugdeugpati Jayaperang, Dadap 
Malang jst. teu leupas tina dorongan nu timbul harita, tina jiwa si 
subyék anu ngahasilkeunana. Sarta teu bisa dipisahkeun ti idéa nu 
geus asak, déwasa dina jero jiwana. 

Idéa nu jadi mataholang tumuwuhna carita Lutung Kasarung 
nyaéta idéa falsafah, yén pikeun ngudag cira-cita nu mulya téh 
kudu aya pameulina, sarta pikiran yén sajaba ti ayana kakuatan 
lahiriah téh aya kakuatan batiniah nu sawaktu-waktu bisa tangguh 
dina nyubadanan kahirupan, ditambah deui ku kapercayaan ayana 
kakuatan gaib nu jolna ti langit. 

Éta idéa didorong kaluar ku jiwa nu miboga daya rancagé, nya 
lahir hasil sastra nu mangrupa tungkusan tina idéa nu disebutkeun. 

Karancagéan si subyék nu ngalahirkeun carita pantun téa, lain 
baé katémbong din gemblenganana, nyaéta eusina katut leunjeuran 
carita, tapi dina babagianana nu mangrupa verse jeung alinéa ogé 
teu kurang. Verse jeung alinéa nu dihirupkeun ku réka basa anu 
plastis, imaji-imaji anu keuna jeung purwakanti-purwakanti nu 
ngareunah. 

Waktu Munding Layaditéwak kuyaksa Mayuta,kagambarkeun 
kumaha jungkiringna éta yaksa. Atuh dina ngagambarkeun Mun- 
ding Laya asup kana sungut yaksa, imaji jeung purwakantina téh 
pohara hirup jeug keunana. 


Ditéwak jadi sahuap 
dibeuweung henteu teurak 


” Rene Wellek & Astin Warren, op.Cit, kaca 110. 


34 


II. Masalah Carita Pantun 


kuriling mipir gugusi 
réntang mapay caréham 
dikeureut disimeut-simeut 
dicacag diwalang-walang 
uwa yaksa gurang-gerung 
pajar manéh cacing nyayang 
cacing kaluar tingkurumuy* 


“Kuriling mipir gugusi, réntang mapay caréham”, lain ngan 
wungkul mentingkeun purwakanti, tapi sakaligus ngandung imaji 
anu hirup nepi ka bréh katémbong kumaha rangunggakan huntu 
yaksa téh. Kecap “simeut” anu dina harti dénotatip sabangsa sato 
leutik tapi boga harti konotatif dina “dikeureut disimeut-simeut” 
mah, nepi ka kacipta kumah aripisna siksikanana. 

Dina paguneman antara Guriang Kawung Luwuk jeung Purba 
Sari waktu pasanggiri marak, kagambar kumaha plastisna ucapan 
Guriang (anu sabenerna Lutung Kasarung nu keur salin rupa), 
ucapan kereteging haté lalaki nu boga haté ka hiji awéwé. 


“Sing kuring teu boga pamulang.” 
Cag ditampanana. 
“Pamulangna gampang, kirim kami angin leutik.”” 


Atuh dina waktu Guriang Kawung Luwuk ninggalkeun Purba 
Sari nu keur hémeng, suasana misterius geus hasil digambarkeun 
ku basa “Ngarangkubang, kelepet, les.” 

Sarta basa Purba Sari papanggih deui jeung Lutung Kasarung, 
jurupantun geus hasil ngagambarkeun rasa awéwé nu bogoh tapi 
teu bisa kedal, pokna: 


3 C.M. Pleyte, Radén Munding Laya di Kusumah, Een guide code, Soendanesche 
Ridderoman, TBG,49,1907, ate.FKIP. kaca 11. 

” C.M. Pleyte, De Legende van Loetoeng Kasaroeng, Een gewijde sage uit Tji-rebon, 
VBG.58,1910,atc,FKIP. kaca 34. 

Imut lembut seuri leutik 
sedeng mulen dina angen 
tapi teu ngedal kaluar." 


Éta kabéh némbongkeun yén si subyék nu geus ngahasilkeun 
carita pantun téh, tétéla si subyék anu boga jiwa rancagé. Ari si 
subyék téa nyaéta urang Sunda, ku kituna nya bisa disebutkeun, 
yén carita pantun téh hasil gawé rancagé urang Sunda. 


Wangunan Pantun 


Nyaritakeun perkara wangunan, tegesna nyaritakeun perkara 
jenglénganana nu ujug-ujug katitén jeung kanyahoan sacara la- 
hiriah. Geus aya sawatara urang nu nganalisa carita pantun ditilik 
tina jihat wangunanana. 

Aya nu nyebutkeun pantun téh prosa berirama*! nu rangkay 
caritana angger“, najan carita anu jadilalakonna aya rupa-rupa, tapi 
ari bagian jeung rakitanana mah angger baé ngan kari nyarungsum 
ku nu jadi poko lalakon.$* 

Rangkay carita téh pikeun nuduhkeun ringkesan caritana dina 
unggal-unggal carita pantun, atawa gurat badag caritana. Demi 
rakitan nyaéta pok-pokan jurupantun anu geus tangtu basana, 
malah geus tangtu laguna sarta geus tangtu lebah mana kudu 
dipakéna. Ari eusina rakitan téh nyaéta nataan (description): 


Ngarajah. 

Nataan kageulisan mojang. 

Nataan mojang dangdan. 

Nataan adeg pangadeg ménak kasép. 
Nataan nu kasép dangdan. 

Nataan mojang angkat. 


Ca a an 


“ ibid. kaca 36. 

4 Drs.R.M. Atamihardja, loc.cit. 

? Ajip Rosidi, Ngalanglang Kasusastraan Sunda, kaca 2. 
$ R.I. Adiwidjaja, op.Cit., kaca 12. 

Nataan ngawang-ngawang. 

Nataan perang tanding. 

Nataan papakéan Léngsér. 

10.Nataan kaayaan paséban, alun-alun, tampian. 
11.Nataan kamonésan waktu pésta. 

12. Nataan lalayaran, jeung saterusna.“ 


“AN 


Timbangan kana nu ngabagi-bagi yén carita pantun téh di- 
wangun ku prosa jeung puisi, bisa ditarima sok mun nu disebut 
puisi di dinya verse, a compisition in verse”, lain hasil gawé anu 
puitis, lain poetic work**. 

Pikeun nandeskeun pikiran nu nulis, di dieu rék disebutkeun, 
yén carita pantun téh diwangun ku prosa jeung verse. Istilah “verse” 
bisa disundakeun ku kecap “rakitan”, “prosa” ku kecap “lancaran”. 

Dina bagian nu diwangun ku lancaran biasana nyaritakeun 
jalan lalakon nu langsung diucapkeun jurupantun, jeung pa- 
guneman-paguneman nu ngalalakon. 

Contona nu nyaritakeun jalan lalakon: 


Rakéan lilir deui laju nindak lalanan, bari mulungan buah caringin, 
jeung buah kihara sakandungan; nindakna ka caringin gedé, di 
mumuncul nu di kulon. 

Harita, marengan jeung Rakéan deuk sidakep bari sasambat, di 
handapeun caringin gedé nu di kulon Rakéan Kumbang Bagus Sétra 
boga rasa jadi bingung. 

Rasa salah, da henteu salah; rarasaan hanteu salah, tapi pikiran asa 
salah. 

laju inya.............. 


Contona paguneman: 


“ R.I. Adiwidjaja, op.Cit. 

*$ Webster's Students Dictionary, American Book Co., New York 1962. kaca 626. 

46 ibid, kaca 626. 

“ Dadap Malang Sisi Cimandiri, Rakéan Minda Kalangan B.P. Manglé, Bogor, 
kaca 34. 

Nyaritakeun Nyi Puhaci, anu geulis Giringsingwayang: “Adi, ieu 
panas hareudang teuing, urang siram ka balong urang kabuyutan.” 
“ Aduh, Tétéh, ieu téh keur nuju sangkakala.” 

“Cuang minggat baé, Adi, nyaéta ka balong urang kabuyutan.” 
Témbal adina: “Asal ulah lami teuing.” “ 


Éjahan katut tanda-tanda bacana tangtu lain jol ti jurupantun, 
tapi ti nu nuliskeun. Lebah bagian prosa, jurupantun ngagorolang 
nyarita biasa, tapi teu kaluar tina surupan kawat kacapina. Tanda- 
tanda baca anu di luhur tangtu nurutkeun sora nyarita jurupantun. 

Ari dina bagian-bagian nu wangunana rakitan (verse), lolobana 
nataan hiji kaayaan, kalan-kalan nyaritakeun jalanna lalakon, 
langka anu dipaké paguneman. 


Gandoyong ponggawa angkat, 
angkat lantung karo duhung, 
gebray mukakeun payungna, 
mendung-mendung papayungan, 
payung rimbis singa gading, 
digagangan ku kancana, 

puncakna ku manik mola, 

kilipit payungna kuning, 

kolépat payung bawat mata-mata, 
nyoréang kana leuweungna, 
leuweung langgong langkap lancar, 
eusina usar jeung mara, 

kaina huru kidapur, 

calodas kiara béas, 

bubuay pating rarumbay, 

ngalirik ka walahir, 

ngaliwat ka Rabut palana, 

NYOFPAN ..e..ee.ssss see s sun 


* R.S. Wirananggapati, Ratu Bungsu Karma Jaya, numutkeun pantun Taswan 
Kuningan, Dana Guru, 1961, kaca 83-84. 
? C.M Pleyte, Radén Deugdeugpati Djajaperang, TBG,57. kaca 496-457. 

Contona nu nyarita jalan lalakon 


Guru Minda Kahiangan 

anak déwata cikalna 

titisan Guru Hyang Tunggal 
seuweu batara di langit 
kandegan Lutung Kasarung 
ngalimbang-limbang di manggung 
sumping kana asih leungging 
patapaan indung beurang 

lain saindung-indungna 

mun éstu nulung ngajuru 
mangka datang ka nu pasti 
jadi kasugihanana 

henteu mah euweuheun teuing 
mana datang ka nu pasti 
cunduk kana asih lagu 
patapaan jurupantun 

cat ka wewengkon pohaci 

Nyi Pohaci anta maya 

Nyi Pohaci anta bukti 

Pohaci sang séda tapa 


Contona nu dipaké paguneman: 


“Cing ibu idinan kuring 
hareudang bayeungyang teuing 
marérang arateul teuing 

undur hayang katingali 

hayang katingali punduk 
leumpang katingali tarang 


"0 M. Pleyte, De Legende van Loetoeng Kasaroeng, op.Cit. kaca 46. 

nyuhunkeun balumbang timur 
jeung dada suria padang.””! 


Ku lantaran pantun téh dilisankeun ku jurupantun kalayan 
bedas, tur terus-terusan ti mimiti nepi ka anggeusan, kalimah- 
lalimahna nu paranjang pisan dipenggel-penggel, kalolobana mah 
parondok. Ieu téh geusan nyangkirangan ambekan jurupantun, nu 
sawaktu-waktu bisa ngarénghap bari ngajentréngkeun kacapi. 

Nya ieu sababna nu matak aya nu nyebut yén wangunan 
pantun téh mangrupa prosa liris atawa prosa wirahma. Hiji 
wangunan prosa nu lamun ditulis katémbong loba komana, atawa 
mun ditilik struktur kalimahna ngandung kamungkinan diwangun 
ku sababaraha frase. 

Upamadibagianrarakitanmah,dageuspuguhdihaleuangkeun, 
jadi lolobana kudu guru wilangan nu umumna rata-rata antara 6 
nepi ka 12 engang dina unggal padalisan (jajaran). 

Conto wangunan lancaran nu bisa dipenggel-penggel 
mangrupa sababraha frase atawa ditandaan ku koma: 


/ Kacaritakeun Sunten Jaya/enggeus datang ka nagara Kutabarang/ 
gawéna jumedud pundung/ dipariksa ku ramana kukutan/ku raja 
nangkoda téa/Éh Sunten/ kumaha ngalamar téh/ asup atawa henteu/ 
Ari ceuk Sunten Jaya/Cumah Ama/ geus kahalang ku bacot urang 
Pajajaran/ ari Déwi Asri téh/ daékeun si daékeun/jahat paméntana/ 
diétang bari mulang/ditulis bari balik/kudu rupa banda salawé 
kapal/” 


Di handap ditémbongkeun kudu kumaha sasaruaanana 
wangun carita pantun jeung nu sok dilisankeun ku tukang kaba, 
boh dina struktur kalimahna, boh wangunan rakitan jeung 
lancaranna: 


*! C.M. Pleyte, Radén Moending Laya di Koesoemah, op.Cit. kaca 26. 
52 ibid, kaca 20. 

Wa-bihi nasta'inubillahi. Inilah hikayat diceriterakan oléh orang dahulu 
kala, seperti gurindam yang di bawah ini: 

Alangkah bulat batang meranti 

Ke dalam air tampak bayangan 

Berkat daulat bersidi sakti 

Asalnya turun dari kayangan 
Alkisah maka adalah sebuah negeri bernama Tiku Pariaman, 

Ujung lantak lidah tanah 

Ujung pematang minangkabau 

Pangkalan dagang Lima Puluh 
Maka cukup lengkap peraturan negeri itu dengan kota patit tiadalah 
terpemantai banyaknya dagang sendiri masuk berniaga ke dalam negeri itu. 
Hatta makan selang beberapa tahun lamanya baginda di atas tahta kerajaan 
itu, ia pun berputera delapan orang empat laki-laki empat perempuan 

Seorang bernama Alamasyuddin; 

Seorang bernama Pati Dursidin; 

Seorang bernama Si Begat Alang; 

Seorang bernama Paduka Raja; 

Puteri Warna Pinang Masak; 

Puteri Warna Pisah Embun; 

Puteri Si Mas Manah; 

Puteri Gondan Genta. 


Sakiwari keur puputra 
puputra réana genep 
teu gaduh putra lalaki 
tuang putra kabéh istri 
payusan meunang lulus 
kakasih beunang milih. 
Saha dijenengkeunana? 
Hiji Mas Purba Rarang, dua Mas Purba Éndah, tilu Mas Purba 


” Gazali B.A., op.Cit., kaéca 28-29. 

Déwata, opat Mas Purba Kancana, lima Mas Purba Manik, genep 
Mas Purba Leuwih. 
Katujuh jeung putri bungsu, saha dingarankeunana? 

Ngaran tilu sakawolu 

Ngaran dua sakarupa 

sahiji keunana pasti 

Nyi Mas Purba Sari 


Nilik conto di luhur, nu biasa dilisankeun ku tukang kaba loba 
sasaruaanana upama dibandingkeun jeung nu sok dilisankeun 
ku jurupantun (carita pantun) boh dina wangunanana boh dina 
eusina. Sarta patalina éta dua kasenian, geus didadarkeun dina 
subbab “Istilah Pantun”. 


Basa jeung Mamanisna 


Di dieu rék dimasalahkeun basa naon nu biasa dipaké ku ju- 
rupantun upama manéhna keur mantun sarta nu disebut ma- 
manisna, nyaéta mamanisna wangunan sastra anu kapanggih 
dina carita pantun. Dikantétkeunana teu pati keuna upama disa- 
marutkeun jeung bagbagan wangunan satemenna, mamanis wa- 
ngunan sastra mah leuwih loba patalina jeung réka basa atawa 
numutkeun istilah nu geus ilahar mah nyaéta rinékasastra”, riné- 
kawacana” atawa jeung gaya basa. 


Apakah selalu cerita pantun itu diucapkan/dipantunkan oléh juru pantunnya 
dengan mempergunakan bahasa Sunda? 

Apakah ada pantun yang mempergunakan Bahasa Jawa atau Campuran? 
(Keterangan: Bahasa dialék Sunda termasuk Bahasa Sunda juga)“ 


** R. Momon Wirakusumah 2. Buldan Djayawiguna, Kandaga Tatabasa, Ganaco, 
Bandung, 1962, kaca 64. 

"5 Kesusastraan Sunda I, Perpustakaan Perguruan Kem.P.P. dan K., Jakarta, 1954 
kaca 18. 

"6 Salah sahiji unina angkét ti Kanda Ditjén Kabudayaan Jawa Barat nu ditu- 
julkeun ka daérah-daérah, surat No.1866/1/69 tg.28 Agustus 1969. 

Jawaban kana éta pertanyaan, kabéh nyebutkeun yén juru- 
pantun dina mantunna téh maké basa Sunda, boh basa Sunda 
lulugu boh wewengkon. 

Niténan carita pantun tulis nu ayeuna geus dituliskeun, mé- 
mang enya pantun téh salawasna dicaritakeun ku basa Sunda, 
saluyu jeung jawaban nu di luhur. 

Ayeuna ilahar aya nu disebut “Pantun Baduy”, “Pantun Bo- 
gor”, “Pantun Priangan”, “Pantun Kuningan” jst. Éta nuduhkeun 
yén basa nu dipaké nyaéta basa wewengkon Baduy (Banten), 
Priangan, Kuningan jst. Jadi béda téh ngan dina basa wewengkon 
nu dipakéna, sanajan bisa jadi dina kanda jeung sikep carita aya 
ogénu géjlog utak-eutik dilantarankeun rupa-rupa faktor nu engké 
rék dimasalahkeun. 

Carita pantun Deugdeugpati Jayaperang nu kapanggih ti daérah 
Tegal, nyaéta di hiji masarakat Sunda nu kiwari aya di tengah- 
tengah daérah basa Jawa (daérah enclave Sunda), loba kacampuran 
Basa Jawa”. Kitu deui pantun-pantun Baduy basana téh nurutkeun 
basawewengkon di dinya, tegesna basa wewengkon Banten. Carita- 
carita pantun di daérah Kuningan, Ciamis maké basa wewengkon 
satempatna masing-masing. 

Kitu deui idiom-idiomna aya bédana nurutkeun kailaharan di 
tempat kapanggihna éta carita pantun, atawa leuwih keuna dise- 
butkeun tempat matuhna jurupantunna. 


a. Pantun Bogor 


Nya laju méréngkél dina kadaka uncal 
ngahéphép cara careuh eukeur héés. 
Anggeus musuh rada jauh, 

inyana turun cara kunyuk, 

tina dahan ka dahan deui .... 

jrut turun sabari lumpat 


” C.M. Pleyte, TBG. 57, Batavia, 191. 

sup torolong ka jero rungkun 

mulang deui ka kulonkeun 

bari nyiar lacak tapak Dén Bagus. 

Ari musuh? 

Barang jadi himeng leungiteun anu dikepung 
arinyana tempa-tempo 

ka sakur anu gororowong, 
kurah-koréh ka sakur anu ngagunuk 
rajak-rojok ka sakur anu nyangkewung 
nya lajuna mah caringogo. 
Cingogoooooo baé. 

bari diuk luak-lieuk 

nyarabutan cucuk tina suku, 
marencétan pacét tina kélék 
ngagaroan tuma handapeun kanjut....! 
Nu cingogo urang tinggalkeun 

urang mah ngudag Rakéan 

Rakéan leumpangna gancang! 

Tapi matana 

nyiar lacak téh teuin; 

nepi-eun ka salah deuleu... 

Puguh lacak urut maung, 

disangkana lacak Dén Bagus.... 

nya inya laju ngidul 

ngidulan ngetan saeutik 

Laju anjog ka hiji lebah 
nyanghareupan gunung nu rada ruhur! 
Laju unggah. 

Ari Jaya Antéa? 

Jaya Antéa téh: Antéa anu Jaya; 

lain Jaya urut kopral Jasinga, 

tapi Jaya nu jayana can antéha! 
Anggeus leungit nu dikepung 

inyana kara enggeuh tina lacak 

yén nu diudag téh 

lain tilu urang; 


II. Masalah Carita Pantun 


tapi baruk geuningan saurang 

nu pinter ngilu bisa ngileus! 

Teu béda ajag keur moro 

nu deuk megat jalan kaluarna mencek 
Jaya Antéa teu talangké deui! 

Inyana keuheul kaliata saking 

laju najogan anu caringogo 

bari hahaokan: 

Mantog! Mantog! 

Susul ka kidul, busét!”8 


Katerangan: 

kadaka uncal : kumpay 

anggeus : sanggeus 

inyana : manéhna 

tina dahan ka dahan deui : (ungkara basa nu béda, bisa jadi 
idiom wewengkon) guguntayangan 
ti dahan ka dahan. 

sabari : barina, bari 

lacak tapak : (bisa jadi idiom wewengkon) tapak 
lacak 

ari musuh? : (spésipik dina Pantun Bogor, juru- 
pantun sok nyelang nanya heula, 
masksudna rék ngarobah nu 
dilalakonkeun) 

himeng : hémeng 

ngagunuk : ngagunduk 

laju : terusna 

cingogo baé : (spesipik dina Pantun Bogor, pikeun 
ngantebkeun kaayaan) 

tuma : (bisa jadi maksudna mah) tongo 

nyiar : nyukcruk, nyusul 

teuin : teuing 

ngétan saeutik : rada ngétan 


"5 Rakéan Minda Kalangan, Dadap Malang Sisi Cimandiri, op.Cit, kaca, 62-63. 

b. 


hiji lebah 


ruhur 


lain Jaya urut kopral Jasinga : 


antéha 


kara 

engeuh 

tina 

tilu urang 

ngileus 

teu béda ajag keur moro 
hahaokan 

busét 


Pantun Tegal 


: hiji tempat nu lebahna, (atawa bisa 


jadi lebah (léngkob) upama niténan 
guluyurna kalimah mah 


: luhur 


(wewengkonnu aktuil diwewengkon 
éta harita) 


: (bisa jadi) sampurna (bandingkeun 


jeung : antéh atawa antuk nu hartina 
tungtung) 


: kakara 

: nyaho 

: kana 

: tiluan 

: ngiles, ngaleungit 

: teu béda jeung ajag keur moro 

: hahaok 

: monyét (biasana dipaké dina kalimah 


bituna rasa) 


Walon putri: “Kuring ngimpi lauk lédan sisitna emas di sagara kidul 
di bawah nagara Galiéta, sareng ningal badak buras, buntut kancana, 
buluna girincing, di leuweung bawah nagara éta kénéh”. 


Saur rakana: “ari kitu mah hayu urang balangsiar ka nagara buana 
Pancatengah, sugan manggih lantaran ka mulyana.” 


Katerangan: 


lauk lédan 


: sabangsa lauk laut 


bawah : bawahan, éréhan 
badak buras : badak giras 
girincing : kirincing 


” C.M. Pleyte, Tjarita Pantoen Deugdeugpati Djajaperang, op.Cit. kaca 481. 

manggih lantaran =: manggih jalan geusan 


riap : (kecap anteuran) rap 

nyigit : sigit, payus 

marong : anjok 

adong : katimang, bagian bénténg nu panghareupna 


Sajaba ti katémbong loba basa wewengkon, gumantung kana 
tempat matuhna jurupantun, anu bisa katiténan téh nyaéta min- 
deng kapanggih kecap-kecap Sunda anu geus arhais, anu geus 
langka kapanggih ayeuna. 

Contona: tabépun, papatan, metu, dandeung, tetengger, lu- 
lurung, rancagé, tail, badong, susumping, cucunduk, bangkit, ka- 
cana, cindé, sampurasun, rampés, dug, sampiung, jst. 

Aya anggapan, yén basa nu dipaké dina pantun mah basa 
“démokratis”, nyaéta basa nu taya basa nu taya undak-usukna, 
lantaran cenah mémang kanyataanana kitu masarakat Sunda kuna 
mah teu wawuheun jeung basa lemes sakumaha nu kapanggih 
ayeuna”. Tapi kanyataanana sawatara carita pantun tinulis 
ayeuna, nu geus dituliskeun, kitu deui nu mindeng kabandungan 
ti jurupantun kiwari, undak-usuk basa téh tétéla dipaké. Upamana 
baé dina carita pantun tinulis Deugdeugpati Jayaperang, Munding 
Laya jst. Ngan dina pantun-pantun Bogor nu enya teu katémbong 
ayana undak-usuk basa téh. 

Jadi tina perkara dipakéna basa lemes jeung kasar dina carita 
pantun, sabenerna gumantung ka jurupantunna, padumukanana 
jeung mangsana; tegesna gumantung kana: saha nu mantun, 
urang mana jeung iraha ditanggapna. Sajalan jeung robahna basa 
Sunda dina harti semantis, vokabulér jeung sintaksis, anggapan 
masarakat kana perluna undak-usuk basa ogérobah; hiji anggapan 
atawa sikep hirup masarakat nurutkeun jamanna. 

Hasil sastra salawasna kudu ngiket perhatian sarta salawasna 


60 R. Maryati Sastrawidjaya, Sawangan Kana Tjarita Pantun Deugdeugpati Djaja Pe- 
rang, skripsi Fakultas Sastra UNPAD, Bandung, 1968. 


47 


Sawangan kana Carita Pantun 


kudu miboga bentuk jeung ngandung daya éstétika, kagemblengan 
jeung éfék?!. Geus loba nu mesék carita pantun tina daya éstétikana, 
boh sipatna lahiriah kayaning: purwakanti, jumlah engang jeung 
sapapadana, boh nu sipatna leuwih jero ti éta kayaning: plastik 
basana. Nya timbul rupa-rupa istilah saperti: purwakanti pangluyu, 
maduswara, cakraswara, laraspurwa, mindoan kawit, laras wekas, 
mindoan wekas, laras madya, margaluyu jeung mindoan kecap”, 
sajaba ti istilah-istilah: kadalon, rarahulan, ngasor, rautan, raguman 
jeung ébréhan“. Éta istilah-istilah téh minangka tarjamahan tina 
istilah asing, pédah “kabeneran” dina sastra Sunda ogé aya nu 
sabangsa jeung éta. 

Dina carita pantun tulisan jeung lisan (nu mindeng kadéngé ti 
jurupantun), warna-warna swara dina ungkara basana téh leubeut 
ku réka basa nu sipatna pikeun mamanis jeung daya éstétika nu 
éféktif. Ku kituna ieu hasil sastra téh geusnyumponan sarta nyaosan 
sarat “narik perhatian” ka nu maca atawa ka nu ngabandungan 
tina jihat sora. Atuh tina jihat eusi nu puguh deui, lantaran carita 
pantun téh ramé jeung “ngeusi”. 

Warna-warna sora dina ungkara atawa rakitan pantun mémang 
geus diatur ku jurupantunna, nepi ka aya éfék gending. Ieu éfék 
gending téh mangrupa aworan sarta diwangun ku hubungan 
unsur-unsur sarta pinilih katut lobana engang nu kawas diatur. 


We must first distinguish between two very different aspects of the problem: 
the inherent and the relational elements of sound. 

Inherent distinctions in guality are the basis for effects which are usually 
called “musicality” or “euphony”. Holotional distinctions, on the order 
hand, are those which may become the bonis rhythm and metro.....** 


6! Rene Wellek & Austin Warren, 0op.Cit. kaca 22. 

2 M.A. Salmun, Kandaga Kasusastraan, Ganaco, Bandung, C.2. 1963. kaca 34-44. 
é3 ibid, kaca 25-33. 

6 Rene Wellek & Austin Warren, op.Cit. kaca 199. 

Éfék gending atawa “ginendingan” (euphony) jeung hubungan 
wirahma (rhythm) katut matra karasa upamana ngabandungan 
rakitan kieu: 


Metu lawang manjing lawang 
metu di lawang pingpitu 
datang ka lawang pingsanga 
dangdeung ka paséban ageung 
jug ka alun-alun agung 

medal di lawang sakéténg 
jugjugan ka pinggir gunung 


Karasa ginendinganana, duméh éta rakitan téh lir saupama 
puguh wiletanana, ditambah sorana deuih. Fona /ng/ dina kecap 
“gunung” nu aya dina tungtung padalisan pangahirna, lir saupama 
madakeun ku sora goong. 

Sanajan unggal padalisan dina rakitanana teu tukuh guru- 
wilangan dalapan-dalapan engang, tapi éfék nu ditimbulkeun ku 
cara ngalisankeunana, tetep ngalangkangkeun ayana wiletan, ayana 
wirahma jeung matra. Atuh éfék tina eusina teu kurang deuih. 

Léotan lentong dina ngalisankeun kalimah atawa padalisan, 
the intonation line of spoken sentence“, ku jurupantun geus diatur 
sarta diantebkeun ku jentréngan kacapi, mungguh nimbulkeun 
mamanis nu bisa narik jeung ngiket perhatian nu ngabandungan. 

Tina perkara rupa-rupa purwakanti (rhyme), upamana: 
asonansi, aliterasi jst. pohara leubeutna, pangpangna dina wangun 
rakitan.“ 


Eusi Carita Pantun 


Réréana carita pantun nyaritakeun ménak Pajajaran nu lun- 
ta ngalalana, upamana lalakon Panggung Karaton, Munding Laya di 


©é = Rene Wellek & Austin Warren, o0p.Cit. 
é — Ilikan carita dina 2.3.3. (Wangunan Pantun) 

Kusuma jeung lian-lianna”. Carita pantun téh dongéng Sunda pituin 
pangwaris karuhun. Arinu didongéngkeunana alam Pajajaran jeung 
alam béh ditueunana“. Dina carita-carita pantun kagambarkeun 
jiwa nu ngagem kasadaran harga diri, kasadaran nagara, kasadaran 
lemah cai, jeung kasadaran agama. Kagambarkeun jiwa nu lagawa, 
jembar haté, lébér wawanén. Ieu téh hiji gambaran manusa harita, 
manusa nu jadi warga ti hiji nagara merdika anu unggul wibawana, 
nyaéta nagara Pajajaran. Kitu deui kagambarkeun konsépsi rayat 
ngeunaan paparéntahan, saperti diébréhkeun ku tokoh Léngsér anu 
ngasuh para raja ti wangkid Purwa Aji nepi ka Siliwangi$”. 

Upama tadi geus dicoba néangan ciri-ciri carita pantun tina 
jihat nu ngagelarkeunana, di dieu rék dimasalahkeun carita pantun 
ditilik tina jihat eusina. 

Sanajan ayeuna geus aya carita pantun tinulis, pangpangna ha- 
sil itikurihna C.M. Pleyte, Rakéan Minda Kalangan, tapi éta kabéh 
asalna tina pantun linisan. Tur nepi ka ayeuna ogé tetep dianggap, 
yén carita pantun téh asup kana sastra lisan. 

Narik kacindekan atawa ngayakeun generalisasi tina sastra li- 
nisan kaasup kana hiji pagawéan anu kudu nyanghareupan résiko 
keuna atawa henteu, lantaran dina prosésna kapaksa ngagunakeun 
hipotésa-hipotésa anu teu mustahil hésé dibuktikeunana lantaran 
datana kurang. 

Kitu ogé nangtukeun naha sampel-sampel nu mangrupa ca- 
rita-carita pantun téh kaasup kana sampel anu répréséntatif atawa 
henteu, éta ogé jadi persualan. Hal ieu kaasup répréséntatif- 
henteuna Ki Jurupantun anu tuluy bisa rambat kamalé mamawa ka 
guru-guruna atawa kana sumber-sumber nu dipaké cecekelanana. 

Papadaning kitu sanajan bisa jadi carita-carita pantun nu nepi 
ka ayeuna bisa kakumpulkeun téh teu kaasup kana sampel nu 


“7 Ajip Rodidi, op.Cit. kaca 12. 

6 R.I. Adiwidjaja, op.Cit., kaca 12 

© Drs. Yus Rusyana, Galuring Sastra Sunda, Gunung Larang, Bandung, 1969. 
kaca 13. 

répréséntatif, tapi ari asup kana populasi mah geus tangtu. Hiji 
populasi nu dikumpulkeun ti taun 1891” nepi ka ayeuna. 

Sabenerna saméméh éta, persisna dina taun 1862, Jonathan 
Rigg geus guguru ka tukang pantun, da cenah: 


Beunang guguru ti gunung 
beunang nanya ti guriang 
I have been taught it among the mountain 


I have enguired after it from the mountain spirit 
7 


Nu narik perhatian dina éta motto téh duméh nu nulisna geus 
nyebut kecap “guriang”, nyaéta hiji ngaran nu sok kasabit-sabit 
dina carita pantun: 


With a view to gleaning something of the Ancient lore and language of the 
Country I, many years ago, used to have a village board, called a tukang 
pantun or storyteller to recite his tales. This man was called Ki Gembang and 
the dosen or 15 years ago, had a great run of popular native favour, being in 
great reguest all over the Western parts of the Province of Buitenzorg. The 
subject of such sagas is the olden time, when Pajajaran flourished and over 
which the native of the present day sits the livelong night, listening to the 
deeds of those who long slept the past. Such legends are not worth anything 
as matters of history, but a rich an native wit and humour, and found to 


contain a vast deal of words, which are little heard in every day conversation 
12: 


Ku niténan katerangan di luhur, bisa ditarik kacindekan, 
yén kabiasaan nanggap pantun jeung naon nu sok dicaritakeun 
ku jurupantun, dina jero saratus taun ka tukang taya bédana ti 
ayeuna. Saratus taun téh sabenerna ngan saparapatna tina waktu 


? J.J. Meijer, Badoejsche Pantoenverhalen, TBG 40, Batavia, 1891. 

7. Jonathan Rigg, a Dictionary of the Sunda Language, Lange & Co, Batavia, 1862, 
kaca III. 

72 ibid, kaca XIV-XV. 

nu misahkeun alam Pajajaran jeung alam kiwari. Ku kituna sajarah 
pantun téh aya lolongkrang nu can kapanggih raratanana ti taun 
1518, mangsa ditulisna Siksa Kandang Karesian” nepi ka taun 1862. 

Hanjakal nu nulis teu hasil ngilikan Nederduitsch-Maleisch en 
Soendasch Woordenboek karya Andries de Wilde nu terbit taun 1841, 
bisa jadi di dinya aya raratan perkara pantun. 

Dina Siksa Kandang Karesian disebutkeun carita-carita pantun 
nu judulna Langga Larang, Babakcatra, Siliwangi, jeung Hatur Wangi, 
sarta dina A Dictionary of de Sunda Language ditétélakeun yén juru- 
pantun nu ngaranna Ki Gembang sok mantunkeun lalakon kuna, 
nyaéta lalakon mangsa Pajajaran keur nanjung, atuh ayeuna eusi 
carita pantun linisan jeung carita pantun tinulis museur di karajaan 
Pajajaran. 

Tina data-data nu dikumpulkeun di luhur bisa ditarik ka- 
cindekan yén carita pantun téh nyaéta carita anu eusina ngala- 
lakonkeun tokoh-tokoh karajaan Pajajaran dina imajinasi juru- 
pantun. 

Ieu kacindekan téh acan ngabalitungkeun carita-carita sa- 
bangsa Ciung Wanara nu museur di karajaan Galuh Pakuan jeung 
Lutung Kasarung anu museur di nagara Pasir Batang anu Girang. 

Upama Pasir Batang saheulaanan diidéntikkeun jeung Pasir 
Luhur tempat ngalalakonna R. Kamandaka (Lutung Kasarung 
dina babad Pasir) ditambah ku katerangan yén Pasir Luhur mah 
aya hubunganana jeung Pajajaran”, meureun Pasir Batang jeung 
Pasir Luhur téh aya dina siklus Pajajaran kénéh. 

Ku kituna tinggal Galuh nu can karagum ku kacindekan nu 
tadi téh, ditambah ku tempat-tempat nu kapanggih dina sawatara 
carita pantun nu taya hubunganana jeung Galuh atawa Pajajaran, 
tapi dianggap eréhanana. Ku lantaran kitu kacindekan nu tadi 
téh bisa ditambahan jadi kieu: Carita pantun téh nyaéta carita nu 
eusina ngalalakonkeun tokoh-tokoh Galuh jeung Pajajaran dina 


738 Suhamir, loc.Cit. 
74 Brosur-brosur Adat-istiadat dan Tjerita Rakjat, P.P.K. Jakarta, 1960. kaca 57-73. 

imajinasi jurupantun. 

Diimplik-implikan “imajinasi” jurupantun lantaran peranan 
jurupantun pohara kacirina dina unggal-unggal carita pantun, nepi 
ka sanajan carita pantun ngalalakonkeun tokoh-tokoh Pajajaran 
jeung Galuh (karajaan-karajaan nu nurutkeun historis mémang 
aya), tapi éta tokoh-tokoh téh geus diréka nurutkeun interprétasina, 
fantasina jeung imajinasina ki jurupantun. Cindekna carita pantun 
mah lain carita anu gugon kana disiplin sajarah, lain roman sajarah 
deuih, sanajan tempat-tempat anu disebutanana bener-bener 
kungsi aya dina sajarah. Tina perkara unsur-unsur sajarahna, 
engké dina Bab III arék dicoba dimasalahkeun. 

Upama dibandingkeun jeung carita-carita lianna dina sastra 
Sunda, carita pantun miboga wanda nu mandiri”. Warna carita 
dina harti “jenis” atawa “genré”. Pikeun nangtukeun warna ca- 
ritana sacara téoritis bisa ditilik tina jihat bentuk lahiriah (outer 
form) jeung bentuk batiniah (inner form)”. Sarta di dieu, saluyu 
jeung jejer nu keur dicaritakeun, nu jadi titik masalahna téh ni- 
ténan bentuk batiniahna, lantaran bentuk lahiriahna mah tadi geus 
dimasalahkeun. 

Bentuk batiniah téh diwangun ku sikep carita (attitude), ge- 
rentes (tone) jeung maksud carita (purpose). Sikep carita dina pantun 
taya lian jiwa nu ngagem kasadaran harga diri, kasadaran nagara, 
kasadaran lemah cai jeung agama, jiwa nu lagawa jeung jembar 
haté lébér wawanén.” 

Demi gerentes, saperti nu karasa upama ngabandungan atawa 
maca carita pantun, nyaéta gerentes “panineungan” ka alam 
Pajajaran, ka nagara katut tokoh-tokohna nu kungsi jujuringkangan 
harita, kana suasana jeung kana sumanget (jiwana). Demi maksud 
carita, atawa bisa ogé disebut wiji carita, saperti nu bisa ditarik 
kacindekanana sabada ngabandungan atawa maca carita pantun, 


75 Wawancara jeung Drs. Yus Rusyana Januari 1970. 
76 Rene Wellek & Austin Warren, 0p.Cit. kaca 1970. 
7 Drs. Yus Rusyana, loc.Cit. 

nyaéta: ngajak surti kana nu disilibkeunana, nungtun weruh di 
semuna, ngajak rancagé nya haté, yén-upamana dina Lutung Ka- 
sarung-nu bener mah tangtu ditangtayungan ku Nu Kawasa sarta 
tangtu bakal unggulna di ahir, sanajan saméméhna ngalaman 
kasangsaraan heula ogé. 

Sikep, gerentes jeung maksud dina carita pantun, éstu gu- 
mulung jadi hiji gemblengan nu geus asak sarta disuguhkeun ku 
jurupantun jadi hiji kasenian nu husus, nyaéta kamahéran man- 
tun. Lir saupama lalakon wayang nu disuguhkeun ku dalang; la- 
lakon wayang minangka carita pantunna jeung dalang minangka 
jurupantunna. 

Gemblengna carita pantun téh diwangun ku hiji rangkay nu 
husus, nyaéta: 


Rajah pamuka 

Pamangkat carita diteruskeun kana ngasongkeun persualan 
Prosés ngaréngsékeun persualan 

Madakeun carita (réngséna persualan) 

Rajah pamunah 


Sa. a, (D NN 


Bagian (2), (3) jeung (4) sabenerna bisa disebut galeuhna carita, 
bagian (1) jeung (5) minangka bubuka jeung panutupna. 

Dina galeuhna caritalangkanu ujug-ujuglangsungnyaritakeun 
nu boga lalakon, tapi dimimitian heula ku nataan kaayaan nagara, 
persualan-persualan nu keur disanghareupan harita anu engkéna 
baris diréngsékeun ku nu boga lalakon téa. 

Upama dina Munding Laya, persualan nu keur disanghareupan 
harita téh nyaéta impian Nyi Padma Wati nu mireungeuh lang- 
layangan Kancana Domas. Ieu persualan téh engkéna bakal di- 
réngsékeun ku Munding Laya nu miang ka sajabaning langit pikeun 
néangan éta langlayangan. Dina Lutung Kasarung mimitina Purba 
Sari nu ditundung ku Purba Rarang ka Gunung Cupu Mandalayu. 
Persualan ditundungna Purba Sari, ahirna diréngsékeun ku Lutung 
Kasarung (Guru Minda). 

Bagian (1) nyaéta rajah pamuka, béda-béda nurutkeun ca- 
rita pantunna atawa leuwih keuna upama disebut kumaha juru- 
pantunna. Kitu deui dina rajah pamungkas (5). Tapi sanajan bé- 
da-béda ogé ari wijina mah kitu-kitu kénéh, dina rajah pamuka 
sanduk-sanduk ka Sang Rumuhun, ka nu nangtayungan bumi, ne- 
da disalametkeun duméh rék mantun, contona upamana: 


Pun, 

sapun! 

ka ruhur 

ka Balé Agung 

ka Papayung Ratu Pamunjung 
Anu medal di Mandala Agung! 
Ka handap: 

ka Batara Pangreksa Jagat, 

ka Batari Panghurip Bumi, 

ka Ambu Saripohaci, 

ka Nyi Sri Ambu Pangasih 
Pun! 

Kaula deuk nginjeum ngaran 


Caturkeuneun dina béja 
78 


Sajaba ti sanduk-sanduk téh, biasana dina rajah pamuka, 
jurupantun ngajak ka nu ngabandungan supaya surti kana wiji 
carita nu rék dilaksanakeun. Upamana dina rajah pamuka Lutung 


Kasarung: 


ti mendi pipasinieun 

ti mana picaritaeun 
tetep mah ti kahiangan 
ditandéan cupumanik 
cupumanik astagina 


75 Rakéan Minda Kalangan, Dadap Malang, op.Cit. kaca 3. 

diwadahan sarat tangan 
dituruban ku mandepun 
diteundeun di jalan gedé 
dibuka ku nu ngaliwat 
ku nu weruh disemuna 
ku nu rancagé di angen 
dibuka pating haleuang 
nu ménta dilalakonkeun 


Rakitan-rakitan nu eusina nataan (description), upamana na- 
taan mojang dangdan dina unggal carita pantun, galurna mah méh 
sarua, upamana: 


Kocap putri anu dangdan 
sinjangna purbanagara 
kekemben sutra déwangga 

ka luhur ngarompés gelung 
nya siger reujeung pamengger 
tepuk gelung jeung kangkalung 
solobong sarangka awak 
ceplak nu bagal pinareup 
cumeker benten kancana 
gumilar paningal inten 

alus pawarang nu dangdan 
langkoyang awak wayangeun 
silig pingping pancuh bitis 
indung suku nonggong lembu 
pangaruh merat angkatna 
taktak lir taraju emas 

lenggik ramping ayu kuning 
panangan tanding gondéwa 
panjang pasipatan soca 
ngincer bubudakanana 


” R.I. Adiwidjaja, op.Cit. kaca, 13-14. 

cureuleuk seukeut bireungeuh 
puter kurung di pangambung 
pangaruh rua nu asih “ 


Sabada tamat lalakon sok ditungtungan ku rajah pamunah, 
contona: 


Ambuaing rajah pamunah 

Akiing rajah pamunah 

Sang Kala Wirasa 

Rat Jagat wawayangan 

tos ngagenclong titian Kai Amarah 
oray laki Brahma pulang ka kidul 
oray Brahma metu datang ti kulon 
mugia pulang ka kulon 

oray Brahma ti kalér pulang ka kalér 
ti wétan pulang ka wétan 

Sang Ratu! Ulang-aling ka luhur 
pamungkas rajah pamunah*! 


PAGELARAN CARITA PANTUN 


Anggapan Masarakat kana Carita Pantun 


Di antara carita pantun aya nu boga sipat sakral (suci), upa- 
mana carita Lutung Kasarung. Hal ieu bisa dibandingkeun jeung 
lalakon Baratayuda dina lalakon wayang, nu tara sagawayah di- 
panggungkeunana, atawa jeung lalakon Panji nurutkeun anggapan 
urang Jawa. 


Dongeng-dongeng serupa dongeng Panji itu, oleh orang zaman dahulu tidak 
hanya dianggap sebagai dongeng untuk iseng-iseng saja, tetapi dianggap 
sebagai dongeng yang sakral, yang muharam. Hal ini disebabkan karena 


80 Ciung Wanara, Volksalmanak Soenda, Batavia Centrum, 1922. 
8! R.I. Adiwidjaja, op.Cit, kaca 17. 

tokoh-tokoh di dalam dongeng itu tidak hanya melambangkan kehidupan dan 
kelakuan dari beberapa anggauta bisa dari beberapa persekutuan-persekutuan 
moiety tadi, sebenarnya melambangkan kehidupan dan kelakuan para nénék 
moyang pertama dari kedua moiety tadi. Nénék moyang tadi dipuja oléh 
orang jawa sebagai déwata.....* 


Dina carita Lutung Kasarung, Nyi Purba Sari dianggap moiety 
kahiangan nu dilengkepan ku Lutung Kasarung minangka moiety 
kadua, moiety wanita jeung moiety pria nu dianggap “ratuning 
indung” jeung “ratuning bapa” nu ngarundaykeun urang Sunda. 
Nya ku lantaran ngalalakonkeun karuhunna, carita Lutung Ka- 
sarung dianggap carita nu sipatna sakral. Ditambah deui ku nga- 
lalakonkeun kajadian nu aya hubunganna jeung melak paré, se- 
dengkeun paré téa dianggap titisanana Déwi Sri nu dihormat ku 
masarakat Sunda alam béh ditu. 

Umumna urang Timur nganggap, yén manusa téh salawasna 
aya hubunganna jeung alam gaib, nepi ka carita-carita déwata 
téh dianggap bentuk sajarah". Tina hal kajadian paré dina ca- 
rita Nyi Pohaci Sanghiyang Sri (lalakon Sulanjana)", dianggap 
ku masarakat Sunda baheula minangka kajadian nu faktuil, nu 
enya-enya kajadian. (Robahna anggapan kana carita pantun nu 
ayeuna dianggap fiktif jeung anggapan masarakat Sunda baheula, 
nu nganggap sawatara carita pantun infaktuil), taya lian ngan 
dilantarankeun ku robahna anggapan pikiran manusa. 


Prak-prakanana Nanggap Pantun 


Hiji katerangan nu dikumpulkeun ku A. Sukmadimadja urang 
Cileutik, Banjaran, Bandung, tina hal prak-prakanana nanggap 
pantun, sakumaha nu dicutat di handap ieu: 


* Dr. Kuntjaraningrat, Metode Anthropologi, Penelitian Universitas, Jakarta, 1955. 
kaca 386. 

$5 Prof.Dr.R.M. Sutjipto Wiryosuparto, Bunga Rampai Sejarah Budaya Indonésia, 
Jamb.1964. kaca 89. 

84 Tlikan Bab III 3.2.9. 

Bah Sakhari urang kampung Ciéngang, Désa Baros, Kacamatan 
Pameungpeuk, Kawadanaan Banjaran, kira-kira dina taun 1873 
ngagarap pantun, nu sok ngalalakonkeun carita jaman baheula, 
sapertos Lutung Kasarung sareng sanésna. 


Ari alatna mantun baheula mah teges ngan hiji kacapi parahu baé, 
ruruba (sasajén) kabéh diayakeun saperti parawanten anu eusina 
lemareun, sesepeun, béas, endog, hayam, duwegan, rujak warna 
tujuh sareng hanjuang nu diasupkeun kana kendi atanapi érgelét. 
Ari nu mantunna teges ngan saurang diriung ku nu lalajo lilana 
mantun ti tabuh 8 dugi ka subuh, aya ogé nu mung dugi ka tabuh 
12 wengi numutkeun panjang-pondokna lalakon. Carana mantun 
mimiti meuleum menyan, teras ngarajah, sabérésna ngarajah teras 
ngalalakon dibarung nabeuh kacapi. 


Tempat anu dianggé mantun biasana mah di tengah imah tapi aya 
ogé anu di balé atanapi dina panggung. Pakéan pantun baju takwa 
kamprét, ditotopong barangbang semplak atanapi parékos nangka, 
samping polékat gerusan. Lalaguanana teges rupi-rupi, sepertos: ba- 
léndéran, kembang kacang, jangjalik jagong sareng nu sanésna. Ari 
ditanggapna éta pantun ku masarakat kaseuseueuranana dina jaman 
éta mah dina ngadiukkeun paré, nyaéta nyalametkeun paré anu 
parantos dipibuatan sarta lalakonna ogénu aya patalina sareng paré 
kayaning: Lutung Kasarung atanapi Nyimas Pohaci .............. * 


Iwal ti dinya upacara nyalikeun Nyi Sri, nyaéta ngampihkeun 


paré ka jero leuit, pantun téh sok ditanggap ogé dina rupa-rupa 
upacara saperti: nyalametkeun tujuh bulan, ngaruat lembur (bumi), 
ngaruat jelema jeung sapadana. 


Jigana mah baheula, saméméh wayang narekab pisan di Pa- 


sundan, pantun téh mangrupa tatanggapan nu pohara pentingna. 


Kecap “sasajén” asalna tina “sasajian”, tegesna sarwaning 


nu disajikeun atawa nu disuguhkeun. Demi maksudna di dieu 
sakur nu di suguhkeun ka para karuhun kayaning: seupaheun, 


$5 A. Sukmadidjaja, Sadjarah Seni Budaja, catetan. 

eunteung, rampé, minyak kalapa jeung rurujakan“. Hanjuang 
anu ditancebkeun dina kendi minangka sindir tina kecap “hanju”, 
nyaéta napas pamungkas dina kerelekna maot. Hal ieu ngingetkeun 
kanu harirup (nu lalakon pantun katutjurupantunna), yén di dinya 
para karuhunna geus tilar dunya?” ayeuna tinggal wawangina 
jeung lalakonna nu dicaritakeun ku jurupantun. 


$$ A. Prawirasuganda, Upacara Adat di Pasundan, Sumur Bandung, Bandung; 
1964, kaca 137. 
87 Ibid, kaca 114. 

KALUNGGUHAN pantun dina kasenian, pangpangna nyoko dina 
seni sastra jeung seni swara. Tegesna hasil sastra (lisan) anu dina 
midangkeunana ngagunakeun kaidah-kaidah jeung instrumén 
(waditra) nu bisa digunakeun dina seni swara. 

Tapi sanajan kitu, lantaran carita pantun mangrupa hasil se- 
ni nu loba ngagambarkeun kahirupan masarakat Sunda, boh 
kahirupan lahiriah, boh batiniah, atuh patalina jeung kabudayaan 
Sunda téh pohara rumambatna. Dina carita pantun kapanggih 
rupa-rupa perkara anu aya patalina jeung sistem pamaréntahan, 
taktik peperangan, rupa-rupa pakakas, sistem sosial, agama, ka- 
percayaan, rupa-rupa kasenian, pakéan, kadaharan jeung sate- 
rusna, anu digambarkeun ku média masa, nurutkeun imajinasi ju- 
rupantun. 

Upama niténan unsur-unsur nu biasa kapanggih dina pantun, 
teu kaleuleuwihi upama disebutkeun, yén carita pantun téh méh 
ngandung sagemblengna unsur kabudayaan Sunda baheula. 

Unsur-unsur kabudayaan nu diwangun ku: (a) speech, language, 
(b) material traits, (c) arts, (d) mythology and scientific knowledge, 
(e) religious practices, (f) family and social systems, (g) property, (h) 

government jeung (1) war! loba kasubat-kasabit dina carita pantun. 

Carita pantun téh mangrupa produk atawa kréasi si subyék 
nu ngamanifestasikeun alam pikiran jeung geter rasana dina 
nyanghareupan atawa nyubadanan rohang jeung jaman nu kungsi 
gelar di Pasundan. Jadi carita pantun téh lain dokuméntasi sajarah 
atawacarita dokuméntér dina hartinu gugonkanadisiplinélmuning 
sajarah, atawa dokuméntasi dina harti nu murni, lantaran peranan 
si subyék teu boga préténsi ka lebah dinya. Peranan si subyék tetep 
aya dina wates wangen disiplin seni sastra, minangka “kagiatan 
kréatif manusa, gelaring pangalaman jiwana, dina médium basa”. 

Nepi ka ayeuna carita pantun téh sajaba ti dianggap hasil 
sastra lisan, dianggap hasil sastra anonim, lantaran can aya nu bisa 
manggihan raratan saha (indidvidu) nu ngarangna. Ku kituna bisa 
disebutkeun yén subyék nu ngahasilkeun carita pantun téh nyaéta 
hiji masarakat atawa individu-individu warga masarakat Sunda 
baheula. 

Patalina individu/masarakat jeung kabudayaan, nyaéta dina 
pangjawab (respons) nu terus-terusan ti individu/masarakat nu 
ahirna ngajanggélék jadi kabudayaan. 


Masyarakat adalah kelompok-kelompok yang teratur daripada individu- 
individu, kebudayaan pada akhirnya tak lebih daripada respons berulang- 
ulang secara teratur dari pada anggota-anggota suatu masyarakat.*? 


Réspon anu terus-terusan masarakat Sunda kana rohang jeung 
jaman jamanna di antarana nu geus ngajanggélékeun carita pantun 
atawa kasenian pantun. Teu mustahil pantun téh mangrupa hasil 
prosés gawé urang Sunda dina sababaraha jaman. Minangka 
prototipe pantun nu ayeuna masih kénéh kapanggih nyaéta ka- 
biasaan ngadongéng nu dilakukeun ku hiji individu kalawan di- 


1 Clark Wissler, Man and Culture, T.Y. Growell Co, New York, 1923. kaca 74. 

2? Drs. Yus Rusyana, Galuring Sastra Sunda, Gununglarang, Bandung, 1964. kaca 4. 

$ Ralph Lihton, Latar Belakang Kebudayaan daripada Kepribadian, terjemahan Drs. 
Fuad Hasan, Jaya Sakti, Jakarta, 1962. kaca 5. 

barandungan ku individu-individu lianna. 

Réspon nu leuwih boga harti batiniah, nyaéta réspon anu 
ngahasilkeun norma-norma éstétika, moral, kapercayaan jeung 
saterusna anu gambaranana bisa kapanggih dina carita pantun. Ku 
téori sajarah kasusastran anu ngagunakeun sampel carita-carita 
pantun, bakal kanyahoan kumaha adeg-adegna urang Sunda 
salaku subyék nu ngahasilkeun carita pantun, kumaha kaayaan 
tanahna katut pakumbuhanana, sarta kumaha sajarah tumuwuhna 
masarakatna. Pikeun nepi ka dinya perlu pisan bahan-bahan nu aya 
patalina jeung sajarah masarakat Sunda katut tingkat aprésiasi nu 
nyampak di masarakat Sunda waktu gelarna carita-carita pantun. 


Literary history has before it the analogous problem of tracing the history 
of literature asan art, in comparative isolation from its social history, the 
biographies of authors or the appreciation of individual works.* 


Hiji kanyataan, yén sajarah Sunda, pangpangna ti jaman Pa- 
jajaran ka tukang, can aya galur nu saratus persén bisa dipercaya. 
Ku kituna dina enggoning nalungtik carita pantun kalawan maké 
padika téori sajarah kasusastraan téh pohara beuratna. Acan ngi- 
ngetkeun yén bahan-bahan nu mangrupa sampel pohara sam- 
porétna. 

Tapi wondéning kitu ku modal minat jeung imajinasi nu aya 
di nu nulis, dihareupkeun ku jalan ieu téh bisa nepi ka nu dituju 
sanajan ngan ukur nepi kana tingkat minimal. 


....> this conception of “literary history' reguires an effort of imagination, of 
'empathy', of deep congeniality with a past age or a vasisht taste.* 


* Rene Wellek & Austin Warren, Theory of Literature, A Harvest Book Harcourtt, 
Brace & World, Inc., New York, 1956. kaca 254. 
5 ibid, kaca 41. 

Lutung Kasarung? 


Di nagara Pasir Batang anu Girang, putri bungsu Nyi Mas 
Purba Sari dipiceuceub ku raka-rakana, pangpangna raka cikalna 
anu katelah Nyi Mas Purba Rarang. Ari nu jadi sabab lantaran 
kageulisan putri bungsu ngéléhkeun raka-rakana. Ku kituna Purba 
Sari ditundung ti dayeuh sina nyaung-nyaung di hulu dayeuh, 
dijajapkeun ku Ki Léngsér. 

Kacaritakeun Guru Minda Kahiangan dina hiji waktu ngimpén 
kagungan bébéné nu sakarupa jeung Sunan Ambu. Ku lantaran 
haram batan jinah ka pangasuh, tuluy Guru Minda ku Sunan Ambu 
dipiwarang turun ka buana Pancatengah baris néang hiji putri anu 
sakarupa jeung anjeunna. Méméh turun Guru Minda kudu nganggo 
heula pakéan lutung sarta ti harita katelah Lutung Kasarung. 

Lutung Kasarungkapanggihku AkiPanyumpitanudipiwarang 
ngala lutung ku ratu, tuluy dibawa ka nagara, dipasrahkeun ka 
Nyi Purba Rarang. Ku Purba Rarang ditawarkeun ka rai-raina saha 
nu kersa narima lutung, tapi saurang gé taya nu puruneun. Tuluy 
dibahankeun ka Ki Léngsér sina dipiara ku Nyi Purba Sari nu keur 
aya di tengah leuweung téa. 

Ti barang Purba Sari dibaturan ku Lutung Kasarung, patem- 
patan nyaung-nyaungna téh geus jadi karaton. Kaémpér-émpér ka 
rakana, atuh nya timbul deui kaceuceubna. Nyi Purba Sari diajak 
pasanggiri marak; dipiwarang ngala banténg lilin suku gading; 
pasanggiri ngahuma bari pakakas nu meunang digunakeun ku 
Purba Sari mah ngan étém, jarum pangkas; pasanggiri olah, paréa- 
réa samping, papanjang-panjang kasang, palenggik-lenggik susu, 
pageulis-geulis, papanjang-panjang buuk, paseungit-seungit bobo- 
réh sarta tungtungna ngajak pakasép-kasép beubeureuh. 

Kabéh-kabéh éta pamundut Nyi Purba Rarang téh katedunan 


6 Nurutkeun C.M. Pleyte, Tjarita Loetoeng Kasaroeng, Dongéng Poetra Kahiangan 
Wedalan Tjirebon, G. Kelff & Co, Batavia, 1923. 

ku Purba Sari sarta unggul dina unggal pasanggiri. Waktu ngajak 
pakasép-kasép beubeureuh, Lutung Kasarung nu jadi beubeureuh 
Nyi Purba Sari janggélék salin rupa deui saasalna jadi Guru Minda 
Kahiangan. Indrajaya, beubeureuh Nyi Purba Rarang, kawon boh 
dina rupa boh dina kadigjayaan. 

Minangka hukuman ka nu sok kaniyaya nganyenyeri dulur, 
Nyi Purba Rarang sina jadi tukang ngawur hayam, meri, soang, 
purah nutu, ngéjo, sasapu beberesih, miceunan tai kuda, tai mun- 
ding, ngangon munding jeung ngajujutan. Ari sadérékna nu limaan 
deui sina jadi purah ngajujutan, ngangon munding jeung ngangon 
embé. Indrajaya sina jadi purah ngarit. 

Nyi Purba Sari ngahiji jeung Guru Minda Kahiangan, lalakon 
duka téh ditungtungan ku kasuka. Nagara Pasir Batang anu 
Girang subuh mahmur loh jinawi sarta ti harita diganti ngaranna 
jadi nagara Pakuan Kalangan. 


Lutung Leutik (Ratu Bungsu Karma Jaya)! 


Ratu Bungsu Karma Jaya Pakuan Pajajaran mundut widi ti 
Sunan Ambu ngalalana ka Tatar Wétan. Pamundutna diwidian ku 
Sunan Ambu, tapi anjeunna kedah tatapa heula di méga manunggal 
nénjo pinagaraeun. 

Tumenggung Laksana Gading ti Cihanjuang kagungan sadérék 
istri nu katelah Ratu Emas Bagandan Sari, putri geulis tapi teu acan 
carogéan. Ku kituna Laksana Gading seja tatapa di Ujung Kulon, 
neneda supaya sadérékna énggal kénging jodo, sarta saméméhna 
Bagandan Sari dititipkeun heula ka sadérék misanna nu tilu nu aya 
di Margacinta, jenengan: Gajah Taruna, Gagak Kalana Jaya jeung 
Ratu Emas Malanggi Rarang. 

Malanggi Rarang sieuneun karebut pijodoeun Bagandan 
Sari, ku lantaran kitu anjeunna miwarang Ki Léngsér pikeun 


7 Nurutkeun pantun Taswan nu diusahakeun ku Wiranagapati, Ratu Bungsu 
Karma Jaya (Lutung Leutik), Dana Guru, Jakarta, 19. 

nyingkirkeun Bagandan Sari ka hulu dayeuh Margacina. 

Sabada rérés tatapa, Ratu Bungsu sumping ka Margacinta seja 
“calik babarengan jeung nu boga nagara”. Ku Malanggi Rarang 
diwidian, kalayan pamundut supaya Ratu Bungsu nyayagikeun 
ali-ali sapasang anu asup dina jarijina, dangdanan sapasang anu 
kira-kira pangling mun katingali ku batur, sarta mundut ngaran 
anyar anu pepek ku gedong wéra, balé bandung, kimantar, pakakas 
kabuyutan anu golang sorangan. Pamundut lianna nyaéta parigi 
anu jerona saratus dedeg, rubakna tilu bau pasagi nu kedah dikali 
di tapel wates Margacinta. 

Éta kabéh pamundut Malanggi Rarang téh ditedunan ku Ratu 
Bungsu kalayan bantuan ti Sunan Ambu. Tapi waktu Ratu Bungsu 
ngali Parigi, ku lantaran pohara beuratna, nepi ka salirana jiga nu 
salin jinis jadi monyét kolot. 

Ratu Bungsu nu geus jiga monyét kolot téh ku Malanggi Rarang 
dipiwarang dika-huludayeuh-keun sina marengan Bagandan Sari 
anu dipiceun téa. Tapi sanggeus babarengan, Bagandan Sari jeung 
Ratu Bungsu téh jadi mulya, boh salirana, boh kahirupanana. 

Sajeroning kitu Malanggi Rarang ngajodo ka Indrajaya, Dipati 
ti Nusa Kambangan. Manéhna panas ku Bagandan Sari, réh asa 
geus direbut pijodoeun, Ratu Bungsu téa. 

Ti dinya Malanggi Rarang ngajak paunggul-unggul nagara, 
palega-lega huma, papulen-pulen nyangu, pangeunah-ngeunah 
pasakan, paledok-ledok nyambel, pageulis-geilis awak, paalus- 
alus hulu susu jeung papanjang-panjang buuk. Bagandan Sari ung- 
gul dina sagala rupana. 

Malanggi Rarang males wiwirang ka Bagandan Sari, waktu 
Ratu Bungsu ngersakeun tatapa deui. Nyi Ratu Téréndél dipi- 
warang ku Malanggi Rarang nelasan Bagandan Sari nepi ka han- 
teuna. Kajadian ieu téh terus rasa ka Ratu Bungsu nu nuju tatapa 
téa, anjeunna kumejot palay nepangan Bagandan Sari nepi ka ta- 
pana kurang sapoé, Bagandan Sari hirup deui. 

Malanggi Rarang dibalangkeun ku Ratu Bungsu ka Margacinta, 
atuh Indrajaya pohara benduna. Der duaanana perang tanding. 
Ratu Bungsu perangna kasoran lantaran tapana kurang sapoé, 

ditotogkeun ku Indrajaya ka Raja Siluman. 

Ratu bungsu tiasa leupas ti jero beuteung Raja Siluman, teras 
anjeunna ka sawarga deui, dilebur jadi tékték. Éta tékék kapendak 
ku Nyi Giringsingwayang di nagara Gunung Karanginan, te- 
ras dituang. Giringsingwayang ngadak-ngadak bobot, atuh ra- 
kana Yudajaya jeung Yudanagara pohara benduna. Nyi Giring- 
singwayang diusir ti nagara. 

Kacaturkeun Giringsingwayang ngalahirkeun, diparajian ku 
widadari patang puluh, tapi anéh jabang bayina ujug-ujug leu- 
ngit, janggélék jadi Sanghiang Lutung nu engkéna nikah jeung Ba- 
gandan Sari. 

Sangiang Lutung merangan urang Margacinta, unggul pe- 
rangna, Indrajaya sina jagi tukang ngarit, ari Malanggi Rarang sina 
jadi tukang nutu jeung ngéjo di karaton. 

Tumenggung Laksana Gading nu geus cacap tapana nepangan 
Bagandan Sari. Anjeunna bendu pisan waktu raina keur ocon jeung 
sakadang lutung. Teras Lutung téh rék dipergasa, tapi di halangan ku 
Bagandan Sari. Basa Sanghiyang Lutung rék nyabet Laksana Gading 
ku buntutna, Bagandan Sari ngoréjat teras ngaréwang awak lutung 
bari pokna: “Mangka éling Utun, kapan éta téh dulur kuring.” 

Lutung nu awakna katoél ku Bagandan Sari, janggélék salin 
rupa jadi manusa anu kasép balik deui ka jinis mimiti anu katelah 
Ratu Bungsu Karma Jaya téa. 

Ratu Bungsu ngeréhnagara Margacinta di Salawé Pakandangan 
Baru, ngadeg Pakuan Kalangan bareng jeung praméswari, Ratu 
Emas Bagandan Sari. 


Radén Kamandaka (Babad Pasir)* 


Prabu Siliwangi? di Pajajaran seja marén, badé masrahkeun 
karajaanana ka putra cikalna Radén Banyakcatra. Tapi teu acan 


$ Nurutkeun Suwandi dina Brosur-brosur Adat-istiadat dan Tjerita Rakjat, Jawatan 
Kebudayaan Departemen P.P. dan K., 1960. kaca 57-81. 
? Dina Brosur-brosur Adat-istiadat dan Tjerita Rakjat ditulisna Silihwangi. 

sok, lantaran Banyakcatra bujangan kénéh, sedengkeun sarat nu 
jadi raja kedah parantos kagungan praméswari. 

Demi Banyakcatra palay kagungan istri téh ka nu sakarupa 
sareng ibuna. Kalayan dibahanan “telepak” pusaka ti Prabu 
Anggalara(ng), Banyakcatra jengkar ngantun nagara seja milarian 
pipraméswarieun. 

Ku pituduhna Ki Ajar Wirangrong ti Gunung Tungkeban, Ba- 
nyakcatra ngabujeng nagara Pasir Luhur. Lantaran nya di dinya 
istri nu jadi panyileukanana téh ayana, jenenganna téh Déwi 
Ciptarasa nu nénéhna Putri Bungsu, putrana adipati Pasir Luhur 
nu jenenganna Kandandaha. 

Banyakcatra nu ayeuna nelahkeun anjeun Radén Kamandaka 
teras ngawula ka patih Pasir Luhur nu jenenganana Raksanata. 

Dina hiji poé Prabu Kandandaha ngersakeun marak leuwi 
Baranangsiang, para ponggawa katut eusi karaton tumplek ka 
leuwi, kitu deui Putri Bungsu. Teu tinggaleun ti kapatihan, kaasup 
Radén Kamandaka anu geus nerka yén baris papendak jeung Putri 
Bungsu di pamundayan. 

Nya ti harita Radén Kamandaka jeung Putri Bungsu pakait 
pikirna kalawan dijejeran ku panglayar anu ngaran Biang Kandeg. 
Kamandaka tetep ngangken putra patih Raksanata, ka Putri 
Bungsu teu nyarioskeun asal-usul nu saleresna. 

Waktu dina hiji peuting Kamandaka keur aya di kaputrén, 
sasaréan sareng Putri Bungsu, ditingker ku para perjurit Pasir 
Luhur. Anjeunna ngalolos ti nagara ngantunkeun Putri Bungsu. 

Patih Raksanata ditimbalan nangkep Kamandaka ku Prabu 
Pasir Luhur, upama teu hasil anjeunna bakal ditibanan hukuman 
pati. Ku kituna sanajan beurat manahna, Patih Raksanata teras 
milarian Kamandaka. 

Kapendak Kamandaka nuju siram di Kali Logangga, teu 
antaparah ku balad-balad Raksanata teras ditarimbulan, gejebur 
Kamandaka ngeceburkeun anjeun ka jero leuwi. Disangkana Ka- 
mandaka geus ngemasing pati, padahal anjeunna nyumput dina 
sodong, sarta sabada aman teras hanjat, ti dinya ngabujeng deui ka 

Pasir Luhur. 

Kamandaka nyumput jeung nyiruruk di hiji randa ngaranna 
Nyi Mertisari di Désa Lénggongsari. Manahna yakin, yén di ahir 
baring supagi anjeunna bakal nikah jeung Putri Bungsu. 

Kauninga ku raja yén Kamandaka aya kénéh bari walagri, 
saurna: “Geus mangtaun-taun Kamandaka kabéjakeun paéh, 
ayeuna bet hirup kénéh, ku lantaran kitu ieu leuwi tempat malé- 
dogan Kamandka téh urang sebut Leuwi Patahunan.” 

Ngadangu Radén Kamandaka jumeneng kénéh, Putri Bungsu 
timbul deui duriatna. Ari Radén Kamandaka sadidinten tambah 
kesel sok ngersakeun ngaben hayam. Tapi sabada terangeun yén 
anjeunnan diincer deui ku urang Pasir Luhur mah, anjeunna lolos 
deui ka leuweung. 

Silihwarna nu jadi kapetengan anyar di Pasir Luhur ahirna 
pahareup-hareup jeung Kamandaka. Barang rék der perang 
tanding. Kamandaka susumbar kieu: “Sor Silihwarna ari wani mah 
ka dieu, bisi teu nyaho aing téh Banyakcatra putra Prabu Siliwangi 
Pajajaran.” 

Barang ngadangu kitu Silihwarna ngarumpuyuk sarta muka 
rusiahna yén anjeunnan ogé putra Prabu Siliwangi nu jenengan 
Banyakngampar dipiwarang ku ingkang rama milarian ingkang 
raka pédah geus lawas ngantunkeun Pajajaran. Dua sadérék téh 
silih rangkul tina ku kasonoan sarta teras badanten kumaha carana 
sangkan adipati Pasir Luhur percanteneun yén Kamandaka geus 
tilar dunya. 

Akalna nyaéta ku jalan ngirimkeun jajantung anjing ka Pasir 
Luhur, miwarangan badégana, sarta disebatkeun yén éta téh 
jajantung Kamandaka nu geus tiwas ditubles ku Silihwarna. Adi- 
pati Pasir Luhur percanteuneun kana ékol Banyakcatra jeung 
Banyakngampar téh, teras getih jajantung téh dileueut nepi ka séép. 

Ari Banyakcatra jeung Banyakngampar, duanana teras mulang 
deui ka Pajajaran. 

Waktu Siliwangi ngawawarkeun badé nyérénkeun kalung- 
guhan ka Banyakcatra, ibuna Banyaklabar istri Prabu Siliwangi 

nu kadua, masihan pépéling ka Prabu Siliwangi, yén nu kedah nu 
jadi raja di Pajajaran téh sanés Banyakcatra nanging Banyaklabar. 
Ari lantaranana baheula Prabu Siliwangi geus kedal jangji nalika 
anjeunna nikah ka ibuna Banyaklabar. Pohara éwed manahna 
Prabu Siliwangi. Teras anjeunna ngayakeun sayémbara, sing saha 
di antara dua sadérék nu tiasa ngumpulkeun 40 putri jeung 1000 
geblog mori, éta anu baris digadangkeun mangkon kaprabon 
Pajajaran. 

Banyakcatra jeung Banyaklabar teras nilar Pajajaran seja 
ngajalankeun éta sayémbara. Banyaklabar angkat ka palih kulon, 
Banyakcatra ka palih wétan diiring ku dua badéga, Ki Gedé Kolot 
jeung Ku Kilantung Runcang Maung. 

Sabada tatapa, Banyakcatra dipasihan sabangsa raksukan ku 
Nu Gaib. Upama éta raksukan téh dianggo, nu nganggona salin 
jinis jadi lutung. 

Lutung (Kamandaka) kénging ku adipati Pasir Luhur nalika 
anjeunna nuju bubujeng, sarta ti harita éta lutung katelah Lutung 
Kasarung. 

Para putra adipati Pasir Luhur anu jumlahna 25 sarta sadayana 
istri, sadayana sami palay miara éta lutung, tapi sabada diayakeun 
sayémbara, anu untung téh nyaéta Nyi Ciptarasa, Putri Bungsu téa. 

Raja Nusa Tembini (Nusa Kambangan) anu jenengan Prabu 
Pulé Bahas ngalamar Putri Bungsu kalawan ancaman yén upama 
teu ditampa, Nagara Pasir Luhur baris di ubrak-abrik. Adipati 
Pasir Luhur teu kinten hawatirna, komo sabada uningaeun yén 
Putri Bungsu teu puruneun dipigarwa ku Prabu Pulé Bahas. 

Sabada Putri Bungsu kénging pitunjuk ti Lutung Kasarung, 
anjeunna nyaurkeun yén sayagi dipigarwa ku Pulé Bahas sok 
mun dipasihan 40 putri jeung 1000 gulung kaén mori, sarta engké 
dimana pangantén pameget badé lebet ka karaton Pasir Luhur 
pangiringna kudu ditinggalkeun di alun-alun. Pamundut Putri 
Bungsu téh ditedunan ku Prabu Pulé Bahas. 

Saperti nu geus dipasinikeun, dina poéan panganténan téa 
Pulé Bahas lebet ka karaton nyalira. Énggal ditewek ku Lutung 

Kasarung nepi ka Pulé Bahas pupus sapada harita. Ribut kaayaan 
di lebet karaton, balad-balad Pulé Bahas ngarempug Lutung 
Kasarung, tapi saurang géteu aya nu bisa nandingan kagagahanna. 

Lutung Kasarung muka raksukan lutungna, jleg jadi radén 
Banyakcatra deui. Karaméan diteruskeun ku nikahkeun Radén 
Kamandaka ka Putri Bungsu. 

Radén Kamandaka teu kapareng jadi raja di Pajajaran, lantaran 
sanajan anjeunna tiasa mintonkeun 40 putri jeung 1000 geblog mori 
ogé, nu kabuktian Banyaklabar ogé sami, ku kituna teras diayakeun 
saémbara deui, saha nu pangtapisna ngibing dina kawat. Waktos 
katingalieun ku Prabu Siliwangi yén Kamandaka kagungan ceda 
dina patuanganana tilas kasiih ku hayam Silihwarna kapungkur, 
teras waé diwawarkeun yén nu jadi raja ngagentos Prabu Siliwangi 
nyaéta Radén Banyaklabar. Nurutkeun sarat, nu jadi raja di 
Pajajaran mah teu meunang nu boga céda. 

Waktu aya karaman di Pasir Luhur nu dilantarankeun ku 
balad Nusa Tembini, Radén Kamandaka kalayan dibantu ku 
mangpirang-pirang balad Pajajaran, tiasa ngusir musuh balad 
Nusa Tembini. Sarta ti harita anjeunna tetep renggenek di Pasir 
Luhur, jadi raja ngagentos Prabu Kandandaha sarta nyandingkeun 
praméswari nu jenengan Nyi Ciptarasa téa. 


Ciung Wanara”? 


Sang Permana di Kusuma nu jumeneng raja di Nagara 
Galih Pakuan kagungan dua pawarang anu kakasihna Pohaci 
Naganingrum sareng Dewi Pangrenyep. Dina hiji poé badé 
dideuheusan ku Mantri Anom Aria Kebonan Ki Gédéng Agung, 
tapi sang raja harita nuju kulem. Timbul gerentes haté Aria 
Kebonan, malah kedal pokna: “Ngeunah jadi ratu mah, kulem 
jeung nu gareulis. Hayang teuing ngasaan jadi ratu.” 


1 Nurutkeun nu dimuat dina Volksalmanak Soenda Balé Poestaka, Weltevreden, 
Batavia, 1922, 1923, jeung 1924. 

Ucapna téh kadangueun ku sang raja, teras Aria Kebonan 
disaur sarta ditanya sanggup-henteuna ngaganti anjeunna. Nu 
ditanya teu némbalan, tapi Sang Permana di Kusuma parantos 
gilig manahna rék masrahkeun karajaanna Galih Pakuan ka Aria 
Kebonan, sarta anjeunna badé tatapa di Gunung Padang. 

Aria Kebonan nu geus jadi raja, katelah Radén Galuh Bar- 
ma Wijaya Kusuma. Aria Sang Permana di Kusuma sabada nga- 
bagawan katelah Ajar Sukaresi. Tina hal kajadian ieu taya saurang 
gé nu terangeun, iwal ti Ki Léngsér anu diomat-omatan ku raja 
anyar sangkan ulah betus ka nu séjén. 

Naganingrum jeung Déwi Pangrenyep, kitu deui sakabéh 
rahayat Galih Pakuan, dibéjaan ku Ki Léngsér yén Sang Permana 
di Kusuma geus anom deui sarta jenenganana digentos jadi Radén 
Galuh Barma Wijaya Kusuma. 

Sajeroning kitu ku kasaktianana Ajar Sukaresi, dua praméswari 
téh diturunan dua cahaya hiji séwang dina impénanana, sarta sanggeus 
kitu duanana bet bénten raraosan, asa laleuleus sareng lalungsé. 

Waktu ditaros ku Ajar Sukaresi, majar duanana keur ngandeg, 
sang raja pohara benduna ka pandita, lantaran sabenerna nu 
katémbong bungkiang patuanganana téh ngan bokor kancanajeung 
kawali. Ku bendu-benduna nepi ka pandita Ajar Kutamangu téh 
ditewek ku sang raja tapi teu teurak. Ti dinya pandita ngaluarkeun 
sukmana ku anjeun, nu tinggal ngan babatangna wungkul. Layon 
pandita dibalangkeun ku sang raja, ragrag ka Gunung Padang, 
jleng salin jinis jadi Naga Wiru. 

Naganingrum jeung Déwi Pangrenyep tétéla ngandeg. Anu 
pangheulana ngalahirkeun nyaéta Déwi Pangrenyep, putrana 
pameget dipasihan jenengan Hiyang Banga. 

Nalika sang raja nuju dipundayan ku Naganingrum, kada- 
ngueun ku anjeunna aya sora di jero patuangan istrina, majarkeun 
téh engké di ahir baris aya pangwales ka sang raja nu geus wani- 
wani ngakaya Ajar Sukaresi. Teu kinten sang raja ngagebegna, 
ditaroskeun ka Naganingrum, teu ngangken. 

Kalayan sapongkol antara Déwi Pangrenyep sareng sang raja, 

basa Naganingrum ngalahirkeun, jabang bayina digantian ku kirik, 
ari jabang bayi nu bener diwadahan kana kandaga dibarengan ku 
endog hayam sasiki tuluy dipalidkeun ka Citanduy. 

Ti dinya Naganingrum ditundung ku nagara, pédah ngisinkeun 
ka nu jadi raja lantaran kagungan putra rupa anjing. 

Kacaritakeun kandaga anu dieusi jabang bayi téa nyangsang 
dina badodon Aki-Nini Balangantrang. Éta jabang bayi téh dipiara 
ku maranéhna sarta nelah Ciung Wanara, karesepna kana ngadu 
hayam. Ari hayamna nyaéta pegaran tina endog nu aya dina kan- 
daga téa, disileungleuman ku Naga Wiru. 

Waktu Ciung Wanara marag ngadu hayam ka nagara, ha- 
yamna ngéléhkeun hayam sang raja anu dina waktu rék prung 
tumpangna ti Ciung Wanara beuheung teukteukeun, ti sang raja 
sabeulah karajaan. 

Ciung Wanara nampi karajaan Galih Pakuan sabeulah. Ti 
dinya anjeunna ngadamel panjara beusi sarta sang raja katut Déwi 
Pangrenyep kalayan akal nu lantip tiasa dipanjara. 

Hiyang Banga ngadangu ibu-ramana dipanjara téh pohara 
benduna. Der perang tanding antara Hiyang Banga jeung Ciung Wa- 
nara, tapi taya nu éléh taya nu meunang, da sarua pada-pada digjayana. 
Lebah Cipamali éta nu sadérék téh ngeureunan perangna, niat rapih, 
Hiyang Banga muru ka wétan ngadegkeun Nagara Majapahit, ari 
Ciung Wanara muru ngulon ngadegkeun Karajaan Pakuan Pajajaran. 

Nyi Pohaci Naganingrum dijait tina papait ku ingkang putra 
sarta dimulyakeun di karaton. 


Munding Laya di Kusuma (I)* 

Nyi Padma Wati, prasméswari Prabu Siliwangi Pajajaran, 
nalika ngandeg palay nuang honjé laka. Nya miwarang Ki Léngsér 
nyiar honjé ka Kutapandak, babakan Muarabérés. Kaleresan aya 


". Nurutkeun C.M. Pleyte, Raden Moending Laya di Kusumah, een oude Soen- 
danesche Riddereman, Albreht & Co, Batavia, 1906, stc. FKIP. Bandung no. 727/ 
DBS/'60/Dikt. 

dalapan paseuk. 

Di Muarabérés, Nyi Gambir Wangi ogé nuju ngandeg bet dak 
dumadak palay nuang honjé deuih. Ari honjé geus dibahankeun 
ka Léngsér Pajajaran. Teras sina disusulan ku Léngsér Muarabérés. 
Tapi barang kasusul di nagara Karang Siluman, Léngsér Pajajaran 
teu mikeun, atuh der baé éta dua Léngsér téh garelut. Dipisahkeun 
ku Gajah Siluman sarta éta honjé téh kudu dibagi dua, opat paseuk 
éwang. Sajaba ti éta Gajah Siluman masihan tétésan ka raja Pajajaran 
anu unina: “Geus gedé urang kawinkeun.” 

Énggalna Padma Wati babar di Gunung Gumuruh, putrana 
pameget dijenenganan Munding Laya di Kusuma. Ari Gambir 
Wangi di Muarabérés putrana istri, jenenganana Nyi Déwi Asri. 

Munding Laya dirorok ku Prabu Guru Gantangan di nagara 
Kuta Barang, lantaran anjeunna teu acan kagungan putra. Tapi 
lami-lami Guru Gantangan raos sieun kalindih tina kakasépanana 
Munding Laya, teras baé ku anjeunna dipanjara beusi. 

Kocapkeun Padma Wati dipasihan impénan ku Déwi Pohaci 
Wiru Mananggay, ngimpén ningali langlayangan kancana, sorana di 
jabaning langit, ayana di Nagara Sorong Kancana, Guriang Tujuh nu 
bogana. Geus kitu anjeunna wawartos ka carogéna, Prabu Siliwangi. 

Barang disayémbarakeun saha nu bisa meunangkeun lang- 
layangan taya nu sanggup, Prabu Siliwangi neumbleuhkeun ka 
Padma Wati kedah ngabuktikeun impianana. Atuh pohara Padma 
Wati harenegna. Ras émut anjeunna ka putrana, Radén Munding 
Laya téa, anu nuju dipanjara beusi di jero Sipatahunan. 

Munding Layadijait ku uwana, ku Kidang Pananjung jeung Gelap 
Nyawang sarta teras dideuheusan ka Prabu Siliwangi. Munding Laya 
sanggemeun ngalayatan impénan ibuna, miang ka jabaning langit 
néang lalayang téa. Anjeunna disarengan ku uwa-uwana, Kidang 
Pananjung jeung Gelap Nyawang, ditambah ku Ki Léngsér. 

Méméh sampiung ka jabaning langit anjeunna pamit heula ka 
bébénéna, ka Déwi Asri, bari mancuh ku cingcin jeung geulang 
harga satimbang nagara sarta kari mopoyanan supaya Déwi Asri 
ulah nampa panyangcang nu lian. 

Sanggeus bisa ngéléhkeun Yaksa Mangyuta, biur Munding 
Laya ngapung ka kahiyangan nepangan éyangna, Déwa Pohaci 
Wiru Mananggay téa. 

Sabada Munding Laya bisa nalukkeun Guriang Tujuh, lalayang 
téh kabandang ku anjeunna. 

Sajeroning kitu Déwi Asri di Muarabérés dilamar ku Sunten 
Jaya, putra kukut Guru Gantangan. Tapi ditolak. Ku tina maksa 
baé, nya Déwi Asri masihan tanjakan nu lain-lain, upama mundut 
puyuh buntutan, peucang tandukan jeung peusing sihungan. 

Sanajan pamundut Déwi Asri téh teu kacumponan kabéh, tapi 
teu burung Guru Gantangan dadahut rék karian mah, jiga-jiga nu 
rék terus maksa. Katurug-turug ari ibuna mah, nyaéta Nyi Gambir 
Wangi, satujueun Nyi Déwi Asri ditikah ku Sunten Jaya téh. Ku 
lantaran terus dipaksa Déwi Asri tulus ditikahkna ku Sunten Jaya, 
tapi terus pista baé. 

Kacaturkeun Munding Laya parantos turun ti kahiyangan bari 
ngabantunlalayang katutjimat-jimat lianna pamahanan DéwaPohaci 
Wiru Mananggay. Dibarengan ku Munding Sangakala Wisésa, terus 
nyampeur uwa-uwana jeung Ki Léngsér anu ngarantosan di bumi. 
Ti dinya kabéhanana kebat muru ka Muarabérés. 

Ahirna Munding Laya cios réndéngan jeung Déwi Asri, 
atuh Sunten Jaya pohara benduna. Waktu pamahugi ka Déwi Asri 
dipundut deui ku Sunten Jaya, nya diputus ku Jaksa Pajajaran 
Demang Patih Rangga Gading, yén sakabéh barang nu dibikeun 
ku Sunten Jaya ka Déwi Asri teu meunang dipénta deui, lantaran 
dipaké ngalunasan kateusuka manéhna. 


Radén Munding Laya di Kusuma (II)? 


Ku lantaran Radén Munding Laya di Kusuma putra Prabu 
Siliwangi ti Nyi Padma Wati, pohara kasépna, nepi ka sadaya 


? Tjarita Radén Munding Laya di Kusuma Wirakantjana, Mantri Anom Pajajaran 
anu garwana Putri Rangga Pupuk Bunga Jaya, Stc. FKIP, Bandung No. 995/ Dikt/57. 

praméswari pada kasmaran sarta matak ngaginggeungkeun sana- 
gara, nya ramana miwarang ka ibuna supaya Munding Laya di- 
binasa baé. 

Basa badé dibinasa pisan ku Padma Wati, énggal dihalangan 
ku Kidang Pananjung jeung Gelap Nyawang, sarta direbut, teras 
Munding Laya téh dipanjara di hulu dayeuh. 

Kacarioskeun Prabu Siliwangi ngimpén ningali langlayangan 
Kancana Domas, sorana aya di jabaning langit, ari nu bogana 
Guriang Tujuh. Anjeunna palayeun pisan ngageméta langlayangan 
téh, nya teras disaur sadaya putra-putuna suganayanu sanggupeun 
ngalayatan impénan. Tapi saurang gé taya nu sayagi. Ku lantaran 
kitu Prabu Siliwangi merih pati ka Nyi Padma Wati kedah néangan 
langlayangan Kancana Domas. Upama teu bukti, Padma Wati baris 
dibinasa. 

Nyi Padma Wati teu kinten bingungeunana, teras anjeunna 
ngabujeng raka-rakana, Kidang Pananjung jeung Gelap Nyawang, 
naroskeun ingkang putra Radén Munding Laya téa, maksadna 
mundut tulung. 

Munding Laya nu geus dipanjara sajero tujuh taun, waktu di- 
taros sanggup-henteuna miang ka jabaning langit néang lalayang 
Kancana Domas, ngawaler yén sanggem ngabélaan karerepet nu 
jadi ibu. 

Sabada dibahanan duhung Tulang Tonggong Pajajaran, Mun- 
ding Laya kalayan diiring ku Kidang Pananjung jeung Gelap Nya- 
wang, undur ti nagara seja néangan langlayangan Kancana Domas 
téa. Sindang heula di Muarabérés nepangan Nyi Déwi Asri, putra 
Rangga Pupuk Bunga Jaya jeung Nyi Gambir Wangi, Munding 
Laya jeung Déwi Asri pada pasini jangji, yén duanana baris satia. 

Sasumpingna ka Pulo Putri, Munding Laya papendak jeung 
hiji yaksa nu ngaran Jongrang Kala Picung. Der perang ramé pisan, 
yaksa éléh, sarta teras masrahkeun jimat jeung ngabéjakeun jalan 
ka sajabaning langit. Biur Munding Laya ngapung. 

Der perang deui jeung guriang tujuh lantaran parebut lang- 
layangan. Guriang Tujuh taluk sarta janggélék jadi hiji guriang anu 

nelah Munding Sangkala Wisésa. 

Sunten Jaya disarengan ku ibu kukut jeung rama kukutna, 
Nyai Radén Ratna Inten jeung Prabu Guru Gantangan sarumping 
ka Muarabérés seja narosan Déwi Asri. Gambir Wangi, ibuna Déwi 
Asri mariksa ka putrana, purun-henteuna, tapi jawab Déwi Asri 
majar tacan niat lakian, di niatna ogé iwal ti ka Munding Laya. 
Déwi Asri didesek ku ibuna, lajeng nepangan rakana, Ratu Maléla, 
anu nuju tatapa. Kalayan saran ti rakana, Déwi Asri kersa ditikah 
ku Sunten Jaya sok mun dibawakeun papajangan opat puluh Ieu- 
wih hiji, sarta di mana engké Munding Laya sumping tetep rék 
madep ka nu sumping, moal ka Sunten Jaya. Éta pamundut sa- 
dayana ditedunan. 

Teu lami ti harita, jol Munding Laya sumping ka Muarabérés 
sakedap lantaran badé teras ka Gunung Gumuruh masrahkeun 
langlayang ka Prabu Siliwangi, anjeunna dipasihan keris kasaktian, 
puputu tigang ratus, suan karo belah tunggal, carita ti tigang lawé, 
pamuk dalapan réwu, papatih dalapan puluh, gagaman sayuta 
malang. 

Sabada ramé perang tanding antara Munding Laya jeung 
Sunten Jaya, Munding Laya ngaboyong Déwi Asri ka Pulo Putri 
sarta teras aranjeunna tetep-renggenek di dinya nepi ka renung 
dahuan riab pawarang lantaran loba nu séba ulun kumawula jeung 
mindeng ngéléh-ngéléhkeun raja lianna. 


Radén Deugdeugpati Jayaperang* 


Putra Prabu Siliwangi, Radén Bagawat Imeng Sonjaya disa- 
rengan ku Ki Léngsér sumping ka nagara Rambutpala anu dirajaan 
ku Radén Demang Jayamantri. Di éta nagara, Imeng Sonjaya 
ditikahkeun ka raina Jayamantri nu jenengan Nyi Amenglayar. 

Ti dinya Jayamantri ngarurug ka nagara Galiota nu dirajaan 
ku Radén Braja Kilat nu kagungan sadérék istri jenengan Nyi Mas 


5 Nurutkeun C.M. Pleyte, TGB, LVII, Batavia, 1916. 

Karantuyan. Galiota taluk, Braja Kilat ngawula ka Imeng Sonjaya, 
malah raina ogé dibaktikeun, ditikah ku Imeng Sonjaya. Eusi 
nagara dialihkeun ti Rambutpala ka Galiota. 

Radén Deugdeugpati Jayaperang urang Kuta Pamengkang 
Méga seja ulun kumawula ka Imeng Sonjaya di nagara Galiota. 
Raina Deugdeugpati, Nyi Mas Inten Badaya ditikah ku Imeng 
Sonjaya. Sarta ku lantaran Deudeugpati katingal pohara gagahna, 
teras dijenengkeun patih luar minangka senapati. Jayamantri jadi 
patih jero, ari Braja Kilat jadi galandang karang purah jaga lawang. 

Ti dinya Deugdeugpati Jayaperang seueur naluk-nalukeun 
nagara luar, ngaboyong para ponggawa sina kumawula ka Imeng 
Sonjaya, sarta boyong istri sadayana ditikah ku raja. 

Nyi Amenglayar nuju kakandungan, palay dipangmacakeun. 
Raja Imeng Sonjaya nyaur Deugdeugpati miwarang maca. Tengah 
wengi Amenglayar nyaketan Deugdeugpati anu nuju jongjon 
mangmacakeun anjeunna. 

Keur kitu katingalieun ku Braja Kilat, timbul niatjahatna, tuluy 
duanana disirep, malah Deugdeugpati sina pakeukeup-keukeup 
jeung Nyi Amenglayar. Ti dinya teras Braja Kilat wawartos ka Raja 
Imeng Sonjaya. 

Raja teu kinten benduna, teras nimbalan supaya Deugdeugpati 
jeung Nyi Amenglayar dipaéhan, haténa kedah kasanggakeun ka 
anjeunna. Barang Nyi Amenglayar badé ditewek pisan ku Bra- 
ja Kilat kapendak ku Ki Léngsér, pokna: “Ulah dipaéhan Nyi 
Amenglayar téh upama salira palay jeneng raja, leuwih hadé 
disimpay baé.” Braja Kilat nurut, Nyi Amenglayar disimpay teras 
dialungkeun ragrag ka Leuwi Batok. Ari nu disanggakeun ka raja, 
taya lian iwal ti haté anjing. 

Deugdeugpati jeung Jayamantri teu suka dipaéhan ku Braja 
Kilat, teras baé pada maéhan manéh. Mayit-mayitna dibalangkeun 
ku Braja Kilat, ragrag ka Leuwi Batok sami sareng Nyi Amenglayar. 

Deugdeugpati, Jayamantri jeung Nyi Amenglayar kocapkeun 
harirup deui. Nyi Amenglayar babar, putrana pameget sarta kasép, 
dipasihan jenengan Nubagus Luput Sakeudeung Radén Simpay 

Katulayah anu aya di Leuwi Batok Pangéran Rangga Uyuhan. 

Perang ramé di nagara waktu Deugdeugpati jeung Jayamantri 
seja masrahkeun Pangéran Rangga Uyuhan ka Raja Imeng Sonjaya. 
Braja Kilat kasoran nepi ka hanteuna, Nyi Mas Karuntuyan ogé 
nya kitu. 

Ahirna Deugdeugpati Jayaperang dijenengkeun raja di Nagara 
Galiota, Jayamantri jadi raja di Nagara Rambutpala, ari Radén 
Bagawat Imeng Sonjaya jadi raja di Nagara Kutagedogan. 


Nyai Sumur Bandung“ 


Prabu Sena Pakuan nu jumeneng raja di Pajajaran kersana 
badé ngalamar Nyi Sumur Bandung urang nagara Bitung Wulung. 
Tapi taya saurang gé nu sanggupeun néang ka éta nagara, iwal ti 
hiji aki-aki anu keur tatapa di Kélong Papanggungan. 

Éta aki-aki téh sabenerna Kuda Pati Langen Sari, rakana Nyi 
Sumur Bandung, anu tatapa hayang néang picarogéeun raina. 
Teras Kuda Pati Langen Sari angkat ka Nagara Bitung Wulung. 

Nyi Sumur Bandung jeung rakana arangkat ka Pajajaran 
bari mawa nagarana ku anjeun, dilebetkeun kana panjara beusi, 
nganggé jalan awang-awang. 

Di tengahing jalan Sumur Bandung jeung Kuda Pati Langen 
Sari nalukkeun Radén Pati Gangsa Wayang, Radén Pati Rangga 
Wayang jeung Nyai Sarasa Wayang nu keur lalayaran di sagara. 
Tiluanana diasupkeun ka jero panjara beusi dibawa ka Pajajaran. 

Iwal ti éta Badak Hambalang jeung Gajah Hambalang anu geus 
wani-wani ngarungkup nu keur balayar ti méga malang, taraluk 
deuih, teras kumawula ka Kuda Pati Langen Sari. 

Ti dinya Rangga Wayang bisa ngiwat Nyai Aci Waringin ti 
Nagara Kuta Waringin. Raka Aci Waringin nu jenenganana Gajah 
Waringin perangna kawon ku balad Kuda Pati Langen Sari. 

Sadayana miang ka Pajajaran. 


14 Nurutkeun anu dimuat dina Volksalamanak Soenda, Batavia,1919. 

Prabu Séna Pakuan nikah ka Sumur Bandung, sarta kabéh 
para ponggawa ulun kumawula ka Raja Pajajaran. 


Nyi Pohaci Sanghiang Asri" 

Batara Guru nu aya di sawarga loka tunggal turunan Nabi 
Adam jeung Siti Hawa kénéh. Ngan anjeunna nu ngeréh sakuliah 
jagat, dibantu ku para déwata lianna, di antarana nyaéta Déwa 
Narada. 

Dina hiji mangsa Batara Guru kersana badé ngadamel balé 
bandung. Sakumna para déwa nu aya di sawarga kedah nya- 
yagikeun bahan-bahanna. Déwa Anta pohara bingungeunana lan- 
taran teu tiasaeun nyaosan pamundut Batara Guru, kedah nya- 
yagikeun tatapakan. Tina bingungeunana curucud baé Déwa Anta 
téh nangis, tilu keclak cipanonna jadi tilu siki endog. 

Kalayan saran ti Batara Narada, Déwa Anta seja ngadeuheus 
ka Batara Guru, tapi di jalan endogna peupeus dua, lantaran 
diganggu ku heulang belang. Tina éta endog nu dua téh lahir 
Sangkala Buat jeung Budugbasu, anu tuluy dipulung anak ku Sapi 
Gumarang. 

Batara Guru miwarang nyileungleuman endog nu hiji deui ka 
Déwa Anta, ana megar jadi putri geulis, jenengan Nyi Pohaci. 

Déwa Wenang nu paureun ningali sawarga cambal, nyaéta 
upama Nyi Pohaci anu sakitu geulisna ditikah ku Batara Guru, teras 
masihan buah holdi ka Nyi Pohaci, datang ka teu kersaeun nyusu 
deui ka Déwi Uma, istri Batara Guru. Ku lantaran teu kersaeun 
nyusu baé, Nyi Pohaci téh pupus. Tina kuburanana kaluar rupa- 
rupa tutuwuhan, kayaning paré, haur cucuk, haur temen, awi tali, 
kawung jeung sajaba ti éta. 

Éta tutuwuhan téh ku Aki Bagawat Sakri diiangkeun ka 
Pajajaran, disanggakeun ka Prabu Siliwangi, sina dipelak, kalayan 


5 Nurutkeun R. Satjadibbrata, Wawatjan Soelandjana, Balé Poestaka, Batavia 
Centrum, 1931. 

timbalan Batara Guru. Ti harita Pajajaran téh jadi sugih mukti 
beurat beunghar, paré jadina subur, teu kurang pangan. Ari nu 
ngurus paré nepi ka jadi sangu nyaéta Nyi Déwi Nawangsasih, 
istri nu kawitna widadari ti sawarga. 

Sajaba ti soson-sosonna urang Pajajaran melak paré, mindeng 
diroris sarta dijaring ku Semar katut anak-anakna kalayan timbalan 
Batara Guru. Malah Batara Guru ku anjeun jeung Batara Narada 
ogé sering ngahaja sumping ngalanglang pasawahan, tapi dina 
rupa piit bodas, gegeleberan ka ditu-ka dieu. 

Waktu Dempu Awang*"5, hiji nangkoda beunghar, datang ka 
Pajajaran rék meuli paré, Prabu Siliwangi teu masihan, lantaran 
saur anjeunna paré nu aya di Pajajaran téh mung sakadar titipan 
wungkul. Atuh Ki Nangkoda pohara keuheulna. Ti dinya manéhna 
ménta tulung ka Sapi Gumarang katut balad-baladna supaya 
ngaganggu paré nu aya di Pajajaran. 

Sapi Gumarang, Kalabuat jeung Budugbasu jadi hama paré. 
Urang Pajajaran pohara sarusaheunana. Kabeneran aya pitulung 
ti Sulanjana, Talimendang jeung Talimenir, tiluanana putra Déwa 
Wenang, nepi ka hama-hama paré téh bisa disieuhkeun. Sapi Gu- 
marang éléh ku Sulanjana sarta manéhna taluk jeung jangji moal 
ngaganggu deui paré, malah sabalikna rék milu mangjagakeun. 
Kitu deui babaturan Sapi Gumarang, nyaéta Budugbasu jeung 
Kalabuat, duanana pada taluk ka Sulanjana. 

Anu ngarasa tumuwuhna paré téh, iwal ti éta, nyaéta Déwa 
Anta kalayan timbalan Déwa Guru. Jenengan Déwa Anta ti harita 
diganti jadi Naga Anta. 

Ari Déwi Nawangasih, ku lantaran rusiah nyanguna katingali 
ku Prabu Siliwangi, mulang deui ka sawarga loka. Ti harita 
prak-prakan nyangu téh kudu nutu heula, ngisikan heula jeung 
saterusna nepi ka kiwari. 


16 Dina Wawacan Sulanjana ditulis Dempung Awang. 

Dadap Malang!” 


Dén Kumbang Bagus Sétra jeung Nyi Putri Purnama Sari 
waktu dayeuh Pajajaran diubrak-abrik ku balad Islam, lumpat ka 
Pamoyanan dibarengan ku kapetengan satia nu jenengan Rakéan 
Kalang Sunda. Purnama Sari téh putri istri ratu Pakuan Pajajaran. 

Raja katut ponggawa lianna, kitu deui Ki Léngsér, lolos ti 
dayeuh, ngan papisah jeung Nyi Purnama Sari mah. 

Dayeuh Pakuan harita geus dihuru ku musuh. Balad Islam 
terus ngobrot urang Pakuan nu lalumpat, di anatarana nyaéta Al 
Kowanah-urang Pajajaran nu biluk ka musuh, anu ngaran asalna 
Jaya Antéa. 

Dina suasana keur sakitu tagiwurna, Rakéan Kalang Sunda 
kungsi pahareup-hareup jeung Jaya Antéa. Der ramé pacéntal- 
céntal marebutkeun bebeneran masin-masing. Di antarana Rakéan 
ngésék-ngésékkeun, majarkeun téh Jaya Antéa nu rupana sarimbag 
pisan jeung Prabu Anom Miyang Santang, geus akon-akon ka nu 
séjén yén manéhna nu jadi Prabu Anom téh. Padahal Prabu Anom 
Miyang Santang Aria Cakrabuana mah tetep aya di Pajajaran, 
malah harita keur ngaluluguan baladna ngalawan balad Islam, 
sasarengan sareng Prabu Sepuh. Ditambah deui yén Jaya Antéa 
tetep neundeun haté ka Nyi Purnamasari sanajan Nyi Purnamasari 
mah teu puruneun. 

Bagus Sétra sabil manahna, lantaran ari ceuk kapalayna mah 
anjeunna téh nyongsrong niat milu tarung jeung musuh. Ngan ku 
lantaran demi salametna Nyi Purnamasari-kitu ceuk timbangan 
Rakéan Kalang Sunda-anjeunna kedah gancang ngajauhan musuh, 
nyélongkeun putri. 

Sababaraha kali Rakéan nulungan Bagus Sétra jeung Nyi Pur- 
namasari tina bahaya, lain baé tina bahaya musuh nu terus ngu- 
dag-ngudag, tapi tina bahaya sato leuweung deuih, upama waktu 
aya maung jeung oray nu aya di jajalaneunana. Radén Kumbang 


7 Nurutkeun Rakéan Minda Kalangan, Pantun Bogor Dadap Malang Sisi Tjiman- 
diri, Badan Penerbit Manglé Bogor, 1964. 

Bagus Sétra pohara tumarimaeunana ka Rakéan, kitu deui Nyi 
Purnamasari-ngan baé tumarima Nyi Putri mah rada ditambahan 
ku rasa nu béda, rasa birahi. Sabenerna Rakéan ogé nya kitu 
baé, da lalaki, tapi anjeunna mah jangji dina manahna yén moal 
ngacirikeun, komo deui mun ngalakukeun mah. Upama anjeunna 
nepi ka loncér imanna, hég ngajurung napsu, cenah mending hadé 
jadi lutung baé. 


BABANDINGAN CARITA PANTUN 


Timbul persualan, naha sampel-sampel nu jumlahna sapuluh 
téh répresentatif atawa henteu? Ngingetkeun deuih, yén éta 
sampel-sampel téh teu nyokot tina carita-carita pantun linisan, 
tapi tina carita-carita pantun tulisan, tur padahal nepi ka ayeuna 
carita-carita pantun téh aya dina anggapan asup kana sastra lisan. 
Katambah yén anu dipaké sampel téh teu kabéh nu gelar dina 
wangun pantun, upamana baé Radén Kamandaka (Babad Pasir 
Luhur), Munding Laya di Kusuma Prabu Wira Kancana, Nyi 
Sumur Bandung jeung Nyi Pohaci Sanghyang Sri. 


In the field of oral literature the assembly of materials has its own special 
problems, such as the discovery of a competent singer or narrator, tact skill 
in inducing him to sing or to recite, the method of recording his recitation by 
grme phone or by phonetic writing, and many others.” 


Ku samprorétana pakeun nu aya di nu nulis, sampel-sampel 
téh buktina ngan sakitu. Tapi pikeun ngungkulan persualan di 
luhur, rék maké jalan kieu: Pikeun nalungtik eusi pantun sacara 
gembleng ku jalan ngabanding-banding sakabéh sampel nu geus 
dipidangkeun, tapi pikeun nalungtik basa jeung wangunanana 
mahnganngabanding-banding sampel-sampelnu makéwangunna 
pantun wungkul. 


15 Rene Wellek & Austin Warren, op.Cit. kaca 58. 


83 


Sawangan kana Carita Pantun 


Tempat Manggung Carita 


Upama niténan tempat-tempat nu dipaké manggungna to- 
koh-tokoh jeung tempat-tempat kajadian dina carita pantun, 
sacara intuitif jeung ngagunakeun rasa basa Sunda, bisa ditarik 
kacindekan-kacindekan yén carita-carita pantun téh jiga enya 
kajadianna di Tanah Sunda jaman baheula. Ditambah deui ku béja- 
béja nu kaunggel dina sajarah ngeunaan patempatan anu kungsi 
aya, atawa nu ayeuna aya kénéh, sok rajeun sapagodos jeung 
patempatan-patemptan nu kapanggih dina carita-carita pantun. 

Tempat-tempat nu mindeng kapanggih dina carita pantun 
kayaning: Galih Pakuan, Pakuan Pajajaran, Pajajaran, Pakuan, 
Pasir Batang anu Girang, Pasir Luhur, Gunung Padang, Gunung 
Gumuruh, Muarabérés, Citanduy, Cihaliwung, Cisadané, Leuwi 
Sipatahunan, Baranangsiang, Rambutpala, Galiota, Bitung Wulung 
jeung Kutagedongan sawaréh aya kéneh nepi ka ayeuna, sawaréh 
tinggal urutna jeung sawaréh deui geus euweuh urut-urutna acan, 
can kapaluruh atawa mémang ngan ukur fiktif wungkul. 

Jurupantun salaku kréator boga kabébasan pikeun nyipta ata- 
wa nangtukeun jeung méré ngaran patempatan dina carita-carita 
pantun. Bisa jadi aya sumberna, tapi bisa jadi ogé ngan wungkul 
ciciptaan anu tangtuna baé dina waktu milihna ngagunakeun rasa 
basana, jeung imajinasina. 

Dina tempat-tempat nu unina Gunung Padang, Gunung Gu- 
muruh, Muarabérés jeung sapadana, kagambarkeun imaji vi- 
suil (visual image) anu némbongkeun jiwa éta patempatan, yén 
di Gunung Padang téh aya hiji ajar anu padang haténa, yén di 
Gunung Gumuruh téh aya manusa-manusa nu paramuk, yén di 
Muarabérés téh aya hiji putri nu geulis. 


The visual image is a sensation or a perception, but it also “'standefor', refers 
to, something invisible, something 'inner'.” 
D ibid, kaca 186. 

Umumna tempat-tempat nu kapanggih dina carita pantun téh 
aya di beulah kalér Pasundan, sedeng anu disebut di beulah kidul 
ngan ukur ngaran-ngaran leuweung. Leuweung Denuh nu aya di 
daérah Sukabumi, leuweung Sancang nu aya di pakidulan Garut, 
Ujung Kulon nu aya di Banten Kidul. Jigana sanajan dina taun 
1030 Maséhi di lebah Cibadak, Sukabumi, geus aya karajaan nu 
ngaranna Sunda nu dirajaan ku Sri Jayabupati”, tapi umumna nepi 
ka abad 15, beulah kidul Pasundan téh leuweung geledegan kénéh. 

Hal ieu bisa jadi dilantarankeun ku ayana jalan gedé nu nga- 
hubungkeun Galuh jeung Pakuan Pajajaran. 


Menurut Ten Dam, dari Pakuan Pajajaran ada sebuah jalan yang dapat 
melalui Cileungsi atau Cibarusa, Warung Gedé, Tanjungpura, Karawang, 
Cikao, Purwakarta, Sagalahérang, terus ke Sumedang, Tomo Sindangkasih, 
Rajagaluh, Talaga, Kawali dan ... ke pusat kerajaan Galuh Pakuan di sekitar 
Ciamis dan Bojong Galuh.” 


Ditambah deui ku kanyataan, yén kapanggihna carita-carita 
pantun téh umumna ti daérah-daérah nu kaliwatan ku éta jalan, 
kayaning Bogor, Sumedang, Kuningan, Ciamis jeung Tegal. Hal 
éta ngamungkinkeun yén tempat manggung carita-carita pantun 
téh lolobana aya di daérah éta. Iwal dina carita pantun Bogor, nu 
mindeng nyaritakeun patempatan-patempatan nu aya di pakidulan 
Bogor, lantaran sawatara lalakon ngagambarkeun lolosna urang 
Pakuan Pajajaran ka beulah kidul waktu dayeuh direbut ku balad 
Banten Islam. 

Tina sapuluh carita pantun di luhur, ngan carita Lutung Ka- 
sarung nu teu nyebut-nyebut Galih Pakuan, Galuh, atawa Pajajaran 
téh, ngan kasebut Pakuan Kalangan wungkul. Nagara nu disebut 
di dinya nyaéta Nagara Pasir Batang anu Girang. Dibandingkeun 
jeung Babad Pasir, carita Lutung Kasarung téh sasaruaanana dina hal 


2 Drs.H. Ma'mun Atmamihardja, Sajarah Sunda, Ganaco N.V., Bandung-Jakarta, 
1958, kaca 52-53. 
2 Drs.Moh.Amir Sutaarga, Prabu Siliwangi, Duta Rakjat, Bandung 1965. kaca 52. 

patempatan, nyaéta Pasir Luhur jeung Pasir Batang anu Girang, 
tapi ku harti basa, éta patempatan téh aya sasaruaanana. Kecap 
“luhur” dina harti sapopoé mah sarua jeung kecap “girang”. Biasa- 
na patempatan nu aya di luhur, ayana sok aya di girang; atawa sa- 
balikna, yén anu girang téh tangtu leuwih luhur batan nu aya di hilir. 

Kecap “luhur” jeung kecap “girang” dina harti sékundér, sa- 
rua bisa dipatalikeun. Istilah “girang puun” di Kanékés, sarua 
jeung “puun nu luhur nu kudu dihormat”. 

Dina Ratu Bungsu Karma Jaya (Lutung Leutik) disebut nagara 
Margacinta, minangka Pasir Luhurna dina Kamandaka, atawa 
minangka Pasir Batang anu Girang-na dina Lutung Kasarung. Ngi- 
ngetkeun yén leunjeuran caritana antara Lutung Kasarung jeung 
Lutung Leutik loba sasaruaanana. Nagara Margacinta téh idéntik 
jeung nagara Pasir Batang anu Girang atawa nagara Pasir Luhur. 
Bisa jadi jurupantun nu méré ngaran Pasir Luhur jeung Pasir 
Batang anu Girang nyiptana téh seja ngagambarkeun patempatan, 
nyaéta nagara nu dayeuhna aya di hiji pasir nu luhur atawa nu 
girang. Sedeng jurupantun nu méré ngaran Nagara Margacinta, 
nyipta hiji ngaran nagara tempat tepungna asih antara dua tokoh 
nu ngalalakon, nyaéta Ratu Emas Bagandan Sari jeung Ratu 
Bungsu Karma Jaya. Tegesna Nagara Margacinta téh, marganing 
(jalan) tepungna cinta antara Bagandan Sari jeung Ratu Bungsu. 
Tina perkara jurupantunna nyebut atawa ngalisankeun Nagara 
Margacina lain Nagara Margacinta”, éta mah bisa jadi ngan salah 
ucapan wungkul. 

Sanajan dina Lutung Kasarung teu aya kasebut-sebut Galuh 
atawa Pajajaran, tapi dina Lutung Leutik jeung Kamandaka mah aya. 
Dina Lutung Leutik dicaritakeun yén Ratu Bungsu téh nilar Pakuan 
Pajajaran seja ngalalana ka Tatar Wétan, atuh dina Kamandaka, 
Radén Banyakcatra ti Pajajaran miang ka Pasir Luhur. Dina ahirna, 
boh dina Lutung Kasarung, boh dina Lutung Leutik disebut-sebut 
ngadegna Pakuan Kalangan. 


?2 R.S. Wirananggapati , op.Cit., kaca 3 

Tina perkara kecap ”pakuan” rupa-rupa nu napsiranna. 


Holle berpendapat, bahwa ibukota Kerajaan Sunda ini diberi nama Pakuan, 
dari kata paku (pohon paku, pakis), sehingga Pakuan Pajajaran akan 
berarti “tempat yang ada jajaran pohon-pohon paku”. Prof. Poerbatjaraka 
berpendapat, bahwa kata “pakwan” tidak lain artinya daripada “hof” 
(istana, dalam bahasa Jawa “pakuwon” artinya artinya tempat kediaman) 
yang berasal dari kata “kuwu” 

Sehubungan dengan ini, ada pula pendapat orang Sunda, bahwa boleh 
jadi nama Pakuan Pajajaran berasal dari nama sebuah pohon yang sampai 
sekarang masih tumbuh di Bogor, yakni “pakujajar”. 

Penafsiran lain dapat kita ambil dari karangan Ten Dam, yang menyatakan, 
bahwa kata paku harus dihubungkan dengan lingga kerajaan yang ada 
di sebelahnya prasasti Batutulis. Paku dalam arti lingga sesuai dengan 
penafsiran jamannya ketika itu berarti sumbu jagat yang hubungannya 
memang erat dengan kedudukan raja masa itu.....” 


Ahiran “an” dina kecap “Pakuan” boga harti ngaboga, tegesna 
anu ngabogaan paku. Conto-conto séjénna upama: buluan, 
buntutan, sihungan, tandukan, jeung sajaba ti éta". Boh dina basa 
Malayu, boh dina Jawa Kuna, kecap barang anu maké ahiran “an” 
téh teu boga harti sakumaha nu disebut di luhur”. 

Pakuan dina harti hiji tempat nu aya pakuna bisa disaruakeun 
jeung istilah “dayeuh” anu ilahar dipaké dina basa Sunda baheula, 
upama paku disaruakeun jeung lingga. Upama paku disaruakeun 
jeung pakis, Pakuan téh boga harti tempat anu aya tangkal paku. 


3 Drs. Moh. Amir Sutaarga, op.Cit., kaca 43, 44, 45. 

24 R. Momon Wirakusumah, I. Buldan Djajawinangun, Kandaga Tatabasa, Ganaco, 
Bandung-Jakarta, 1962. kaca 41. 

25 Ilikan St.Muh. Zain, Djalan Bahasa Indonésia, Dharma, Jakarta. kaca 49 jeung A. 
Prawirasuganda dan S. Sauni, Bahasa Djawa-Kuna I, Masa Baru, Bandung. kaca 58- 
59. 

..> bahwa Ton Dam, membedakan tegas antara “pakwan” dan “kadatwan”. 
Pakwan berarti ibukota pusat kerajaan yang ada paku-nya, lingganya, sedang 
kadatwan ialah keratonnya. Dan memang, kadatwan di Pakuan Pajajaran, 
punja nama sendiri yakni, seperti yang telah kita singgung terlebih dahulu: 
“Sri Bima Untarayana Madura Suradipati. Dengan demikian, maka 
terhindarlah kekacauna pengertian antara “hofstad” (Pakwan) dan “hof”, 
“konings burcht” (kadatwan, dalam istilah bahasa Sunda sekarang antara 
“dajeuh” dan “kadaton” Y*$ 


Haléta mémang geus tétéla jeung sapagodos jeung nu kaunggel 
dina Carita Parahiyangan: 


Sang Susuktunggal inyana nu nyieun (n)a pala(ng)ka Sriman Sriwacana 
Sri Baduga Maharajadiraja, ratu haji di Pakwan Pajajaran. Nu mikadatwan 
Sri-Bima-Untarayana, Mandura Suradipati inyana Pakwan Sanghijang 
(ng) Sri Ratudewata.”” 


Ngingetkeun kana hal-hal nu geus disebutkeun di luhur, 
tempat-tempat Pakuan, Pakuan Pajajaran, Galuh Pakuan, Pakuan 
Kalangan anu kapanggih dina carita-carita pantun téh, bisa jadi 
nuduhkeun puseur pamaréntahan atawa dayeuh. Tapi ku lantaran 
umumna jurupantun teu pati gugon kana harti asalna, antukna 
Pakuan dina harti dayeuh karaton jeung nagara téh dipabaliutkeun. 

Ngaran Pajajaran iwal ti kapanggih dina carita-carita pantun, 
Carita Parahiyangan jeung Waruga Guru kapanggih ogé dina Prasasti 
Batutulis Bogor jeung piagem tambaga nu aya di Kabantenan, ku 
kituna beunang dipastikeun yén Pajajaran téh aya bukti historisna. 
Pikeun urang luar, urang Portugis upamana anu harita geus 
ngayakeun hubungan hubungan jeung Pajajaran, ngaran Pajajaran 
téh kawasna baé teu pati populér, nu biasa digunakeun nyaéta: 


26 Drs. Moh. Amir Sutarga, op.Cit., kaca 46-47. 
7 Drs. Atja, Tjarita Parahyangan, Yayasan Kebudayaan Nusalarang, Bandung 
1968. kaca 29. 

Sunda (in guesta nasce molto pevero), Sunda yang ditumbuhi lada”. 
Kabuktian deui dina méré ngaran Kapuloan Sunda Besar (Sunda 
Mayor) jeung Sunda Kecil (Sunda Minor) anu asalna ti urang 
Portugis. 

Tina hal harti Pajajaran, aya nu ngahartikeun asalna tina ngaran 
tutuwuhan nu disebut “pakujajar” jeung aya nu ngahubungkeun 
jeung kanyataan yén Pakuan téh dihapit ku dua walungan nu 
ngajajar, nyaéta walungan Cihaliwung jeung Cisadané”. 

Hiji hal nu narik perhatian, dina Deugdeugpati Jayaperang, 
nyaéta hiji carita pantun nu kapanggih di daérah Tegal, dina 
rajahna témbrés pisan nataan kaayaan tempat nu aya di Pakuan 
Pajajaran nu saluyu kénéh jeung kaayaan Kota Bogor ayeuna. 


Cihaliwung nunjang ngidul 
nyanghulu ka Gunung Sembung 
Cisadané nunjang ngalér 

nunjang ka Nusa Barang-barangan 
di tengah Cirancamaya 

ka béh wétan cai Peucang 


Ngingetkeun pernahna Tegal téh kawilang jauh ti Bogor, tataan 
sarupa kitu téh nurutkeun timbangan nu nulis “leuwih matak 
ngagebeg” ti batan tataan dina Pantun Bogor ngeunaan kaayaan 
Pakuan Pajajaran. Hal ieu baris disawang nu leuwih jembar engké 
di tukang. 

Sajaba ti Pakuan jeung Pajajaran, tempat nu mindeng kapang- 
gih dina carita-carita pantun téh nyaéta Galuh jeung Galih. 

Galuh (galu, Saskr.) nyaéta ngaran sarupa permata?!, pérak 


23 Prof.H.M. Yamin, Tatanegara Majapahit II, Prapantja, Jakarta. kaca 
333. 

? Drs. Moh. Amir Sutaarga, 0p.Cit., kaca 46. 

30 'T.B.G., LVII. kaca 469. 

*! R. Satjadibrata, Kamus Basa Soenda, Balé Poestaka, Jakarta, 1948. kaca 108. 

atawa ratna sebagai sebutan putri anak raja”. 


Galu, nané of district in the interier of the residency of Cherebon, from 
whence Chiung Wanara and Radén Tanduran, the founders of Pajajaran 
and Majapahit ware descended” 


Béda jeung Galuh, Galih mah salawasna sok dikantétkeun 
jeung Pakuan, jadi Galih Pakuan anu sakapeung mah jadi Galuh 
Pakuan. Nilik Galih Pakuan sok dipacorokkeun jeung Galuh 
Pakuan, kecap “galih” jeung “galuh” di dieu mah saharti atawa 
sawanda. 

Galih, haté, kagalih: kapikir**; bandingkeun jeung galuh, the 
heart wood of trees which is generally hard and enduring, the heart and 
hard part of any substance, wood, stone or other object”. 

Galih Pakuan hartina Haté Pakuan, ari Galuh Pakuan sarua 
jeung Permata Pakuan. Patalina harti “haté” jeung “permata” 
mémang logis jeung rasional dina harti rasa basa mah: haté nyaéta 
babagian badan anu pangmahalna lir saupama permata. 

Upama pakuan sarua jeung “dayeuh”, Galih Pakuan atawa 
Galuh Pakuan bisa dihartikeun “puseur dayeuh” atawa “bagian 
dayeuh nu pangpentingna”, malah bisa jadi ogé maksudna téh: 
karaton. 

Dina Babad Pajajaran kasebut-sebut ratu Galuh, demi dina 
Sajarah Galuh aya nu disebut Maharaja Adi Mulya Ratu Galuh”. 
Dina Carita Parahiyangan ngaran Galuh téh pangheulana kapanggih 
dina kalimah “ku Sang Wretikandayun dibaan pulang ka Galuh””, 
sedengkeun dina Waruga Guru dina kalimah “Ratu pusaka di jagat 


2 W.J.S. Poerwadarminta, Kamus Umum Bahasa Indonésia I, Balai Pustaka, 
Jakaarta, 1966. kaca 282. 

"5 Jonathan Rigg, A Dictionary of Sunda Language, Lange & Co, Batavia, 1862, 119. 

*4 R. Satjadibrata, op.Cit. kaca 108. 

” Jonathan Rigg, op.Cit. kaca 119. 

"5 Drs.Moh. Amir Sutaarga, 0p.Cit. kaca 119. 

” Drs. Atja, op.Cit., kaca 16. 

peramudita, éta kanyahoan ratu Galuh”*”. Dina carita pantun Ciung 
Wanara kapanggih ngaran Galih Pakuan jeung Radén Galuh Barma 
Wijaya Kusuma. 

Dina carita Panji, Galuh téh dipaké ngaran tokoh, upama: 
Radén Galuh Candrakirana jeung Putri Galuh”. 

Niténan sakur nu ditataan di luhur, Galuh téh bisa dilarapkeun 
kana ngaran jelema jeung nagara (tempat). Ratu Galuh hartina Ratu 
ti Galuh, atawa mémang jenenganana Galuh seperti dina Radén 
Galuh Barma Wijaya. 

Tapi cukcrukan sajarah méré bukti, yén Galuh téh ngaran hiji 
nagara nu ayana di Priangan Wétan (Kawali, Ciamis) anu ngadeg 
nepi ka taun antara 1474-1513 nyaéta mangsa ngeréhna raja anu 
jenengan Sri Baduga Maharaja atawa Prabu Siliwangi. Di antara 
taun éta puseur karajaan dipindahkeun ka beulah kulon, ka Pakuan 
Pajajaran lebah Bogor kiwari“. 

Kacindekan ti nu dipedar di luhur, ngaran-ngaran tempat 
dina carita-carita: Galuh Pakuan, Pakuan Pajajaran, jeung Pakuan 
Pajajaran mémang ngaran-ngaran tempat nu kungsi aya, anu 
miboga bukti historis. Nya di tempat-tempat éta tokoh-tokoh 
sajarah Sunda baheula némbongkeun perananana sarta nya ieu 
pisan anu geus ngagerakkeun haté jurupantun pikeun nyipta 
atawa nyaritakeun deui éta tokoh-tokoh sastra carita pantun. 

Sedengkeun nagara-nagara lianna kayaning Muarabérés, 
Bitung Wulung, Kuta Waringin, Galiota (disa jadi tina Galih Kota) 
jeung saterusna, acan sakabéhna kapaluruh bukti historisna. Upa- 
ma éta tempat-tempat téh mémang kungsi aya dina sajarah, bisa 
jadi beukahan Galuh atawa Pajajaran. 

Iwal ti tempat-tempat nu disebut di luhur, dina carita-carita 
pantun mindeng kapanggih ngaran (tempat) Buana Pancatengah 
jeung Kahiyangan, nu saharti jeung dunya, sawarga. 


38 Poesaka Soenda No.9,1925, kaca 130. 

” Prof.Dr.R.M.Ng.Poerbatjaraka, Tjerita Panji dalam Perbandingan, Gunung 
Agung, Jakarta, MCMLXVIII, kaca 7, 96, 175, 317, 411-412. 

*© Drs. Moh. Amir Sutarga, 0p.Cit., kaca 34-39. 

Dina Lutung Kasarung kaunggel kieu: 


Caturkeun ratu di manggung, carita di kahiyangan. Guru Minda 
Kahyangan, anak déwata cikalna titisan Guru Hyang tunggal, seu- 
weu batara di langit 


“Ulah goréng tingkah ka pangasuh, pamali batan maling, haram ba- 
tan jinah; geura bérés pijodoeun, aya nu sarupa jeung Ambu di Buana 
Pancatengah. 


Tina ucapan-ucapan bieu katangén, yén Kahiyangan téh 
ayana di luhur sarta Buana Pancatengah di handap; di langit jeung 
bumi. Biasana dina carita-carita pantun Kahiyangan jeung Buana 
Pancatengah téh kasabit-sabit dina rajah pamukana. Tapi dina 
Lutung Kasarung jeung Munding Laya mah Kahiyangan jeung Buana 
Pancatengah téh malah jadi tempat manggungna carita. 

Kahiyangan kecap rundayan tina hiyang maké rarangkén ka- 
jeung -an, hartina tempat (matuhna) hiyang. Ari hiyang asalna 
tina yang anu pihartieunana déwa*! , divinity-codhead”, jiwa atawa 
lelembut“. Jadi kahiyangan téh tempat déwata, tempat jiwa atawa 
tempat lelembut. Upama kahiyangan téh asli Sunda, déwa di dinya 
bisa dihartikeun rupaning dat sabangsa déwa saperti nu sok kacatur 
dina carita-carita pantun Sanghiang, Rahiang, Dangiang, Sunan 
Ambu, Pohaci jeung Bujangga. Éta kabeh minangka perlambang 
lelembut atawa jiwa para karuhun anu dina carita pantun mah 
disebut Sang Rumuhun téa. 


ruhun (nu mimiti atawa nu ti heula); Sang Rumuhun: Déwa nu 
mimiti; jaman rumuhun: jaman baheula; karuhun: kolot-kolot nu 
hirup ti heula (baheula).* 


41 R. Satjadibrata, op.Cit,. kaca 140. 
? Jonathan Rigg, op.Cit,. kaca 155. 
$ Saléh Danasasmita, Kahiangan, majalah Baranangsiang 2, kaca 5-44. 
4“ R. Satjadibrata, op.Cit,. kaca 324. 

Di Bali nu disebut kahiyangan téh nyaéta the name for temple, or 
place for a Divinity, sedengkeun di Kanékés (Baduy) names of some of 
their devinities, as Déwi Kinca Raja Hiang, which in this case appears to 
be a female deity”. 

Cindekna Kahiyangan téh dina carita pantun mah boga tempat 
nu istiméwa, lantaran apan cénah “ti mana picaritaeun, tetep mah 
ti kahiyangan”. Ku kituna hubungan Kahiyangan jeung hirupna 
manusa alam harita pohara raketna, malah Kahiyangan pisan nu 
jadi sumberna ogé. Hal ieu raket patalina jeung anggapan manusa 
Sunda harita. 

Demi Buana Pancatengah, anu nurutkeun logika upama nga- 
bandungan pantun hartina bumi atawa dunya téa, nyaéta tempat 
hirupna manusa nu boga raga badag kénéh. Anu geus pasti hartina 
bumi, taneuh atawa dunya, nyaéta buana, demi Pancatengah 
minangka prédikatna atawa ngaranna. 

Pancatengah nu hartina in the midst, middle atawa mid“*, bumi 
nu dicicingan ku urang”, bisa disurahan ku alam pikiran mistik 
Sunda: Buana Opat Kalima Pancer. 


Kecap lima, pituin basa karuhun urang. Harti sacéréwélna mah 
saenyana leungeun. 


Dina leungeun téh aya ramo .... Didasarkeun kana kanyataan ramo 
téa, nya dina basa karuhun urang jeung urang ayeuna kecap lima 
anu hartina leungeun téh boga ajén bilangan anu sarua jeung 4 * 1. “ 


Tapi bisa ogé disurahan ku logika manusa nu wajar, yén cék 
pangrasa hiji individu, manéhna téh aya di tengah-tengah, lantaran 
diluhur aya langit jeung di handap aya bumi. Hal ieu saluyu jeung 
anggapan manusa Sunda baheula, yén buana téh aya tilu: Buana 


* Jonathan Rigg, op.Cit,. kaca 154. 
*$ Jonathan Rigg, op.Cit,. kaca 342. 
“ R. Satjadibrata, op.Cit,. kaca 270. 
*$ Saléh Danasasmita, Buana Pancatengah. Majalah Baranangsiang 1, kaca 5-24. 


93 


Sawangan kana Carita Pantun 


Nyungcung, Buana Tengah jeung Buana Peteng atawa Buana 
Mongkléng”. 

Sacara horisontal logika manusa téh angger kitu, hiji individu 
ngarasa dirina aya di tengah, duméh aya kalér, kidul, kulon jeun 
wétan, sarta kalimana nya tengah, tempat manéhna nangtung. Hal 
ieu saluyu ogé jeung alam pikiran Buana Opat Kalima Pancer anu 
saharti jeung Buana Pancatengah. 


Menurut sistem ini, sebagaimana keadaan dahulunya, seluruh kesatuan 
sakral dibagi atas lima golongan, yang disusun menurut keempat mata 
angin, dan sebagai titik tengahnya (pusatnya) yang kelima.” 


Cindekna Buana Tengah mah nurutkeun logika vértikal, se- 
dengkeun Buana Pancatengah nurutkeun logika horisontal. 

Upama niténan eusi carita-carita pantun, tokoh-tokohna téh aya 
nu ngalalakon di bumi wungkul (Buana Pancatengah), jeung aya nu 
di Kahiyangan, aya ogé nu nya di bumi nya di Kahiyangan. Carita 
Munding Laya di Kusuma jeung Lutung Kasarung, kaasup kana carita 
pantun nu tokoh-tokohna, atawa salah saurang tokohna, ngalalakon 
di dua tempat, di Kahiyangan jeung di Buana Pancatengah. 

Ku kituna, nilik kana sampel, carita pantun téh nurutkeun 
tempat manggunga bisa dibagi dua: 


1. Carita pantun horisontal atawa pantun buana, nyaéta carita-carita 
pantun nu tokoh-tokohna manggung di Buana Pancatengah 
wungkul, saperti: Lutung Leutik, Radén Deudeugpati Jayaperang, 
Nyi Sumur Bandung jeung Dadap Malang. 

2. Carita pantun vértikal atawa pantun kahiyangan, nyaéta carita- 
carita pantun nu tokoh-tokohna manggung di buana panca 
tengah jeung Kahiyangan, saperti: Lutung Kasarung, Munding 
Laya di Kusuma Prabu Wira Kancana jeung Pohaci Sanghyang Sri. 


* Wawancara jeung Pa Sursa, Bogor, 1962. 
” Dr.J.Ph. Duyyendak, Inleiding tot de Etnologie van Indonesische Archipel. 
terjemahan Soehardi/Soekanto, Tri Tunggal, Yogyakarta. kaca 14. 

Tokoh Carita 


Pikeun ngagambarkeun idéa nu gembleng, dina hasil sastra 
nu mangrupa carita cara carita pantun, sajaba ti tempat sakumaha 
geus dipedar, perlu ayana ciptaan tokoh-tokoh nu maranggungna. 
Malah nya tokoh-tokoh ieu nu nimbulkeun suasana kajiwaan ogé, 
lantaran ku jalan ngagambarkeun laku-lampah katut pasipatan 
tokohna, hiji-hiji carita jadi hirup sarta bisa némbréskeun sakur nu 
jadi idéa pangarang. 

Tokoh-tokoh carita pantun lolobana mangrupa personifikasi 
manusa biasa ditambah ku ciri-ciri nu ékstrim kayaning tokoh nu 
bisa ngapung, nu sakti jeung saterusna, saluyu jeung pangabutuh 
caritana sarta alam pikiran pangarangna. 

Saperti dina nyipta patempatan nu loba ngagambarkeun imaji 
visuil, dina nyipta tokoh-tokoh carita ogé nya kitu, malah leuwih 
inténsif, lantaran tokoh-tokoh carita mah hirup sacara manusa nu 
boga jiwa. 

Barang-barang tokoh carita ngagambarkeun sipat jeung 
perwatekan nu boga ngaran sarta mangrupa simbul sipat jeung 
perwatekan manusa umum, simbul dina harti suggest that idea of 
analogy between sign and signified was originally present”. 

Ngaran tokoh Jongrang Kala Pitung umpamana, nu harti 
sacéréwélna “nu jangkung begang panjang léngkah waktu poék”” 
nimbulkeun analogi kana pasipatan manusa anu goréng lampah, 
kana sipat bangsat atawa bégal. Kaorsinilanana katémbong dina 
ngarobah dua vokal dina pitung, nu asalna “peteng” atawa 
“peuting”. Karasana bakal béda upama Jongrang Kala Pitung 
dibandingkeun jeung Jongrang Kala Peteng atawa Jongrang Kala 
Peuting. 

Hal nu sarua kapanggih dina ngaran Sunten Jaya. Ku lantaran 
kecap “santun” nu hartina “sari” atawa kecap “santen” anu 


*! Rene Wellek & Austin Warren, 0p.Cit. kaca 18. 
” Kuliah R.I. Adiwidjaja. 

hartina “cipati” teu keuna pikeun bahan analogi kana pasipatan 
anu goréng, nya diganti ku “sunten”. Jadi, teu méré ngaran Sari 
Jaya atawa Santen Jaya, tapi Sunten Jaya, nu tetep kadéngéna 
mah ngareunah jeung alus, bubuhan jenengan putra kukutan raja 
nangkoda nu beunghar. 

Bisa jadi jurupantun salaku kréator dina méré ngaran tokoh- 
tokoh caritana téh ngan didasarkeun kana rasa basana hungkul, 
tapi teu mustahil deuih upama nepi kana tarap pikiran tadi, tarap 
kasadaran salaku seniman. Hal anu kitu bisa dibandingkeun jeung 
R. Suriadireja dina nyipta ngaran tokoh-tokoh carita dina Wawacan 
Purnama Alam". 

Sanajan dina carita-carita pantun langka pisan kapanggih tokoh 
Prabu Siliwangi ngalalakon sacara aktif, tapi loba pisan kasubat- 
sabitna. Dina sampel di luhur kapanggih carita-carita pantun nu 
nyabit-nyabit Siliwangi téh nyaéta: Radén Kamandaka, Munding 
Laya di Kusuma, Munding Laya di Kusuma Prabu Wira Kancana, 
Radén Deugdeugpati Jayaperang jeung Nyi Pohaci Sanghiang Sri. 


Yang jadi tokoh-tokoh cerita pantun tersebut di atas ialah para putra Prabu 
Siliwangi seperti Jaka Susuruh, Guru Gantangan, Munding Laya di Ku- 
suma, atau para pahlawan Prabu Siliwangi, antara lain Kidang Pananjung, 
Sulanjana.” 


Dina kronik-kronik sajarah atawa prasasti-prasasti, piagem- 
piagem nepi ka ayeuna can kapanggih nu nyaritakeun ayana 
Prabu Siliwangi, tapi dina carita-carita pantun mah pohara 
hirupna. Nurutkeun panalungtikan sajarah tokoh pantun Prabu 
Siliwangi téh Sri Baduga Maharaja, Ratu Purana Prebu Guru 
Déwatasrana nu kaunggel dina Prasasti Batutulis, Prebu Naléndra 
Puja Permana, Ratu Jaya Déwata nurutkeun Carita Parahiyangan. 


“5 R. Satjadibrata, op.Cit. kaca 340. 

“4 R. Soeriadireja, Wawacan Purnama Alam, Jilid I & II, Balé Pustaka, C. II Jakarta, 
1956. 

” Drs. Moh. Amir Sutarga, 0p.Cit., kaca 10. 

Anjeunna ngeréh Karajaan Pajajaran sajero 36 taun. Nya anjeunna 
nu geus ngadegkeun Pakuan Pajajaran, ngadegkeun karaton Sri 
Bima Untarayana Madura Suradipati, muka jalan nu butbat ka 
pagunungan, ngaraksa tanah-tanah perdikan, ngatur upeti ti 
unggal daérah nu kudu diserahkeun ka Pakuan, nepi ka Pajajaran 
harita téh jadi nagara nu tangguh, jaya tur makmur.” 

Leupas tina bener-hanteuna panalungtikan sajarah di luhur, di 
dieu balik deui kana kanyataan tadi yén Prabu Siliwangi salaku 
tokoh pantun, lain baé miboga tempat nu jembar dina carita-carita 
pantun, tapi ogé di masarakat réa, tug nepi ka kiwari. 

Urang Sunda ayeuna nu nganggap dirina salaku seuweu-siwi 
Siliwangi geus netepkeun ngaran Siliwangi dina alam batinna. 
Silsilah ménak-ménak nepi ka awal abad ka-20 mindeng ngama- 
taholangkeun Siliwangi jadi luluhur nu pangluhurna atawa paling 
copél aya hubungan silsilah, sanajan ngan bau-bau sinduk ogé. 

Upama hal éta téh lain kanyataan nu sabenerna teu jadi sual, 
lantaran maksudna nu utama ogé taya lian pikeun ngagedéan tanaga 
magis di dirina atawa pikeun légalisasi kalungguhan. Contona: 


Pangéran Geusan Ulun nampina Sumedang ti Sultan Cirebon sacara 
nagara tambutan. Nya ku anjeunna di-Islamkeunana. Pangéran Geu- 
san Ulun rundayan ti pameget anu lempeng ti Syah Maulana (anu 
dimaksud nyaéta Sunan Gunung Jati-pangarang). Pangéran Geu- 
san Ulun kagungan warga ka Nyi Mas Cédéng Waru, putu Prabu 
Siliwangi.” 


Hal nu sarupa kieu téh umum, lain di Sunda wungkul, saperti 
upama di Sumatra loba para raja nu ngaitkeun silsilahna ka 
Iskandar Zulkarnain. 


Banyak pula raja-raja anak negeri yang menghubungkan keturunannya 
dengan darah atau keturunan Sultan Iskandar yang masyhur itu. 


"6 ibid, kac 34-39. 
” Dr.R.D. Asikin Widjaja Kusuma, Babad Pasundan, Kujang. kaca 12. 

Keturunan Iskandar dalam cerita Melayu dikatakan mula-mula turun di 
Bukit Si Guntang.* 


Dina Sanghiang Siksa Kandang Karesian ditétélakeun yén sa- 
kur nu hayang nyaho lalakon pantun, kayaning Langgalarang, 
Babakcatra, Siliwangi, Haturwangi tanyakeun ka jurupantun”. 

Tokoh Langgalarang kawasna bisa dibandingkeun jeung Prabu 
Anggalarang nu kasebut dina Babad Pasir, kitu deui Babakcatra bisa 
diasosiasikeun jeung Banyakcatra. Ku kituna dua tokoh pantun nu 
dibéjakeun ku Sanghiang Siksa Kandang Karesian nepi ka ayeuna 
natrat kénéh sakumaha anu kacaritakeun dina Babad Pasir. 

Sedengkeun tokoh pantun Siliwangi, sanajan teu kapanggih 
sacara aktif ngalalakon dina carita pantun, kapanggih dina 
Wawacan Carios Prabu Siliwangi, Babad Siliwangi, jeung Carita Prabu 
Anggalarang“. 

Tinggal carita Haturwangi nu kasebut dina Siksa Kandang Ka- 
resian, NU tacan aya raratanana nepi ka kiwari téh. Bisa jadi tokoh 
pantun Haturwangi téh bisa dipakaitkeunjeung tokoh Prabu Wangi 
dina Carita Parahiyangan, tapi kabuktian ceuk Babad Prabu Siliwangi, 
Prabu Wangi téh nyaéta Prabu Anggalarang téa, sedengkeun Prabu 
Anggalarang diasosiasikeeun jeung Prabu Anggalarang Babad 
Pasir, atawa Langgalarang ceuk Siksa Kandang Karesian téa. 

Ceuk timbangan nu nulis, didasarkeun kana paréléna nu ka- 
panggih dina Siksa Kandang Karesian (Langgalarang, Babakcatra, 
Siliwangi, Haturwangi) anu tuluy dihubungkeun jeung paréléan nu 
kapanggih dina Babad Pajajaran, Babad Galuh, Sajarah Galuh, Carita 
Waruga Guru*!, anu tétéla paréléna, kawasna tokoh Haturwangi 
téh nyaéta tokoh pantun nu aya sapandeurieun tokoh pantun 


5 Drs. Zuber Usman, Kesusastraan Lama Indonésia, Gunung Agung, Jakarta, 
MCMIXIII, kaca 41. 

” Suhamir, Catetan Sajarah Sunda II, Hiji Ensiklopedi Sunda, Majalah Kujang, 
Tn.VI,No.288, kaca 4. 

“ Drs. Moh. Amir Sutaarga, op. Cit., kaca 11-18. 

él ibid., kaca 19-21. 

Siliwangi, kayaning Guru Gantangan atawa Munding Laya di 
Kusuma. 

Kacindekan tina analisa di luhur, tokoh-tokoh pantun nu 
kacatur dina Siksa Kandang Karesian, dibandingkeun jeung tokoh- 
tokoh pantun nu kapanggih kénéh kiwari, kieu: 


Langgalarang Prabu Anggalarang, kapanggih Carita Prabu 
Anggalarang, Babad Siliwangi, Wawacan Carios 
Prabu Siliwangi, Babad Pasir. 


Babakcatra Banyakcatra, kapanggih dina Babad Pasir 
(Radén Kamandaka) 
Siliwangi Siliwangi, kapanggih dina Carita Prabu 


Anggalarang, Babad Siliwangi, Wawacan Carios 
Prabu Siliwangi. 


Haturwangi | ............. , para putra-putu Siliwangi. 


Di dieu kronologi nurutkeun sajarah teu dipaké dasar, da 
maksud gé lain keur nalungtik faktor-faktor sajarah. 

Anggapan nu nyebutkeun yén Siliwangi téh tina Silihwangi, 
perlu diajén deui jalan pikiranana. 

Kecap “silih”, boh dina basa Sunda, boh dina basa Kawi, har- 
tina téh: “ganti” jeung “pikeun nuduhkeun pagawéan pabales- 
bales”“”. 

Éta kecap bisa dipaké mandiri upama dipaké nuduhkeun pa- 
gawéan pabales-bales, conto: silih usi (basa Kawi), silih desek, silih 
teunggeul, silih udag jeung sterusna. 

Kecap pagawéan nu maké silih, kecap asalna ogé (upama silih 
dianggap rarangkén) salawasna kudu kecap pagawéan (desek, 
teunggeul, udag). 

Tapi pikeun méré harti “ganti” mah biasana kudu dirobah 


? Drs.R.M. Sutjipto Wirjosuparto Candakaranika Adiparwa Kamus Bahasa 
Kawi-Indonesia, India, Jakarta, tanpa tahun, kaca 53 jeung R. Satjadibrata, op.Cit. 
kaca 357. 


99 


Sawangan kana Carita Pantun 


atawa dirarangkénan, conto: sumilih (basa Kawi), ngaganti, sisilih, 
kasilihkeun jeung saterusna. 
Dina Carita Parahiyangan aya kalimah-kalimah anu unina kieu: 


Disilihan ku Rahiyangta Kulikuli ..... 
Disilihan ku Rahiyangta Sarawulan ..... 
Disilihan ku Rahiyangta Sawunglangit ..... 
Disilihan ku Rahiyangta Mandiminyak ..... “ 


Jadi upama Siliwangi tina Silihwangi, lantaran “kata “silih”, 
menggantikan, juga mencakup arti simbolis, artinya Prabu Siliwangi 
menggantikan Prabu Wangi dalam segala kejayaan dan kebesarannya”*“., 
teu saluyu jeung jalan pikiran tata basa di luhur. Kuduna meureun 
lain Siliwangi tapi; Sisilih Wangi atawa Susilih Wangi, anu hartina 
gaganti Wangi atawa ngaganti Wangi. 

Upama kecap “silih” rék dikantétkeun jeung kecap “wangi”, 
paling-paling kudu jadi “silih wangikeun” anu pihartieunana 
“pabales-bales wangi”. 

Ditambah ku alesan yén fona /h/ dina basa Sunda mah langka 
leungitna (aus, Indonésia). Kecap-kecap kalih, galih, milih, kolih, 
bilih, alih, telih bangun moal robah jadi kali, gali, mili, koli, bili, ali, 
teli. Malah sabalikna fona /h/ dina basa Sunda mah sok jadi ku 
manéh, upamana; deui jadi deuih, ditu jadi dituh, kitu jadi kituh, 
ema jadi emah, gaji jadi gajih jeung saterusna. 

Perkara “Silih Mulud” (lain Sili Mulud) anu pihartieunana 
bulan nu ngaganti mulud, bisa jadi asalna tina Silihna Mulud, jadi 
maké ahiran -na. 

Dina silihna hari raya, the day after the festival”, biasa dilisankeun 
ku urang Sunda dina sabudeureun taun 1850. Bandingkeun jeung: 
Sanggeusna pésta = sanggeus pésta. 

Kacindekanana, ceuk timbangan nu nulis, Siliwangi mah 


© Drs. Atja, op.Cit., kaca 17. 
é“ Drs. Moh. Amir Sutaarga, 0op.Cit., kaca 38. 
“ Jonathan Rigg, op.Cit. kaca 448. 


100 


III. Analisa 


asalna téh tina Siliwangi, lain Silihwangi. Ku kitu téa mah apan 
dina Siksa Kandang Karesian (1518) ogé geus disebut Siliwangi. 

Malah sabalikna tina Siliwangi jadi Silihwangi, saluyu jeung 
kabiasaan nambahan fona /h/ saluyu jeung “pangabutuh” nu rék 
nyukcruk harti Siliwangi (sic!) 

Siliwangi bisa jadi robahan dina Sri Wangi anu pihartieunana 
Sang Wangi atawa Raja nu Wangi, Raja nu Seungit. Sri Wangi nu 
robah Siliwangi dilarapkeun ka raja Pajajaran anu kawangikeun je- 
nenganana. Bisa jadi mimitina mah tujul ka hiji raja, tapi lila-lila saperti 
nu kapanggih ayeuna dina carita-carita pantun, Siliwangi téh pikeun 
nuduhkeun raja Pajajaran anu teu puguh tujulna mungguhing ceuk 
logika sajarah mah, lantaran maksudna ogé pikeun ngagambarkeun 
imajinasi jenengan raja agung ti Pajajaran dina carita fiksi. 

Tokoh Léngsér dina carita-carita pantun boga tempatnu husus. 
Méh unggal dina carita pantun aya Léngsér. Demi pagawéanana 
minangka badéga raja anu purah kancar-kincir, tapi sakapeung 
mah malah sokjadi pananyaan raja. Dina jajawabanana katémbong, 
yén Léngsér téh jelema geus asak tapi beuki heureuy, kudu surti 
anu ngadéngékeun. 

Dina Ciung Wanara, waktu raja anyar Radén Galuh Barma 
Wijaya mariksa ka Léngsér nyaho-henteuna pandita di Gunung 
Padang jawabna téh: “.... pandita di Gunung Padang, atuh tétéla 
kacida béjana.” Raja nyentak pédahjawabanana teu puguh, ongkoh 
tétéla ongkoh béjana. 


Dijawab deui ku Léngsér: 


Bobot pangayon timbang taraju; bobot pangayon aya di Gusti, abdi 
nyuhunkeun kaadilan, anu mawi abdi hatur béjana; sok ras éling, 
jaman keur ngora, nyaéta gaduh sobat nini jeung aki pangebon, boga 
pakarang kujang hiji. Geus kitu kujangna leungit, leungitna di taun 
tukang, tanggal opat, bulan Rajab, poé Ahad. Ti dinya nini bingung, 
tuluy mangprung, pédah leungiteun kujang, ana los ka Gunung 
Padang, di dinya nya tepung jeung Pandita, énggalna matangankeun 
kujangna nu leungit téa. Ari saur Pandita: Nini, kujang téh henteu 
leungit, ayeuna géaya kénéh dina urut nini ngundeur ditumpangkeun 

dina tunggul lamé, jig baé ayeuna geura téang, mo burung kapanggih 
deui. Gancangna ku nini téh tuluy ditéang ka urut ngundeur. Barang 
datang bener pisan kujang téh aya kénéh sakumaha panujuman 
Pandita: nu matak abdi unjukan, tétéla béjana.“ 


Kecap “aki pangebon” minangka silibna tina “Mantri Anom 
Aria Kebonan” nyaéta jenengan raja anyar saméméh jadi raja. 
“Nini nu leungiteun kujang” silibna tina “wanita nu leungiteun 
salaki” (Naga Ningrum). “Kujang” minangka pakarang lalaki anu 
deukeut sorana kana “ujang” (Si Ujang dina basa cawokah). “Dina 
urut nini ngundeur” jeung “tunggul lamé” nimbulkeun asosiasi 
kana rarangan atawa rahim wanita. 

Léngsér geus nyahoeun yén bobotna Naga Ningrum jeung 
Déwi Pangrenyep téh dilantarankeun ku “cahya” nu dikirimkeun 
ka éta dua pawarang ti Gunung Padang, ti Ajar Sukaresi. Sacara 
intuisi manéhna gancang nyaho kana salah sahiji persualan. 


Twee opvellende kennerken van daze Léngsér figuur zijn nog: voor eerat, dat 
hij soma blijk gooft van intuitif doorzich in dingen die anderen niet begrijpen, 
en vervokgens, dat zijn optraden vaak elowneak is, iets komisch hoeft....*” 


Dina Munding Laya di Kusuma, katémbong kumaha satiana 
jeung kapercayana Léngsér ku eusi karaton. Manéhna dipiwarang 
néangan honjé ka Nagara Kutapandak. Léngsér Pajajaran jeung 
Léngsér Muarabérés garelut marebutkeun honjé, lantaran satia ka 
dununganana masing-masing. Atuh dina Dadap Malang kacaturkeun 
Léngsér ngagondéng raja waktu keur meujeuhna tagiwur, nyaéta 
waktu dayeuh Pajajaran diubrak-abrik ku balad musuh. 

Hiperbola dina panataan Léngsér lumpat lumampah lain baé 
duméh jurupantun mancing piseurieun nu ngabandungan pantun, 
tapi ogé némbongkeun pasipatan Léngsér anu lucu. 


66 Ciung Wanara, Volksalmanak Soenda, Balé Poestaka, Batavia, 1923. 
9 F.B. Eringa, Loetoeng Kasaroeng, een mythologisch verhaal uit eas-Java, Diss. 
Leiden 1949. kaca 46. 

tereleng apeng-apengan 
tumpak kuda lalagaran 
sangawedi awi tali 
sélana dulang sabeulah 
bawaning rusuh kudana 
seug tuluy baé ditungtun 
ditungtu teu daék 
dilaanan kadalina 
digebugan terus mabur. 
Léngsér kulon kuda ngétan 
lumpat ngajinjing kadali 


Sipat Léngsér anu lucu jeung beuki seuri saterusna kapanggih 
dina Munding Laya kénéh, waktu manéhna ditaros ku Rangga 
Gading pédah urang Muarabérés biluk ka Sunten Jaya. 


Ari cek Léngsér: “Sadaya-daya, gamparan langkung nyaho, abdi leuwih 
uninga, ari urang Muarabérés téh haréroy ku pacokeun, haripeut kana 
teureuyeun, kituna mah meureun di buruhan, ari ditéang kana kotorna 
mah euweuh anu beresih atina, lir upama angeun sapariuk karagragan 
tai beurit dua tanggunang, kotor kabéh.” 


Léngsér téh teu béda ti Semar dina carita wayang, anu sajaba ti 
jadi panakawan téh jadi pangasuh jeung panaséhat deuih. Dina per- 
luna Léngsér mapatahan ka nu jadi raja, cara nu kapanggih dina Nga- 
degna Pajajaran, Léngsér mapatahan Galuh Wening Bramawangi: 


Ayeuna mah Adén 
amun jaga jadi raja; 
mudu adil paramarta 


65 Nurutkeun C.M. Pleyte, Raden Moending Laya di Kusumah, een oude Soen- 
danesche Riddereman, Albreht & Co, Batavia, 1906, stc. FKIP. Bandung tahun 60. 
kaca 3. 

© ibid, kaca 37. 

ulah adil paramitra! 

Komo mun adilna 

ngan ka sabangsa waé mah! 
Ari raja téh: 

mémang gagah, nya muda 
pinter mah atuh karuhan! 


Tapi najan gagah, najan pinter 

mun teu diasih ku somah mah 

sarua bééé... 

jeung nopéng di ruhur panggung 

di hareupeun 

nu keur sariawan nyareri huntu! 
Mémang tangtu arinyana pada seuri. 
Tapi seurina, 

lantaran sieun dihukum 

mun lalajo teu bari seuri! 

Dina ucapanana di luhur, katémbong Léngsér téh lain ku- 
mawula sakumawulana, tapi wani gagetrik ka ratu di mana perlu, 
sarta ku kitu téh otomatis manéhna geus nepikeun gerentes haté 
rayat. Jadi Léngsér téh teges perlambang jelema nu daék ngabéla 
kapentingan somah nu leutik bari asih ka ratu. Nya manéhna 
liliwatan amanat téh, boh amanat ti raja pikeun rahayat, boh 
sabalikna. 

Harti kecap “léngsér” geus loba nu nalungtik, upamana aya 
nu ngahartikeun “gancang”, uvlug, anol (Reureuw Coster), aya nu 
ngahartikeun “mungkur ti paséban”, zich terugtroken (van de pa- 
seban)”, aya deui nu ngahartikeun “turun”” jeung saterusna. 

Tapi pikeun nu nulis, panalungtikan carita kitu téh ngan 


7 Simpenan Rakéan Minda Kalangan, Ngadegna Pajajaran, ketikan. 

7! ES. Eringa, op.Cit. kaca 47. 

7? Saléh Danasasmita, Tokoh Léngsér dina Tjarita Pantun, Majalaha Baranangsiang 
2, Yayasan Kebudayaan Baranangsiang, Bogor. kaca 67-68. 

wungkul némbongkeun préténsi ilmiah anu kaleuleuwihi, anu 
sakapeung mah teu wajar sarta ngasongkeun arguméntasi anu 
diaya-ayakeun. 

Kecap “léngsér” sarua baé jeung kecap “langit” anu teu bisa 
diterangkeun secara étimologi atawa secara semantik - tegesna 
“léngsér” jeung “langit” téh mangrupa tanda sora fisiologis anu 
di masarakat Sunda geus aya kasaluyuan pikeun nuduhkeun anu 
dimaksud ku éta kecap. 

Iwal ti tokoh Léngsér, dina Lutung Kasarung kapanggih tokoh 
Aki Panyumpit, jeung dina Ciung Wanara aya tokoh Aki jeung Nini 
Balangantrang. Tilu tokoh rayat nu milu manggung dina carita 
pantun, da biasana mah ngan eusi karaton wungkul: raja, putra 
raja, praméswari, patih, sénapati jeung saterusna. 

Ku niténan tilu tokoh di luhur, bisa kanyahoan kumaha pa- 
gawéan rayat dina umumna waktu carita pantun gelar, atawa wak- 
tu pantun ngalalakonkeun carita pantunna. 

Iwal ti tani, nu engké baris disampeur di tukang bahasanana, 
rayat nu digambarkeun dina carita pantun téh boga pagawéan 
ngala lauk jeung moro. Mindeng kacaritakeun eusi karaton marak 
di Parakan Baranangsiang, sajaba ti Aki jeung Nini Balangantrang 
naheun badodon di walungan. 

Kulantaran dina Lutung Kasarung kacaritakeun Aki Panyumpit 
néangan lutung ka leuweung, timbul anggapan yén urang Sunda 
baheula-anu hirupna idéntik jeung urang Kanékés kiwari-ba- 
reukieun daging lutung”. Padahal ceuk urang Kanékésna so- 
rangan, hal sarupa kitu téh teu bener”. 

Sumpit téh nyaéta alat moro nu aya di Kapuloan Nusantara 
beulah kulon, kaasup daérah Sunda, nu aya ti baheula mula. Demi 
di beulah wétan alatna téh nyaéta panah”. 


” R. Djatnika Soeriadiredja, Baduj, Kementrian PPK 1951. kaca 31. 

7 Wawancara jeung Mang Sakim, Mang Djakar urang Kanékés, 1966. 

7” Panalungtikan Pleyte, dina Dr. Kuntjaraningrat, Métode Anthropologi, Pe- 
nerbit Universitas, Jakarta, 1958. kaca 236. 

Ku kituna upama dina carita-carita pantun mindeng kaca- 
ritakeun aya Aki Panyumpit, munasabah pisan, saluyu jeung 
panalungtikan sacara antropologi. Sarta bisa jadi kalungguhan 
tukang moro jaman harita kaasup penting jeung kapandang, boh 
ku masarakat umum, boh ku karaton. 

Kitu deui basa Aki jeung Nini Balangantrang. Harti “balangan- 
trang” nyaéta jelema (awéwé) anu tara palangan”, bisa jadi ku 
lantaran geus kolot, bisa jadi geus bakatna kitu. Dina upacara 
ngalaksa jeung meuseul paré, teu meunang dipigawé ku awéwé 
ngora, tapi kudu ku nu geus balangantrang”, hartina kudu ku nu 
geus taya kokotor (geus tara kokotoran). Tétéla awéwé balangan- 
trang téh dianggap geus bersih mungguh cek upacara adat mah. 
Munasabah upama dina carita pantun Bogor Ngadegna Pajajaran, 
Aki Balangantrang téh lain si itu, lain si éta. 


Dina pantun Ngadegna Pajajaran anu ngawerenggeni téh nyaéta Resi 
Handeula Wangi anu dina jaman Ciung Manarah disebutkeun Aki 
Balangantrang. Da jatina (sukmana) ngancik di Mandalawangi, tapi 
sok kabagéan tugas di Kahiyangan jeung bisa mareng ayana di mana- 
mana.” 


Nilik kana eusi carita Ciung Wanara, yén Aki jeung Nini Ba- 
langantrang téh kungsi ngasuh piratueun, anggapan kitu téh 
mémang aya dasarna. 

Dina Nyi Pohaci Sanghiang Sri (Sulanjana), anu maratuh di sa- 
warga téh nyaéta Batara Guru, Batara Narada, Sanghiang Wenang 
jeung saterusna sarua jeung dina carita wayang. Kawasna ieu mah 
ieu mah mémang pangaruh carita wayang, lantaran ceuk pantun- 
pantun lianna anu nurutkeun dugaan leuwih “asli”, pangeusi 
kahiyangan (sawarga) téh nyaéta Sunan Ambu, para pohaci, para 
bujangga jeung para guriang. 


76 R. Satjadibrata, op.Cit. kaca 36 
7 Upacara nyieun laksa jeung nutu paré anyar di Rancakalong, Sumedang. 
7? Saléh Danasasmita, Kahiangan, Majalah Baranangsiang 2, Bogor. kaca 44. 

Sunan Ambu dianggap hiji tokoh nu pangluhurna, boh di 
Kahiyangan boh di Buana Pancatengah. Nya anjeunna nu ngajaring 
sakur nu kumelip téh. Tapi dina pantun Bogor mah, Sunan Ambu 
téh ukur disebutkeun Ambu Mas nu linggih di Medang Kasirnaan”. 
Mémang pangeusi kahyangan dina pantun Bogor mah rada béda 
ti pantun-pantun Priangan. Tina hal ieu baris kasampeur dina 
bahasan ngeunaan kapercayaan engké di tukang. 

Ngaran-ngaran tokoh dina carita-carita pantun, aya nu nyokot 
tina basa nu asalna basa Sangskerta, kayaning: Guru Minda, Ratu 
Bungsu Karma Jaya, Deugdeugpati Jayaperang, Radén Galuh Barma 
Wijaya Kusuma jeung saterusna. Upama dititénan éta ngaran-ngaran 
téh boga harti anu ngagambarkeun pasipatan si nu boga ngaran. 


Guru Minda, Guru anu minda rupa (jadi lutung); 

Ratu Bungsu Karma Jaya, ratu bungsu titisan nu arunggul; 
Deugeugpati Jayaperang, jelema nu wani ngadeugdeug pati tur 
salawasna unggul perang; 

Barma Wijaya Kusuma, Déwa Brahma nu leuwih unggul tur wangi. 


Bisa jadi jurupantun méré ngaran ka tokoh-tokoh caritana 
téh didasarkeun kana konsép unina ngaran kudu boga harti anu 
maksudna pikeun ngagambarkeun karakter éta tokoh. Ku ni- 
ténan ngaran-ngaran tokoh nu tadi, mémang rada gampang 
ngararampana naon nu dimaskud ku nu méré ngaran. 

Persualan ayeuna, naha ngaran-ngaran tokoh pantun nu maké 
ngaran sasatoan anu pohara lobana kapanggih dina carta-carita 
pantun, sarua konsépna jeung nu tadi atawa ngan saukur ngaran, 
teu boga harti teu boga maksud? 

Ngaran-ngaran tokoh pantun anu nyokot ngaran sasatoan, 
kayaning: Munding Laya, Lutung Kasarung, Ciung Wanara, Kidang 
Pananjung, Badak Pamalang, Gajah Lumantung, Kuda Wangi, Paksi 
Keling jeung saterusna. 


” ibid. kaca 35. 

Sababaraha kamungkinan ditétélakeun di handap ieu: 


1. Boga harti jeung maksud, upamana: 


Munding Laya : Munding = munding; laya = tempat. 
Tempat munding = kandang munding = 
karapyak. 


Munding = lambang kakuatan; laya = 
asalna tina layang (hiber), fona /ng/ 
dileungitkeun, seperti kandang = kanda. 
Jelema nu boga kakuatan bisa ngapung. 
Lutung Kasarung : Lutung = lutung; kasarung = kasarung. 
Lutung nu kasarung. 
Lutung = raéhan tina utun, panyebut ka 
lalaki; 
kasarung = kasarug, katambias, 
kasamaran. 
Lalaki nu kasamaran (bogoh ka 
kalangkang indung). 
2. Kulantaran robah sora, upamana: 
Ciung Wanara : Sang Manarah (Carita Parahiyangan) 
Siung Wanara (Babad Pajajaran) 
Ciung Manarah (Waruga Guru) 
Ciung Wanara (carita pantun) 
3. Perlambang jeung lalandian, upamana: 
Gajah Mada : Jelema kuat ti Mada 
Kidang Pananjung : Jelema rancingeus ti Pananjung 
4. Pantangan nyebut ngaran sabenerna, upamana: 
Jayaperkosa : Perkosa (teu disebut sagemblengna) 
Parakosa (robah tina perkosa) 
Parako (ngaleungitkeun engang 
nu panungtung) 
Karang Hawu (hartina sarua jeung parako) 
5. Sésa-sésa Totémisme. 


Conto (4) teu maké ngaran sato jeung nomer (3) dibandingkeun 
jeung Gajah Mada anu lain tokoh carita pantun. Tapi sanajan kitu 

kamungkinan nu lima rupa di luhur kawasna bisa dipaké pikeun 
nalungtik ngaran-ngaran tokoh carita pantun tina sasatoan dina 
néangan motifna anu bisa disambungkeun jeung fakta sajarah 
(ngaran nu sabenerna nurutkeun sajarah), maksud jurupantun sa- 
laku kréator, jeung faktor-faktor antropologi budaya anu bisa nga- 
lantarankeun timbulna ngaran-ngaran sarupa kitu. 

Malah jigana, lain pikeun nalungtik ngaran-ngaran tokoh pan- 
tun tina ngaran sasatoan baé, tapi pikeun nalungtik ngaran-ngaran 
tokoh pantun sagemblengna. 

Tina hal ieu perlu ngayakeun klasifikasi tina ngaran tokoh- 
tokoh pantun nu kapanggih. 


Basa jeung Wangunan 


Sakumaha nu geus dipedar dina Bab II, yén carita pantun téh 
ngagunakeun basa Sunda, kaasup basa wewengkon. Ngeunaan 
babandingan basa (kecap) antara sampel-sampel nu kapidangkeun 
dina pedaran “Basa jeung Mamanisna”. 

Nu dék disawang di dieu nyaéta kumaha inténsifna jurupantun 
ngagunakeun basa geusan ngagambarkeun kereteg haténa, hirupna 
gambaran atawa carita kalawan ngagunakeun sampel-sampel. 

Jurupantun salaku seniman saperti pangarang jeung panyajak 
baé nganggap basa nu digunakeun téh ngan sakadar alat geusan 
nepikeun angen-angenna. Komo dina bagian verse (rakitan) mah 
anu bisa jadi maksudna hayang nepi kana tarap puisi. 


In fast, the poet has withdrawn from language-instrument in a single 
movement. Once and for all he has been the poetic attitude which considers 
words as things and not as signs.*0 


Dina nunda bagian carita pikeun nindak kana bagian carita 
séjénna, dina Lutung Kasarung mindeng dicirian ku rakitan: 


80 J.P. Sartre, What is Literature?, translated by Bernard Frechtman, Methuen & 
Co.Ltc., London, 1950 

Cag, 

teundeun di handeuleum sieum 
tunda di hanjuang siang 
paranti nyokot ninggalkeun. 


Dian carita-carita lianna langka kapanggih, paling cukup ku 
basa “tunda heula”, “tunda” jeung saterusna. 

Geus aya sawatara ahli basa jeung ahli sastra nu maluruh 
maksud nu dikandung ku éta rakitan. Aya nu nyebutkeun, yén 
jelema mah kumaha campurna jeung lingkunganana, campur alus 
milu alus, campur jeung nu goréng kabawa goréng”. Aya deui 
nu nétélakeun, yén rakitan éta téh didasarkeun kana kabiasaan 
urang Sunda baheula nu sok melak hanjuang jeung handeuleum 
di pakaranganana nu sok dipaké nunda ku nu ngaliwat pikeun 
cokoteun engké di mana perlu”. 

Nu kungsi jadi ramé diadu-rényomkeun nyaéta hartina kecap 
“sieum”. Aya nu nyebut “siem” (seperti dina waluh siem), jeung 
aya nu nyaruakeun jeung “hieum”, sabalikna tina caang anu méh 
saharti jeung siang. 

Upama niténan conto-conto dina sampel, anu pangbasajanna 
dina méré ciri nunda bagian carita téh nyaéta “tunda”. Nya 
kecap “tunda” ieu da, nu pangpentingna ogé, anu bisa jadi terus 
disambaraan deui, ku ditambahan kecap-kecap lianna, nepi ka 
mangrupa hiji rakitan. 

Ku lantaran dina mantun baheula mah salawasna kudu aya 
daun hanjuang di hareupeun jurupantun, kecap “tunda” téh 
ditambahan ku “hanjuang”, jadi “tunda di hanjuang”. Tina per- 
kara harti hanjuang nurutkeun anggapan urang Sunda, geus di- 
terangkeun dina Bab II, “tunda di hanjuang” boga harti “nunda 
carita di tempat reureuhna para lelembut karuhun”, lantaran apan 
carita pantun téh carita laku lampah para karuhun. 


*! Kuliah R.I Adiwidjaja taun 1960. 
* Wawancara jeung M.A. Salmun, taun 1962. 

“Hanjuang siang” nyaéta hanjuang anu daunna beureum 
(siang = beureum). Kecap “siang” deukeut kana “siyang”, tegesna 
“Sang Yang” anu bisa dihartikeun “jiwa anu geus gaib” atawa 
“lelembut karuhun”. Ku kituna, “tunda di hanjuag siang” téh mi- 
nangka panganteb tina “tunda di hanjuang”. 

Tina kecap “tunda” nu aya di awal kalimah, nimbulkeun para- 
lélisme variasi, ditambahan kecap “teundeun”, seperti dina: 


jauh hamo burung cunduk 
anggang hamo burung datang 


jadi: 


tunda di hanjuang siang 
teundeun di handeuleum sieum 


Handeuleum nyaéta sabangsa tutuwuhan anu daunna semu 
hideung, bisa jadi asupna kana rasiktan éta téh didasarkeun 
kana pangabutuh sora wungkul pikeun ngawangun paronomasi 
(laraspurwa): hanjuang, handeuleum. Kitu deui siang jeung sieum. 

Ngan bédana téh, upama handeuleum boga harti, sieum mah 
teu aya hartian nanaon, éstu pikeun kaperluan laraspurwa wung- 
kul. Hal sarupa kitu téh loba kapanggih dina rakitan jangjawokan. 
Sakapeung mah katémbongna ngan ukur “kaulinan kecap”, tapi 
sacara gembleng karasa aya daya ucap anu magis. 

Saluyu jeung aturan sisindiran jeung wawangsalan, eusi téh 
sok dipandeurikeun ngucapkeunana. Eusi nu pangpentingna di- 
na rakitan tadi nyaéta “tunda di hanjuang siang”, sedengkeun 
“teundeun di handeuleum sieum” mah minangka raéhan jeung 
tambahanana. Ku kituna rakitan téh biasa sok diucapkeun ku juru- 
pantun kieu: 


teundeun di handeuleum sieum 
tunda di hanjuang siang 


Sawangan kana Carita Pantun 


Pedaran di luar nétélakeun, yén jurupantun salaku seniman 
sastra, dina lebah éta, teu nganggap kecap mangrupa tanda (sign) 
tapi salaku barang (thing). Dina enggoning milih atawa nangtukeun 
kecap-kecapna téh éstu binarung sikep puisi (poetic attitude) nu 
mateng. 

Saterusna perkara basa anu rék disawang di dieu, nyaéta 
nambahanana jeung ngaleungitna kecap-kecap Sunda nu dilanta- 
rankeun: 


1. Robahna jaman. 
2. Pangaruh lingkungan. 


Bisa dipastikeun, yén kecap-kecap Sunda anu dipaké ku juru- 
pantun dina jaman kiwari béda jeung geus robah (nambahan ata- 
wa ngurangan) ti jaman pantun Siksa Kandang Karesian. Komo 
da turun-tumurunna ogé pantun mah ku jalan lisan, béda jeung 
upama ku jalan tulisan: 


. the Sankrit and Arabic elements in the Malaysian language, were 
brought in to a largé extent by writing, and were fixed being written. They 
would probably have remained smaller if the historical contacts had been 
wholly oral.” 


Kecap-kecap Sunda kuna loba nu geus laleungitan tapi kecap- 
kecap anyar arasup. Kecap anyar anu dilantarankeun pangaruh ti 
luar atawa anu tumuwuh di interana. 

Kecap-kecap pangaruh ti Kulon: asosiasor, sipil, péstol, bi- 
ola, ukur kapanggih dina sampel Munding Laya di Kusuma (l), di 
sagigireun kecap-kecap nu asalna tina basa Sangskrta anu geus 
asup saméméhna. Kecap-kecap Sunda anu arhais kayaning: tabé- 
pun, papatan, metu, dangdeung, jeung saterusna, geus langka di- 
paraké. Upadi dina pantun-pantun kaayeunakeun pisan mah. 


5 Kroeher, Anthropology, Harcourt, Brace World, Inc., New York, 1948. kaca 234- 
235. 

Robahna atawa nambahanna kecap-kecap Sunda, didasarkeun 
kana pangabutuh. Contona “péstol” anu baheula mah euweuh boh 
barangna boh kecapna. Ku lantaran datang barangna, nya kecapna 
ogé asup, lantaran new things need new names**. Sedengkeun kecap 
“sipir” anu sabenerna dina basa sunda gé geus aya sasaruaanana 
nyaéta “kajineman””, tapi justru kecap anyar nu terus dipaké. Hal 
ieu dilantarankeun kecap “kajineman” dianggap geus teu up to 
date deui, atawa geus teu dipaké dina jamanna. Cindekna, hirupna 
kecap anyar téh sok aya nu dibarengan ku paéhna kecap heubeul 
anu saharti, iwal upama kecap anyar téh mémang can aya barangna 
saméméhna, cara kecap “péstol” téa. 

Nambahanana kecap nu dilantarankeun ku pangaruh ling- 
kungan, kapanggih upama dina Deugdeugpati Jayaperang carita 
pantun ti daérah Tegal. Sawatara kecap kecap jolna tina basa Jawa- 
anu teu pati ilahar dipaké di Pasundan, sanajan enya di dieu gé 
loba kapangaruh ku basa Jawa-kayaning: kabecikan, andé, wong, 
kadi (kadya) jeung saterusna, mindeng kapanggih, boh dina rakitan, 
boh dina basa lancaran. 

Sanajan daérah Tegal baheulana, bisa jadi jaman Galuh, kaasup 
daérah basa Sunda, tapi kanyataan ayeuna di dinya téh nya basa Jawa 
nu leuwih loba. Ku kituna pangaruh basa Jawa ka jurupantun nu 
kungsi medar carita pantun Deugdeugpati Jayaperang, katémbong pisan. 
Éta carita pantun téh dituliskeun ku C.M. Pleyte sabudeureun taun 
1916**". Bisa jadi pangaruh basa Jawa kana pantun Tegal ayeuna upama 
aya kénéh bakal leuwih loba ti batan nu kapanggih dina Deugdeugpati 
Jayaperang nu jadi sampel dina ieu tulisan. 


But comparison of related languages or dialects with reerence to their location 
Freguently showa that the dialects which are geographically, situated among 
stranges are the most differentiated”. 


84 ibid, kaca 233. 

55 R. Satjadibrata, op.Cit. kaca 86. 

86 C.M. Pleyte, T.B.G. LVII Batavia, 1916. 
* Kroeber, op.Cit., kaca 234. 

Panalungtikan robahna basa nu dipaké dina carita pantun, 
ku jalan ngabanding-bandingkeun carita-carita pantun nu gelarna 
(diucapkeun ku jurupantun) dina jaman nu béda-beda, kalawan 
sampel nu cukup loba tur répréséntatif, bakal ngalangkangkeun 
kumaha prosés robahna basa Sunda sacara umum. Bisa jadi rumus 
M. Swadesh bisa digunakeun, nyaéta nu nyebutkeun, yén robahan- 
robahan téh lumangsung dina anggeran waktu (kecepatan, Ind.) nu 
konstan, sarta dina unggal 1000 taun kira-kira 19 basic vocabulary 
unggal basa nu ngalaman prosés diferensiasi téh baris barobah”. 

Tina perkara wangunan, sabada ngabanding-banding carita- 
carita pantun nu maké sampel (anu wangunanana pantun), 
katémbong nu béda pisan téh wangunan pantun Dadap Malang, 
salah sahiji pantun Bogor. Lain dina wangunanana baé, dalah dina 
eusina ogé loba bédana. Sawangan tina perkara eusi mah engké 
kasampeur di tukang. 

Nu nulis can kungsi ngabandungan pantun Bogor anu wa- 
ngunanana cara Dadap Mulang. Ku kituna, kalawan modal aprésiasi 
pantun Priangan nu nulis teu bisa nyipta-nyipta kumaha Dadap 
Malang dipantunkeunana. Ari lantaran, wangunanna téh méh 
sarua jeung wangunan basa lancaran biasa, saperti carita pondok, 
novel jeung skétsa. Ngan cara nulisna nu “jiga” pantun téh, ku 
jalan munggelan kalimah-kalimah, tuluy disusun ka handap kawas 
nuliskeun rakitan-rakitan. Langka kapanggih rakitan-rakitan nu 
sawanda jeung rakitan pantun Priangan téh, iwal dina rajahna, anu 
bisa dihaleuangkeun ku jurupantun. Duka teuing upama laguna 
husus mah, teu sarua jeung haleuang pantun Priangan. 


Ayeuna mah cenah, 
urang balik deui néang Rakéan ..... 
Inyana diudag-udag 

ku Antéa jeung baladna. 
Tapi Rakéan, 


55 Prof. Dr. Koentjaraningrat, Pengantar Anthropologi, Penerbitan Universitas, 
Jakarta, 1964. kaca 193-194. 

lain rakéan anu kiwari; 
Inyana gancang jasa 
salampat-sulumput bari ngagégag; 
lajuna mah 

leus hateu kadeuleu.” 


Cutatan di luhur sabenerna bisa ditulis kieu: 


Ayeuna mah cenah, urang balik deui néang Rakéan. Inyana diudag- 
udag ku Antéa jeung baladna. Tapi Rakéan lain Rakéan anu kiwari. 
Inyana gancang jasa salampat-sulumput bari ngagégag, lajuna mah 
leus hateu kadeuleu. 


Ceuk katerangan penerbitna, carita pantun Dadap Malang téh 
diturunkeun ku Aki Baju Rambéng dina taun 1908. Naskah aslina 
(catetan tina carita Aki Baju Rambéng) geus paréang baroléas. Hésé 
dibacana sanajan aksara latén jeung sasat teu puguh tanda-bacana. 
Malum nu nulisna kudu nuturkeun jurupantun nu nyarita.” 

Jadi tétéla, éta naskah téh mungguh cek katerangan penerbitna 
mah sarua jeung nu diucapkeun ku Aki Baju Rambéng. Ieu téh bisa 
jadi sababaraha kamungkinan: naha nuliskeun caritaan Aki Baju 
Rambéng keur mantun (bari nyanghareupan kacapi saluyu jeung 
gambar jilidna) atawa nuliskeun caritaanana waktu ngadongéng 
biasa, teu bari mantun. Tina hal ieu nu nulis can meunang raratan 
anu tétéla. 

Waktu ngagambarkeun kumaha riweuhna mangsa dayeuh Pa- 
jajaran dijorag musuh, mun dina pantun Priangan mah winangun 
rakitan anu korédas nyaritakeun sagala rupa atawa nu nimbulkeun 
“kesan”, saperti dina rakitan nataan nu gelut, nu perang jeung 
saterusna. Tapi dina Dadap Malang mah, jurupantun téh bangun 
boboléh bari mapandékeun dirina jeung kamampuhan “pujangga”, 
“tukang ngarang” jeung “tukang mikir” (sic!). 


$ Rakéan Minda Kalangan, 0p.Cit., kaca 61. 
90 ibid, kaca 1. 

Moal kacipta ku pujangga 

mola kagambar ku tukang ngarang 

moal katepi ku tukang mikir 

moal kacatur ku jurupantun ...... ! 

Geumpeur, keueung, sieun, ambek, rusuh, nyeri, 
sedih, keuheuh .... kabéh jadi hiji dina 
tarungan urang Pajajaran ngalawan musuh 

anu bilanganana 

hanteu nanding.” 


Karasana prosais pisan, sarta teu némbongkeun karancagéan 
jurupantun dina ngolah basana. 
Bandingkeun jeung upamana dina Mundinglaya lebah nya- 
ritakeun gelutna Léngsér Pajajaran jeung Léngsér Muarabérés: 
silih irik, silih gitik, 
silih dupak, silih sépak, 
silih jingjing jungjung tampiling, 
silih punjeng silih uleng, 
silih tenggok silih cabok, 
silih jekok silih bekok, 
tarungna paungku-ungku, 
perangna pajaga-jaga 
9 
Dina Dadap Malang loba kecap-kecap dialék Bogor (Jasinga). 
Hiji hal anu narik, upama niténan kecap-kecap dialékna tuluy 
dibandingkeun atawa ditéangan dina A Dictionary of the Sunda 
Language anu di susun di Jasinga bari nu nyusunna tetelepék ka 
jurupantun anu ngaran Ki Gembang”*”. Tapi kabuktian loba kecap- 
kecap anu populér pisan dina Dadap Malang teu kapanggih dina éta 
kamus. Contona kecap: rakéan. 
Hal ieu bisa jadi dilantarankeun ku teu tengetna nu nyusun 


9) ibid, kaca 7. 
? C.M. Pleyte, Radén Moending Laya di Koesoemah, op.Cit. kaca 4. 
” Jonathan Rigg, op.Cit., kaca XV. 

kamus waktu ngabandungan jurupantun Ki Gembang nyarita, 
atawa Ki Gembang-na teu kungsi ngadongéngkeun carita Dadap 
Malang, atawa kamungkinan-kamungkinan nu séjénna. Tur 
padahal Ki Gembang jeung Aki Baju Rombéng téh sadaérah, pada- 
pada di Jasinga, ngan béda waktu wungkul. Ki Gembang hirup di 
sabudeureun taun 1862, Ki Baju Rambéng taun 1908. 

Ku ngasongkeun fakta-fakta di luhur, bisa ditarik kacindekan, 
yén panalungtikan carita-carita pantun téh sakapeung mah daék 
teu daék nyanghareupan persualan bahan anu kudu ditalungtik 
deui sohéh-henteuna, such as the dicovery of a competent singer or 
narrator*. Hal ieu téh lain baé kudu ngajén deui simpenan Rakéan 
Minda Kalangan (kumpulan pantun Bogor), tapi ogé sakur carita 
pantun tulis nu dikumpulkeun ku urang Kulon, saperti C.M. 
Pleyte, J.J. Meijer jeung sajaba ti éta. 


Eusi Carita, Kanda jeung Raéhan 


Lutung Kasarung nurutkeun anggapan sawatara panalungtik 
disebut mitologi Sunda” jeung legénda”. 


The Gr. word mythos, from, which “mythology” is derived, was freguently 
used to designate tales of any kind. It was the regular word for folklore or 
Jairy tale”. 


Myth in essentially a religious term, it is something said, as distinct from 
ritual, something done”. 


” Rene Wellek & Austin Warren, 0p.Cit. kaca 58. 

” F.S. Eringa, Loetoeng Kasaroeng Een Mythologisch verhaal uit West Java, Disa, 
Leiden, Den Haag, 1949. 

0 C.M. Pleyte, De Legende van Loetoeng Kasaroeng, Een gewijde sage uit Tji-rebon, 
VBG.58,1910. 

” Joseph T. Shipley, Dictionary of Word Origins Littlefield, Adam & Co, Paterson, 
N.J., 1961. kaca 276. 

* ibid. kaca 275. 

Legenda; ceritera dari roman dahulu yang bertalian dengan sejarah”. 


Nurutkeun tempat jeung tokoh-tokoh nu maranggung dina 
caritana, Lutung Kasarung téh kaasup kana carita pantun vértikal. 
Ayana Sunan Ambu katut pangeusi kahiyangan lianna, ditambah 
deui ku nataan ngolah paré anu diwincik pisan, sedengkeun ari 
paré téh kaasup tutuwuhan anu dihormat pisan ku urang Sunda 
baheula, pantes upama Lutung Kasarung disebut mitologi téh. 

Dina Lutung Leutik kacaturkeun anu jadi lutung téh lain 
urang kahiyangan, tapi Ratu Bungsu Karma Jaya urang Pajajaran. 
Hubunganana jeung Sunan Ambu teu pati raket saperti dina 
Lutung Kasarung. Guru Minda turunna ka Buana Pancatengah téh 
duméh palay kagungan istri anu sarupa jeung Sunan Ambu, kawas 
Banyakcatra anu milarian pipraméswarieun anu sakarupa jeung 
ibuna. Tapi dina Lutung Leutik mah, hal éta téh teu kapanggih. 

Sabalikna, perkara ngahuma, dina Kamandaka teu kapanggih, 
nu aya téh dina Lutung Leutik, teu béda jeung nu kapanggih dina 
Lutung Kasarung. Kitu deui tina hal pasanggiri (papanjang-panjang 
buuk, pageulis-geulis jst.), aya dina Lutung Leutik jeung Lutung 
Kasarung, teu aya dina Kamandaka. 

Kecap “bungsu” kapanggih dina Lutung Kasarung, Lutung 
Leutik jeung Kamandaka, ngan béda-béda “ngalarapkeunana”. Dina 
Lutung Kasarung aya Putri Bungsu Purba Sari, dina Lutung Leutik 
aya Ratu Bungsu Karma Jaya (satria), jeung dina Kamandaka aya 
Putri Bungsu Nyi Ciptarasa. 

Ceuceubna Purba Rarang ka Purba Sari (Lutung Kasarung) bisa 
dibandingkeun jeung Malanggi Rarang ka Baganda Sari (Lutung 
Leutik), hal ieu teu kapanggih dina Kamandaka. Hal éta sajalan jeung 
ayana tokoh Indrajaya anu kapanggih dina Lutung Kasarung jeung 
Lutung Leutik, tapi dina Kamandaka mah teu aya. 

Dina Kamandaka loba kapanggih bagian-bagian carita anu 


9 W.J.S. Poerwadarminta, Kamus Umum Bahasa Indonésia I, Balai Pustaka, 
Jakaarta, 1966. kaca 520. 

aya hubunganana jeung sasakala atawa “sajarah” ngaran tempat- 
tempat nu aya di daérah Banyumas jeung silsilah langsung anu 
brasna ka tokoh “sajarah” Mangkubumi I-II anu ayeuna aya 
wujud makamna"!”,. Sedengkeun dina Lutung Leutik mah ngan 
dihubungkeun jeung ngaran-ngaran tempat wungkul. Malah dina 
Lutung Kasarung mah teu pati katémbong ayana hubungan jeung 
sasakala atawa silsilah langsung téh. 

Nilik kana babandingan di luhur, bisa ditarik kacindekan yén 
Lutung Kasarung asup kana katégori mitologi, Lutung Leutik bisa 
asup kana mitologi atawa legénda, sedeng Kamandaka asup kana 
legénda. 

Sajaba ti éta bisa diwangwang kumaha jadina kanda dina hiji 
carita nu asalna bisa jadi ti hiji sumber. Ngingetkeun kana tempat 
kapanggihna éta tilu carita, Lutung Leutik ti Kuningan, Lutung 
Kasarung ti Ciamis, jeung Kamandaka ti Banyumas anu patepung 
wates jeung saampar-samak, teu mustahil éta carita-carita téh sa- 
sumber atawa silih pangaruhan. Tina perkara mana nu jadi sumber 
utama, di dieu teu dimasalahkeun. 

Carita Ciung Wanara disebut carita anu ngagambarkeun pa- 
ngalaman ahéng de lotgevallen'?!, Éta carita bisa dibanding-banding 
jeung Babad Pajajaran, Babad Galuh, Carita Waruga Guru katut Carita 
Parahiyangan, anu sarua nyabit-nyabit ayana tokoh Ciung Wanara. 

Ngabandingkeun carita pantun Ciung Wanara jeung Carita 
Parahiyangan atawa jeung Carita Waruga Guru, bakal nepi kana hiji 
anggapan, yén éta carita téh asalna sasumber. Bédana jeung hasil 
babandingan antara Lutung Kasarung-Lutung Leutik-Kamandaka 
jeung Ciung Wanara-Carita Parahiyangan-Carita Waruga Guru, nyaéta 
ayana kanda jeung ayana raéhan (variasi). 

Leunjeuran carita pantun Ciung Wanara dibandingkeun jeung 
Carita Parahiyangan lebah nyaritakeun Sang Manarah jeung Ra- 


0 Brosur 2 Adat-istiadat dan Tjeritera Rakjat, Jawatan Kebudayaan Departemen 
P dan K, 1960. kaca 76-81. 

WI C.M. Pleyte, De Lotgevallen van Tjioeng Wanara, nederhand vorst van Pakoeng 
Pajajaran, VBG 58, 1910. 

hiyang Banga!”, tuluy dibandingkeun deui jeung carita Waruga 
Guru lebah ngalalakonkeun Patih Ciung Manarah jeung Hariang 
Banga!”, katémbongna téh sok teu mangrupa tilu kanda nu bé- 
da, tapi mangrupa tilu variasi nu béda. Ari lantaranana, dina 
leunjeuran caritana, motifna jeung klimaksna némbongkeun hal- 
hal anu sarua, upama béé tina hal tokoh nu nelasan hiji pandita, 
nitisna sukma pandita ka hiji tokoh nu engkéna males kanyeri ka 
tokoh nu maéhan téa, panjara beusi nu dipaké ngurung raja jst. 

Carita pantun Munding Laya di Kusuma disebut roman wira- 
carita, ridderroman""*. 

Roman nyaéta carita anu eusina pinuh ku hayalan jeung hal- 
hal anu arahéng anu euweuh dina kahirupan biasa, wangunana 
pangpangna rakitan (verse) ...."” 

Hal-hal anu arahéng nu euweuh dina kahirupan biasa, upa- 
mana waktu ngagambarkeun Munding Laya ngapung ka jabaning 
langit geusan néangan langlayangan Kancana Domas, tuluy pe- 
rang jeung Guriang Tujuh, sarta ahirna Munding Laya unggul 
jeung bisa ngabandang langlayangan, tuluy dibawa ka Pajajaran, 
disanggakeun ka Prabu Siliwangi. 

Ngabandungan carita Radén Munding Laya di Kusuma jeung 
carita Radén Munding Laya di Kusuma Prabu Wira Kancana, aya 
perbedaan anu deukeut-deukeut kana bédana kanda. Upamana, 
nu kagungan maksad ngakaya Munding Laya jeung nu ngimpén 
ningali langlayangan Kancana Domas nyaéta Prabu Siliwangi ku 
anjeun. Sedengkeun dina nu hiji deui anu ngakaya téh Guru Gan- 
tangan, putra Prabu Siliwangi, jeung anu ngimpén ningali lang- 
layangan di sajabaning langit nyaéta Nyi Padma Wati, praméswari 
Prabu Siliwangi, ibuna Munding Laya. 


"2 Drs. Atja, op.Cit. kaca 53. 

15 Majalah Poesaka Soenda, No. 9, Java Institut, 1923. kaca 133-135. 

W: C.M. Pleyte, Raden Moending Laya di Kusumah, een oude riddereman set cena 
inleiding over den toekang pantun, TBG 49, 1907. 

5 Drs. Yus Rusyana, Istilah Roman dan Novel, Majalah Pendidikan Sastra dan Seni, 
FKBS-IKIP, Bandung, No. 1 Th. I. kaca 21. 


120 


III. Analisa 


Tapi ari terusna mah leunjeuran éta carita téh sarua, ngan aya 
perbédaan dina méré ngaran kayaning Yaksa Mangyuta sarua jeung 
Jonggrang Kala Pitung, Geger Maléla sarua jeung Ratu Maléla jst. 

Upadi dina carita Lutung Kasarung jeung Ciung Wanara anu 
aya konflik téh tokoh-tokoh wanitana, antara Purba Rarang jeung 
Purba Sari, antara Malanggi Rarang jeung Bagandan Sari, antara 
Déwi Pangrenyep jeung Naga Ningrum, dina carita Deugdeugpati 
Jayaperang mah tokoh-tokoh lalaki, nyaéta antara Braja Kilat jeung 
Deugdeugpati Jayaperang. Kacaturkeun Braja Kilatnyieun pitenah, 
majar Deugdeugpati boga laku sérong ka raja, nepi ka raja Imeng 
Sonjaya bendu sarta nimbalan sangkan Deugdeugpati dipaténi. 

Tina tokoh nu naluk-nalukkeun nagara séjén, kapanggih di- 
na carita Deugdeugpati anu loba sasaruaanana jeung Nyi Sumur 
Bandung, atawa jeung carita Munding Laya di Kusuma bagian ahir. 

Carita Nyi Sumur Bandung disebut balada", duméh caritana 
basajan pisan, ngan nyaritkeun perjalanan Nyi Sumur Bandung ka 
Pajajaran bari ditambahan ku sakalian naluk-nalukeun sakur nu 
dianggap musuh nu aya di tengahing perjalananana. 


ballad .... 1. A simple song, cap. one that tells a story. 2. A popular narrative 
poem, typically in two-line or four-line stanzas; esp. one of unknown 
authorship that passen orally from generation to generation!”. 


Carita Sulanjana atawa Nyi Pohaci Sanghyang Sringagambarkeun 
asal-muasalna paré. Sabenerna lain carita pantun murni, diasup- 
keun kana sampel sotéh duméh aya kasabit-sabitna Prabu Siliwangi 
jeung Pajajaran. Ieu carita leuwih keuna disebut carita sasakala 
paré anu bisa dibanding-banding jeung carita sasakala paré lianna 
nu méh aya di unggal suku bangsa di Asia Tenggara"”. Tina hal ieu 


U6 C.M. Pleyte, De ballade Nyi Soemoer Bandoeng, Rene Soendasche pantoen- 
vertelling, VGB, 58, 1918. 

7 Webster"s Students Dictionary, American Book Co., New York 1962. kaca 65. 

18 Tlikan Tjerita Rakjat I, Urusan Adat-istiadat dan Tjerita Rakyat, Jawatatan 
Kebudayaan Departemen PDAK, Balai Pustaka, Jakarta 1963. kaca 7-59. 

engké di tukang baris dipedar. 

Dina carita Dadap Malang Sisi Cimandiri digambarkeun ku- 
maha suasana dayeuh Pajajaran waktu ditalukkeun ku balad 
Islam. Nu jadi tokoh-tokoh carita nyaéta Rakéan Kalang Sunda, 
Radén Kumbang Bagus Sétra jeung Nyi Putri Purnama Sari anu 
ninggalkeun dayeuh Pajajaran sarta diudag-udag ku Jaya Antéa 
katut balad-baladna. Ringkesan caritana sabenerna can anggeus, 
lantaran jilid kadua (sSambunganana) nepi ka ayeuna acan terbit'”. 

Suasana carita deukeut-deukeut kana roman sajarah dina harti 
anu murni, euweuh hayalan-hayalan anu arahéng, kitu deui jalan 
pikiran tokoh-tokohna saperti manusa biasa, malah manusa kiwari. 
Upamana dina debatna Rakéan Kalang Sunda jeung Jaya Antéa, 
ngadurényomkeun agama Pajajaran jeung agama Islam, kitu deui 
waktu nerangkeun yén Kiyang Santang Aria Cakrabuana (Kéan 
Santang) sabenerna teu biluk ka Islam saperti dina carita rayat 
séjénna, kabeh maké logika manusa nu wajar, manusa kiwari. 

Sakapeung kapanggih bagian-bagian anu saolah-olah nga- 
dakwa ka urang Islam (balad Banten) anu geus ngancur-leburkeun 
dayeuh Pakuan harita. Ari dakwaanana teu béda jeung orator 
ayeuna, cara Rakéan nyeukseukan Jaya Antéa, pokna: 


Antéa! 

Amun dia percaya bener-bener, 
yén ngan sembaheun dia wungkul 
anu kiwari pangmajuna téh 

kaula ogé tetep percaya 

yén sembaheun kaula ti baheula, 
moal dék ninggalkeun kaula! 
Mémang bener 

kaula téh 

nyembah ka batu eujeung ka kayu. 
Tapi 

lain batu lain kayuna 


> Rakéan Minda Kalangan, op.Cit. kaca 100. 

anu ku kaula disembah-dipunjung-punjung. 
Sinembah pamunjung kaula, Antéa, 

nya ka Anu ngayakeun éta batu eujeung kayu! 
Batu jeung kayu mah, Antéa, 

ngan saukur marga pangunggahan, 

pi-eun ngunggahkeun pamunjung kaula 

ka Anu Agung di Mandala Agung. 

Kaula hanteu nyaho di tanah nu disaba dia 
Tapi 

tina carita ti luaran, Antéa 

anu mariang ti dieu téh, 

di dituna 

cenah gening ogé ngajarugjug anu bungkeuleukan, 
ka pamunjungan 

anu lain tina emas, 

eujeung lain tina salaka, 

tapi 

tina batu jeung taneuh!!!” 


Boh pantun Bogor anu diwakilan ku Dadap Malang, boh pantun- 
pantun lianna nu aya dina sampel, kabéh gé “cinta” ka Pakuan 
Pajajaran katut Galuh. Ngan bédana, upama dina pantun-pantun 
lianna “kacintaan” téh dikesankeun ku gambaran panineungan, 
dina Dadap Malang mah ku panyarékan. Beunang disebutkeun, yén 
Dadap Malang kaasup carita pantun anu diasupan ku unsur-unsur 
pulitik jeung séntimén kaagamaan. Malah dina pantun-pantun Bo- 
gor séjénna mah ditambahan ku uga sagala, nu sabenerna hiji hal 
nu kontradiktif jeung rasio manusia kiwari, sanajan mémang enya 
éta uga-uga jadi harepan manusa ayeuna. 


KASANG TUKANG TUMUWUHNA 


Carita pantun minangka hiji hasil sastra, tumuwuh (gelar) 
kalawan hiji motif ti nu nyiptana dina hiji suasana mangsa katut 


10 jibhid. kaca 83-84. 

alamna anu geus ngadorong ka nu nyipta geusan lahirna éta carita. 

Lahirna carita pantun nyaéta konkritisasi jeung réalisasi, 
réspon ti hiji organisasi anu meunang dorongan (stimulus) tina 
suasana mangsa jeung alam (world) harita. 

Rumus W-S-O-R-W (World-Stimulus-Organism-Response-World) 
anu nerangkeun hiji individu jeung alamna!" bisa dipaké dasar 
pikeun nerangkeun kumaha tumuwuhna éta hasil sastra. Suasana 
mangsa katut alam di Pasundan harita geus méré rangsangan ka 
manusa Sunda pikeun ngagelarkeun ciptaanana anu mangrupa 
pantun, sarta éta ciptaanana téh balik deui méré suasana kana alam 
katut mangsa di Pasundan. 

Jadi anu disebut kasang tukang di dieu, nyaéta rangsangan 
(stimulus) anu ngadorong urang Sunda ngagelarkeun carita pantun, 
anu éta rangsangan téh dilantarankeun ku suasana mangsa katut 
alam Pasundan harita. 

Hal ieu téh asup kana widang panalungtikan kumaha patula- 
patalina antara individu, masarakat jeung kabudayaan anu mang- 
rupa titik tepungna antara tilu disiplin ilmiah, nyaéta psikologi, 
sosiologi, jeung antropologi". 

Kagiatan manusa Sunda anu diwakilan ku jurupantun atawa 
nu nyipta carita pantun anu sipatna psikologis sarta hubunganana 
jeung masarakat dina ngayakeun kontak jeung komunikasi ku jalan 
pantun anu sipatna sosiologis, ditambah deui ku kasang tukang 
nu mangrupa warna katut suasana mangsa jeung alam Pasundan 
harita anu sipatna antropologis, kabéh jadi dasar pikeun nyawang 
kasang tukang tumuwuhna carita pantun. 

Warna jeung suasana mangsa katut alam téh nyaéta kahirupan 
jeung kaayaan masarakat jeung tanah Sunda nu aya patalina jeung 
sajarah katut kabudayaan Sunda waktu gelarna carita pantun. 
Jadi, hartina ku jalan nyawang sajarah katut kabudayaan Sunda-di 


HI R.S. Woodworth, D.C. Marguis, I. Ruchimat M.A., Psychology, Bapemsi, 
Bandung. kaca 261. 
"2 Ralph Lihton, op.Cit. kaca II. 

antarana diharepkeun bakal bisa nganyahoankeun kasang tukang 
tumuwuhna carita pantun. Hal ieu mikabutuh sarat nu mutlak 
kudu aya, nyaéta kumplitna bahan-bahan nu aya hubunganna 
jeung sajarah katut kabudayaan Sunda. 

Demi éta sarat téh kawasna teu kacumponan kabéh, lantaran 
kurangna bahan-bahan nu mangrupa catetan-catetan kabudayaan, 
kronik-kronik sajarah jeung sapapadana. 

Misadar kana kaayaan kieu, nya néangan jalan nu sabalikna. 
Tina hasil panalungtikan carita-carita pantun nya dipaké dasar 
pikeun nganyahoankeun sajarah katut kabudayaan Sunda baheula, 
sajarah jeung kabudayaan anu ngamungkinkeun tumuwuhna 
carita pantun. 

Dua carita anu kasebut di luhur téh, jigana dina prakna mah 
teu dijalankeun kalawan napsi-napsi, tapi mokprok jeung bareng, 
malah aya kalana mangrupa dialog anu matotoskeun persualan ca- 
rita pantun. 

Cara-cara kitu téh kaasup cara panalungtikan vértikal (his- 
toris) anu tangtu bakal ngalaman rupa-rupa kasulitan, lantaran 
pakeunna kurang téa. Ku kituna, cara vértikal ieu téh dibarengan 
ku cara horisontal, nyaéta niténan atawa nalungtik kaayaan kiwari 
nu aya hubunganana jeung kahirupan carita pantun. 

Si subyék anu geus ngagelarkeun carita pantun, nyaéta hiji 
individu, atawa kumpulan individu, anu ngalaman prosés mang- 
gihan idéa anyar, tuluy ngalaksanakeun éta idéa nepi ka diaku ku 
masarakat tempat kumbuhna, yén carita pantun téh aya gunana 
pikeun hirupna. Éta prosés téh ditandaan ku panimuan anyar 
jeung pangakuan masarakat, prosés discovery jeung invention!”. 

Carita pantun anu kungsi jadi konsép anyar ti hiji individu, bisa 
jadi mimitina mah teu ditampa ku masarakat tempat kumbuhna 
éta individu. Tapi nya kitu biasana ogé individu anu rancagé 


"5 Prof.Dr. Koentjaraningrat, Pengantar Anthropologi, Penerbitan Universitas, 
Jakarta, 1964. kaca 136. 

mah, demi kréativitasna manéhna geus bisa miheulaan jamanna 
sarta kréasina teu nyaluyukeun teuing jeung pamanggih kaayaan 
saharita (actual position) nu aya di masarakatna". 

Hiji deui anu di dieu rék dipasinikeun téh, nyaéta dina eng- 
goning néangan jawaban kumaha kasang tukang tumuwuhna 
carita pantun, ku jalan ngabandingkeun jeung tumuwuhna ha- 
sil sastra di luareun Sunda saperti nu geus dijalankeun waktu 
maluruh kecap “pantun” dina Bab II. Upama katimbang perlu 
arék dibandingkeun jeung carita-carita nu gelar di Jawa, boh jaman 
Majapait, boh jaman Mataram Islam. 

Hal ieu téh taya lian pikeun ngantebkeun persualan nu keur 
ditalungtik. 


Tanah jeung Masarakat 


Kaayaan tanah di Pasundan umumna léndo jeung teu kurang 
ku cai. Hal ieu ngamungkinkeun suburna pepelakan, pantes jadi 
tanah agraris. Kecap “sunda” nu di antara hartina téh “cai”!” mé- 
mang luyu pisan jeung kaayaan di Tanah Sunda. 

Palabuan-palabuan nu dina jaman Pajajaran geus aya nyaéta 
Caravam (Karawang), Tangaram (Tangerang), Cheguide (Cigedé), 
Padang (Pontang) jeung Bantam (Banten)! minangka tempat 
patepungna urang Sunda jeung bangsa-bangsa lianna ku jalan 
perdagangan. Sakur mantri labuan anu ngawasa palabuan tangtu 
baleungharna, kapanggih dina carita pantun gambaranana: Guru 
Gantangan, Raja Nangkoda. 

Tanah Sunda beulah kalér mangrupa dataran handap, sa- 
balikna beulah kidul mangrupa pagunungan. Nyieun jalan raya 
Pakuan Pajajaran-Galuh ogé teu mustahil dilantarankeun ku faktor 
nu kasebut bieu. Lantaran tangtuna ogé leuweung di pagunungan 


14 Alfred M. Lee, Principles of Sosiologi, Farnes &x Noble, New York, 1953. kaca 
200. 

"5 Drs.H.M. Atmamihardja, Sajarah Sunda, Ganaco, Bandung 1953. kaca 6. 

16 Drs. Moh. Amir Sutaarga, op.Cit., kaca 52. 

mah leuwih bangga dibukbakna, jeung kalawan timbangan jalan 
rata mah leuwih hadé ti batan jalan anu nanjak-mudun. Ku kituna 
mending nyieun jalan ka beulah kalér, ti batan nembus leuweung 
Priangan (Galunggung, Sancang, Denuh). 

Pasundan ti beulah wétan tepung watés jeung Tanah Jawa anu 
dicicingan ku hiji suku bangsa anu béda kabudayaanna, jeung bisa 
jadi béda temperaménna. Éta perbédaan, nimbulkeun rupa-rupa 
anggapan jeung séntimén bangsa, boh ti urang Jawa boh ti urang 
Sunda, boh sabalikna. Minangka sublimasi tina anggapan jeung 
séntimén tadi, dina carita pantun digambarkeun ku carita Ciung 
Wanara. 

Sipat urang Sunda, umumna sabar, tenang, daréhdéh jeung 
gumbira!”. Sipat-sipat kitu téh nimbulkeun rasa teu panuju ka 
nu bedang saperti ka tokoh Purba Rarang, jeung rasa simpati ka 
nu sabar saperti ka tokoh Purba Sari: nimbulkeun panghargaan 
ka nu boga sipat tenang saperti ka tokoh Lutung Kasarung anu 
tara geumpeur nyanghareupan kasulitan; sarta resep ka nu lucu 
saperti ka tokoh Léngsér. Tapi upama geus tepi kana prinsip, 
tangguh pamadeganana saperti Prabu Siliwangi waktu nolak 
paménta Dempu Awang nu rék meuli paré. Tangguh pamadegan 
ieu téh katémbong kénéh di urang Kanékés (Baduy) anu gugon 
kana talari karuhun. 

Di leuweung-leuweung Tanah Sunda loba rupaning sasatoan 
anu ku maranéhna geus dibéré ngaran, sarta nu mindeng ka- 
panggih, boh waktu keur moro, boh waktu aya sato leuweung 
anu sasab ka lembur. Upama jelema nu hirupna di kota kiwari 
mindeng katarik ku sipat-sipat mobil atawa barang-barang séjénna 
nu mindeng kapanggih sapopoé, urang Sunda harita katarik ku 
sipat sasatoan, nepi ka maranéhna arapal, yén kidang téh tarik 
lumpatna, yén munding leuweung téh bisa dililindeuk jeung mun 
geus lindeuk bisa dipaké magawé, yén lutung téh kodomangna 
alus pisan, yén ciung téh sorana matak dédéngéeun jst. 


"7 R.S. Soemaatmadja, Tanah Sunda, Ganaco, Bandung 1960. Kaca 7. 

Teu béda ti ayeuna anu nyebut “kawas hayam” ka jelema nu 
resep diadu atawa ka nu gawéna resep pucak-pacok, nyarékan 
“si anjing” ka jelema nu dipikageuleuh, urang Sunda harita ogé 
ngalarapkeun pasipatan sasatoan ka tokoh-tokoh dongéng (malah 
bisa jadi tokoh-tokoh sajarah) anu sipatna aya sasaruaanana 
jeung sipat sato, ku jalan méré ngaran maké salah sahiji ngaran 
sato. Ngaran Ciung Wanara, Munding Laya, Badak Pamalang jst. 
nimbulkeun asosiasi pasipatan tokoh nu boga ngaran jeung pa- 
sipatan sato nu dipaké ngaran ku éta tokoh. 

Kitu deui ngaran jeung kahanan tutuwuhan katut bagian- 
bagianna, kayaning: mayang, padma, kawung jst. geus bisa méré 
inspirasi ka urang Sunda pikeun méré ngaran: Mayang Sunda, 
Padma Wati, Kawung Luwuk jst. 

Tina palapah kawung nu loba jaradi di leuweung jeung di 
sisi lembur, bisa nyieun kenur anu lamun dipantengkeun tuluy 
disintreukan ku ramo ngaluarkeun soranu alus. Ha ieu nimbulkeun 
idéa pikeun nyieun sabangsa waditra, anu ayeuna jadi kacapi. Nya 
kacapi ieu nu sok dipaké mirig pantun téh, anu tangtu baheula 
pisan mah pohara basajanna. 

Sora-sora nu mindeng kapireng ku urang Sunda harita, kayaning 
sora angin gunung, sora ombak, sora curug, sora guludug jst., geus 
mangaruhan kana titilaras nu sok dihariringkeun ku sungutna. Teu 
béda jeung sora kahirupan kota kiwari nu geus nimbulkeun idéa 
pikeun nyieun kacapi listrik jeung nyanggi lagu kaayeunakeun. 

Nepi ka ayeuna karasa kénéh kesan, yén sora angin gunung 
téh mélog sarta sora ombak jeung angin laut mah nyaléndro. Dua 
laras karawitan nu ayeuna gé diparaké kénéh pikeun mirig pantun. 

Tina sakur nu dipedar di luhur, bisa ditarik kacindekan, yén 
hubungan antara manusa (masarakat) jeung alam (tanah) téh pohara 
raketna. Conto-conto di luhur ngan ditujulkeun kana faktor-faktor 
nu aya patalina jeung tumuwuhna pantun, padahal sabenerna 
mah leuwih jembar ti éta, kayaning pangaweruh ngeunaan musim, 
sipat-sipat jeung gejala-gejala alam, pangaweruh tempat jst., anu 
penting pisan pikeun kahirupanana. 

Pengetahunan tentang alam ini sering kali mendekati lapangan religi, kalau 
pengetahuan ini mengenai sual-sual asal alam, penciptaan alam, asal mula 
gejala-gejala alam, asal mula gerhana dsb. Pengetahuan ini seringkali berupa 
dongéng-dongéng yang dianggap suci....."* 


Alam nu nimbulkeun stimulus ka manusa, ku naon upamana 
puncak gunung nu ieu mah rata jeung jiga parahu nangkub, nga- 
lantarankeun lahirna dongéng sasakala Sangkuriang. Nya kitu 
jigana jadina ngaran Cipamali, Kawali, Kandangwesi jst., ogé, sa- 
najan dina bentuk nu abstrak. 

Pangaweruh manusa tina hal paré geus nimbulkeun dongéng 
Sanghiang Sri jeung bagian-bagian tina carita Lutung Kasarung 
atawa Lutung Leutik. Lantaran paré téh kaasup kadaharan lulugu 
anu penting pikeun hirupna, nya timbul anggapan yén paré téh 
boga sipat asih, datangna ti hiji tempat nu suci bisa jadi ti langit. 

Saterusna hubungan individu jeung individu, geus ngaha- 
silkeun sistem simbul nu manrupa basa, minangka alat komu- 
nikasi. Manusa perlu ngedalkeun maksud jeung kahayangna ka 
batur kumbuhna, nya médiana téh basa. 

Komunikasi nu asalna basajan beuki lila beuki kompléks, 
ngurung aspék-aspék kajiwaan lianna, kayaning sora perasaan 
jeung idéa. Ieu téh sajalan jeung dongéng-dongéng nu asalna 
basajan tumuwuh jadi carita-carita nu beuki ngandung ajén moral, 
di antarana nya carita pantun. 


Aspék-aspék Kabudayaan 
Anu disebut aspék-aspek kabudayaan nyaéta ngurung: 
a. kebudayaan sebagai tata kelakuan manusia; 


b. kebudayaan sebagai kelakuan manusia; 
c. kebudayaan sebagai hasil kelakuna manusia'”. 


118 — Prof. Koentjaraningrat, op.Cit. kaca 204. 
119 | Prof. Koentjaraningrat, op.Cit. kaca 80. 

Kabudayaan minangka tata laku lampah manusa Sunda 
mangrupa angen-angen, norma, pandangan, hukum, aturan, ka- 
percayaan, sikep nu ngadorong manusa Sunda migawé hiji hal 
dina hirupna. Ieu aspék aya dina alam batin urang Sunda sarta 
sipatna nonmateril, tapi pohara pentingna, lantaran nya ieu nu 
ngagerakkeun sagala rupa geusan nindak kana aspék kadua nyaéta 
aspék laku lampah. Upama urang Sunda dipapandékeun kana hiji 
individu, aspék kahiji téh nyaéta “kata hati” mungguh ceuk istilah 
psikologi mah, sedeng aspék kadua taya lian aktivitasna. 

Aspék kabudayaan minangka tata laku lampah manusa Sunda 
waktu gelarna carita pantun, bisa kagambarkeun ku niténan eusi 
carita-carita pantun. Tapi tangtu baé kudu “disaring” heula, lan- 
taran apan carita pantun mah lain dokuméntasi sajarah anu murni, 
tapi kristalisasi pangalaman batin urang Sunda harita anu geus 
miboga tata laku lampah nu mandiri. 

Angen-angen manusa Sunda anu hayang nénjo hasil tata- 
nénan cukul, marakna beubeunangan jst., kagambarkeun dina 
Lutung Kasarung waktu aya pasanggiri ngahuma jeung méngkong 
Sipatahunan antara Purba Rarang jeung Purba Sari. Atuh babasan 
“buncir leuit loba duit, réa ketan réa keton” anu jadi kacapangan 
urang Sunda ti baheula, teges jadi angen-angenna tug nepi ka 
urang Sunda kiwari. 

Piagem tambaga nu kapanggih di Kabantenan, Bekasi"”, nu 
nuliskeun amanatna Wastu Kancana, yén ulah aya nu ngaganggu 
“kapas timbang paré dongdang”, nuduhkeun kumaha pandangan 
urang Sunda harita kana kapas (sandang) jeung paré (pangan). 
Kapas jeung paré boga kalungguhan nu luhur, kaasup barang nu 
istiméwa, nepi ka Wastu Kancana ngahaja nyerat perkara éta. Teu 
béda ti undang-undang mun cara ayeuna mah. 

Pandangan nu sarupa kitu téh loba kapanggih dina carita- 
carita pantun. Sakur tutuwuhan nu guna pikeun manusa, dianggap 
datangna ti manusa nu bisa méré kahirupan, nyaéta ti Batara 


?0 Drs.H.M. Atmamihardja, op.Cit. kaca 55-56. 

(Guru) nu linggih di sawarga (kahiyangan). 

Déwi Asri méré tanjakan ka Sunten Jaya, mundut “gedogan 
ki jati nunggal” lengkep jeung tunjanganana jst. Gedogan aya 
hubunganana jeung ngolah kapas, anu mangsa harita mah ku bangsa 
para putri ogé digarap. Jadi ngolah kapas atawa ninun téh kaasup 
kana pagawéan nu penting, ti somahan parat nepi ka karaton. 

Dina carita Kamandaka diterangkeun, yén waktu Banyakcatra 
keur ngibing katingalieun ku Prabu Siliwangi aya ceda dina pa- 
tuanganana, harita kénéh diputuskeun yén Banyakcatra teu ka- 
gungan hak jadi raja di Pajajaran. Dina Carita Parahiyangan nu teu 
tulus jadi ratu téh Rahiang Sempakwaja, lantaran pohang, jeung 
Rahiangtang Kidul, lantaran burut”!. Éta téh mangrupa hukum 
jeung aturan alam harita, anu hartina mah, bisa jadi, yén anu jadi 
ratu teu meunang boga codéka. 

Tina sual kapercayaan urang Sunda harita, aya patalina jeung 
agama nu dianutna. Catetan-catetan nu kapanggih nepi ka ayeuna 
nétélakeun, yén agama jaman Pajajaran téh agama Hindu atawa 
Buda. 

Dina Siksa Kandang Karesian ditulis istilah-istilah kayaning 
adigama, guru-gama, wahyé-doa jast., anu ngingetkeun kana adeg- 
adeg agama Buda!”. Atuh dina Carita Parahiyangan kapanggih 
bagian anu nyaritakeun ayana pustaka anu dimimitian ku “Ong 
Awignamastu” "3. 

Tapi hiji hal anu perlu jadi bahan bandingan, nyaéta eusi 
kahiyangan dina carita-carita pantun (Lutung Kasarung jeung 
Munding Laya) lain para déwa, tapi Sunan Ambu jeung sapangi- 
ringna. Mungkin hal ieu téh bisa disaruakeun jeung kaayaan ayeu- 
na, urang Sunda anu kalolobaanana nganut agama Islam, tapi re- 
sep kana carita wayang anu nota béné agama wayang mah Hindu 
kénéh. 


71 Drs. Atja, op.Cit. kaca 48. 
?2 Drs. Moh. Amir Sutaarga, 0op.Cit. kaca 58. 
"3 Drs. Atja, op.Cit. kaca 51. 


Sawangan kana Carita Pantun 


Kamungkinan bieu ngingetkeun kana istilah “réligi rayat” 
jeung “réligi karayatan”. 


Demikianlah kita ketahui di daérah-daérah tempat Islam merupakan religi 
rakyat yang resmi, berkembanglah umpamanya perjimatan dan peng- 
hormatan roh nenek moyang, dan dalam penghargaan orang-orang Islam 
itu dianggap pasti tidak kurang tingginya."* 


Réligi rayat alam Pajajaran nyaéta agama Buda atawa Hin- 
du, tapi réligi karajaan tetep madep ka para hiyang nu aya di 
kahiyangan, tegesna ka para lelembut karuhun anu geus nga- 
lahirkeun urang Buana Pancatengah. Tokoh Sunan Ambu nu jinis- 
na ibu (wanita) bisa jadi aya hubunganana jeung anggapan “nu 
ngalahirkeun manusa”. 

Seperti nu geus disebutkeun ti heula, buana téh aya tilu: 
Buana Nyungcung (Kahiyangan), Buana Tengah atawa Buana 
Pancatengah, jeung Buana Mongkléng (Buana Peteng). Sedengkeun 
Kahiyangan dibagi salapan tumpa anu disebut mandala-mandala: 
1. Mandala Kasungka (panghandapna), 2. Mandala Permana, 3. 
Mandala Karna, 4. Mandala Rasa, 5. Mandala Séba, 6. Mandala 
Suda, 7. Mandala Jati, 8. Mandala Balé Agung, 9. Mandala Samar 
(pangluhurna)'”. 

Kecap “mandala” asalna tina basa Sangskrta, hartina daerah, 
lingkaran, daerah yang melingkari"*. Asup kana kapercayaan Sunda, 
jigana teu béda jeung asupna kecap “panca” kana Buana Tengah 
nu jadi Buana Pancatengah. 

Naha asupna kecap Sangskrta téh sajalan jeung asupna pa- 
ngaruh agama Hindu/Buda kana kapercayaan Sunda? Aya 
kamungkinan, tapi aya kamungkinan henteu deuih. 

Disebut aya kamungkinan, contona saperti asupna kecap- 


74 Dr.M.Th. Fischer, Pengantar Anthropologi Kebudajaan Indonesia, terjemahan 
Anas Makrup, cet. 2, Pembangunan, Jakarta 1957. kaca 144. 

"5 Saléh Danasasmita, op.Cit. kaca 31. 

?6 Drs.R.M. Sutjipto Wirjosuparto, op.Cit. kaca 45. 

kecap Arab kana sarupaning adat istiadat Sunda, kayaning: tahlil, 
nadran, dibuat jst. Disebut aya kamungkinan henteu, misalna 
saperti asupna kecap-kecap Arab kana istilah agama Nasrani di 
Indonésia, kayaning: Allah, kudus, jst. 

Teu mustahil dina jaman Pajajaran antara réligi rayat jeung 
réligi karajaan téh awor ngahiji, hartina aya sinkrétisme anu har- 
monis. Babandinganana saperti agama di Majapait. 


Pemujaan nenek moyang ini dalam zaman Hindu tidak lenyap di kalangan 
rakyat, dalam kalangan bangsawan hanya menyesuaikan diri kepada keadaan 
baru yang ditimbulkan oleh kedatangan agama dari India.” 


Jigana kapercayaan ka lelembut para karuhun téh di urang 
Sunda geus ngajiwa pisan, dalah nepi ka ayeuna ogé. Asupna 
agama Hindu, Buda jeung Islam teu bisa mupus sama sakali, ngan 
ukur pindah kalungguhan, tina réligi rayat kana réligi karayatan. 

Ieu réligi karayatan upama ditilik tina jihat réligi rayat (agama 
nu resmi dianut ku rayat) mémang lobanu patukang tonggong, tapi 
pikeun nganétralisir persualan, bisa dianggap yén réligi karayatan 
mah lain agama, tapi unsur-unsur kabudayaan. Sawatara unsur 
kabudayaan anu hésé leungitna, sanajan geus aya gantina. 


Unsur-unsur kebudayaan yang termasuk agama dan religi atau yang mem- 
punyai latar belakang agama dan religi, dan yang tak mudah diganti oleh 
unsur-unsur lain.” 


Nya kitu, gambaran religi karayatan téh katémbong dina ca- 
rita-carita pantun sarta teu silih ganggu jeung réligi rayat, boh 
dina jaman Pajajaran, boh ayeuna. Istilah kahiyangan ngaréndéng 
jeung istilah sawarga, istilah guriang, sangiang, dangiang, rahiang, 
ngaréndéng jeung istilah bodisatwa, jeung saterusna. 


?7 Drs.S.Wojowasitto, Sedjarah Kebudajaan Indonesia II, Kalimusodo, Jakarta- 
Yogyakarta 1957. kaca 132. 
78 Prof. Koentjaraningrat, op.Cit. kaca 26. 

Aspék kabudayaan lianna nyaéta nu mangrupa laku lampah 
manusana sorangan. 

Dina Prasasti Batutulis Bogor disebutkeun, yén raja parantos 
ngadamel tanda pangéling-ngéling gugunungan, ngabalay jalan, 
ngayakeun samida, ngemplangkeun talaga Rena Mahawijaya dina 
taun panca-pandawa-ngemban-bumi””. Dina carita Ciung Wanara 
kakocapkeun Ciung Wanara ngadamel panjara beusi pikeun nga- 
hukum nu salah, nu geus nelasan Ajar Sukaresi. Kitu deui Deu' 
deugpati Jayaperang kudu ditelasan, lantaran disangka geus 
ngalambangsari jeung pawarang raja. 

Conto-conto di luhur nétélakeun sakur nu dilakukeun ku 
tokoh-tokoh sajarah jeung tokoh carita pantun, nu didasarkeun 
kana norma, hukum, aturan jeung kapercayaan. 

Demi aspék kabudayaan nu pangahirna nyaéta hasil kalakuan 
atawa pagawéan manusa, boh nu mangrupa wujud nu bungkeu- 
leukan, boh nu henteu. 

Carita pantun kaasup kana aspék kabudayaan nu ieu, lantaran 
tétéla hasil gawé urang Sunda baheula. 

Upama dititénan, sumber carita pantun téh diwangun ku: 1. 
sumber karaton, 2. sumber carita rayat, jeung 3. sumber carita ti luar. 


71. Sumber Karaton 

Disebut sumber karaton nyaéta duméh dina carita-carita 
pantun mindeng ngagambarkeun kaayaan eusi karaton katut 
tokoh-tokoh nu aya dikaraton. Jaba ti éta bisa dihartikeun ogé, yén 
carita pantun téh jolna ti karaton, tegesna dijieun ku urang karaton. 
Nu kadua ieu ngamungkinkeun ayana “bujangga karaton” atawa 
“jurupantun karaton”. Sanajan nepi ka ayeuna perkara ayana 
“bujangga karaton” di Pajajaran can kapanggih raratanana, tapi 
kamungkinan mah angger aya saperti di karaton-karaton Jawa- 
Hindu. 

Ngan anu tétéla, eusi carita pantun téh loba ngagambarkeun 


? Drs. Moh. Amir Sutaarga, op.Cit., kaca 26. 

kaayaan karaton jaman Pajajaran. 


Dina carita pantun kapanggih gambaran-gambaran tina kahirupan 
karaton. Éta gambaran-gambaran téh teu bina jeung tatahan réliéf 
dina bilik-bilik candi anu ngébréhkeun kaayaan kabudayaan dina 
salah sahiji jaman. 

Dina éta gambaran téh kacida pisan écésna hiji suasana kahirupan 
anu béda jeung suasana kahirupan anu kapanggih kiwari atawa 
kahirupan padésaan saperti anu ébréh dina dongéng rayat. 

Ari nu digambarkeunana nyaéta kaayaan kahirupan karaton 
alam Pakuan Pajajaran, umpamana kumaha kaayaan karaton harita, 
palataran katut patamananana, jamban, pangkuleman katut pakas- 
pakakas, paninunan, dangdanan para satria, putri jeung léngsér. 
Kumaha raména pépéstaan, iring-iringan jeung naon-naonna ta- 
tanggapan dina iring-iringan, ieu ébréh pisan dina carita pantun. 
Ieu tatahan kahirupan kabudayaan karaton, tantu hasil karya jalma 
anu ngalaman kahirupan karaton. Pamohalan hasil wangwangan pa- 
maparah mah, lantaran sakumaha laluasana wangwangan, jalma teu 
leupas tina kanyataan tatapakan hirup anu sabenerna. Jadi upamana 
baé éta téh hasil wangwangan jalma nu teu mantra-mantra kana 
kahirupan karaton, saperti nu cicing di pakampungan, tangtu éta 
gambaran téh kudu ngébréhkeun suasana kahirupan pakampungan, 
saperti upamana gambaran-gambaran karaton anu kapanggih dina 
dongéng-dongéng rayat." 

Téori yén ari jurupantun téh sarua jeung bujangga karaton cara 
Prapanca mangsa jaman Hayam Wuruk di karaton Majapait, kungsi 
dipajukeun ku M.A. Salmun dina taun 1949 asana (dina majalah 
Indonésia). Tapi teu kungsi meunang sokongan-sokongan ku bukti- 
bukti sajarah anu pengkuh tina panalungtikan-panalungtikan his- 
toris-sosiologi. Téori Salmun lahirna ku lantaran manéhna nyangka 
yén cara hirup unggal bangsa téh salilana sarua pisan, nepi ka sagala 
nu aya di Jawa tangtu di Sunda gé aya deui." 


0 Yus Rusyana B.A., Tjarita Pantun, Majalah Manglé No. 66, Th.VI,April, 1963. 
kaca 22. 
BI Ajip Rosidi, Dur Pandjak, Pusaka Sunda, Bandung 1966. kaca 92. 

Di dieu nu nulis rék ngabédakeun istilah “jurupantun karaton” 
jeung “bujangga karaton”,kuleuwihnekenkeun kana pagawéanana 
masing-masing. Sanajan bisa jadi éta dua fungsionaris téh bisa 
dirangkep ku hiji jelema. 

Jurupantun kaasup seniman nu nepikeun hiji karya nu 
mangrupa carita pantun. Éta carita pantun téh teu salawasna 
beunangna, tapi bisa meunang nu séjén, saperti hiji déklamator 
ngadéklamasikeun sajak ciptaan batur (sastrawan). Demi bujangga 
mah nyaéta anu nyieun karya sastrana, tegesna sastrawan atawa 
pangarang. 

Empu Kanwa anu ngarang Arjunawiwaha-na mah, kaasup 
bujangga. Tapi lalakon Arjunawiwaha bisa diwayangkeun ku da- 
lang, saperti lalakon pantun bisa dipantunkeun ku jurupantun. 

Bujangga karaton nyaéta hiji jelema anu biasa ngarang pikeun 
kapentingan karaton, anu di karaton Pajajaran mah can katalungtik 
ayana. Demi jurupantun karaton, taya lian jurupantun nu sok biasa 
mantun di karaton anu di karaton Pajajaran teu mustahi ayana. 

Istilah bujangga karatondi Jawa, kulantarancan aya spésialisasi 
garapan, ngurung pagawéan sastra saperti Empu Kanwa ngarang 
Arjunawiwaha, jeung pagawéan jurucatet sajarah saperti Prapanca 
nu nulis Pararaton"”” anu di Sunda bisa dibandingkeun jeung Carita 
Parahiyangan nu anonim. 

Carita-carita pantun teu bisa dibandingekun jeung Pararaton 
atawa Nagara Kertagama, paling-paling bisa dibandingkeun jeung 
Arjunawiwaha. Ari lantaran, duméh carita pantun mah tetep aya 
dina daérah sastra, tegesna hasil sastra (seni sastra). 

Pikeun nétralisir persualan ayana atawa euweuhna bujangga 
karaton jeung jurupantun karaton di Pajajaran atawa Galuh, anu 
mungkin (atawa teu mungkin) kungsi ngahasilkeun carita pantun, 
kawasna nya ku jalan misahkeun carita pantun tina persualan di 
luhur. Hartina ningalikeun heula persualan saha nu nyipta carita 
pantun, tuluy museurkeun panyawang kana éta carita. 


82 Tlikan Drs.S. Wojowasito, op.Cit. kaca 100. 

Pantun hasil kasusastraan anu ngakar kana kahirupan 
karaton"” bisa disebutkeun asup kana golongan carita gambaran 
karaton, lantaran anu jadi puseur jeung témana teges kahirupan 
karaton baé. 

Karaton geus jadi sumber carita pikeun carita-carita pantun, 
éta mah geus tétéla. Tapi sajaba ti karaton, nu jadi sumber téh 
nyaéta carita rayat. 


2. Sumber Carita Rayat 


Carita rayat téh nyaéta carita bogana rayat, tegesna carita anu 
geus jadi milikna rayat umum. Ku kituna, sabenerna, carita pantun 
ogé kaasup carita rayat (Sunda), lantaran geus jadi milik urang 
Sunda, sarta kana éta carita umumna urang Sunda geus pada ta- 
rerang. 

Carita rayat lain ngan wungkul nyaritakeun kahirupan rayat 
baé, kahirupan di karataon, di kahyangan, di mana-mana ogé, sok 
mun éta carita geus jadi banda rayat, asup kana golongan carita 
rayat. 

Umumna carita rayat téh boga daérah nu pohara legana, 
upamana carita pantun jeung carita Si Kabayan di sa-Pasundan, 
carita paré di sa-Nusantara, carita widadari di sadunya“ jst. 

Carita rayatumumna nyebar ku tatalépa dina lisan sarta upama 
ngabanding-bandingkeun eusi jeung téma bakal kanyahoan aya 
sasaruaanana. 


.... the study oral literature, especially of folktale themes and their migration; 
of how and when they have entered 'higher', 'artistic' literature”. 


Carita pantun, dina tumuwuhna, loba nyokot sumber tina 
carita rayat. 


15 Yus Rusyana B.A., op.Cit. 

34 Ilikan Rochman B. Abunjamin, Asal-usul dan penyebaran sebuah ceritera rajat, 
Majalah Manusia Indonesia, No.1,Th.II,1968. kaca 21-31. 

"5 Rene Wellek & Austin Warren, 0p.Cit. kaca 46. 

Dina carita Lutung Kasarung kacaritakeun nu boga lalakon 
téh Nyi Purba Sari, putri bungsu. Hal ieu aya sasaruaanana jeung 
dongéng (carita) Si Leungli (Nyi Bungsu Larang). 


Penderitaan-penderitaan Nyi Bungsu Rarang mengingatkan kita akan 
penderitaan dan kesengsaraan Purba Sari Ayu Wangi dalam Lutung 
Kasarung. Ini pun adalah suatu hal yang menarik: dalam dongéng-dongéng 
Sunda, sering kali si bungsu dilukiskan sebagai seorang yang sabar, jujur, 
benar, mempertahankan keadilan dan mengalami berbagai kesengsaraan 
dan penderitaan sebagai akibat sikap saudara-saudaranya yang lebih tua 
yang serakah, tamak, tak adil dan pemarah. Akhirnya-tentu saja-si bungsu 
mendapat kemenangan dan kebahagiaan"*. 


Carita Sulanjana (Nyi Pohaci Sanghyang Sri) sabenerna carita 
rayat anu dipakuat-pakaitkeun jeung tokoh Prabu Siliwangi (tokoh 
carita pantun). Dongéng widadari saperti Joko Tarub di Jawa, 
Mamanua-Lumalundung di Minahasa, Jubah Balud di Cina, Raja 
Bahwun Ghur di Persia, Tangari di Mélanésia jst.””, dina Sulanjana 
kapanggih lebah bagian Prabu Siliwangi jeung Nawangwulan. 
Leunjeuran caritana mah sarua jeung carita Joko Tarub. 

Ngan dina Sulanjana mah dihijikeun jeung dongéng asal mu- 
asalna paré. Tokoh Nyi Pohaci Sanghyang Sri dina Sulanjana bisa 
dibandingkeun jeung tokoh Retno Dumilah dina carita paré Jawa 
jeung Madura". 

“Naékna” unsur-unsur carita rayat kana carita pantun bisa 
mangrupa raéhan, bisa mangrupa kanda. Carita Lutung Ka- 
sarung jeung Si Leungli tétéla geus béda kanda, sedengkeun Na- 
wangwulan jeung Nyi Pohaci Sanghiang Sri (anu identik jeung 
Retno Dumilah) kaasup kana raéhan (variasi) dina salah sahiji ba- 
gian carita Sulanjana. 

Hubungan urang karaton jeung rayat biasa, geus ngalanta- 


16 Ajip Rosidi, Jalan ke Surga, Tiara, Bandung 1964. kaca 8. 
37 Rochman B. Abunjamin, loc.Cit. 
Ws Tlikan Tjeritera Rajat, I, loc.Cit. kaca 30-32. 

rankeun kauntungan ti dua pihakna. Masing-masing geus milih 
sambungan ku pangbogana masing-masing. Upama pantun asalna 
ti karaton, meureun carita rayat téh geus asup ka lingkungan ka- 
raton. Upamana pantun téh asalna ti masarakat biasa, meureun 
“béja-béja” ti karaton téh geus turun ka rayat. 


.... kesusastraan rayat diambil oléh lingkungan kabupaten-kabupaten tadi, 
dan dari situ naik ke kraton pusat negara. Dengan jalan ini maka kesenian 
dan kesusastraan rayat naik ke keraton negara, lalu dihaluskan, ditinggikan, 
didandani, sehingga nanti kembali pula kepada rakyat dengan v1melalui 
kabupaten-kabupaten itu pula."” 


Kakawihan rayat geus mangaruhan sénggol-sénggol tembang 
Sunda cianjuran nu ayana di kabupatén (baheulana), tapi sabalikna 
sénggol-sénggol cianjuran geus mangaruhan kakawihan rayat. 
Hal sarupa kitu téh kawasna kajadian ogé dina tumuwuhna carita 
pantun. 


3. Sumber Carita Luar 


Dina carita Sulanjana, kapanggih bagian-bagian anu asalna 
ti luar. Upamana baé lebah nyaritakeun silsilah Nabi Adam nepi 
ka Sayidina Anwar, tétéla asupna téh sabada Sunda kasosok ku 
pangaruh kasusastraan Islam. 

Tokoh Nurrasa, putrana Sayidina Anwar (Nurcahya)*", ka- 
asup tokoh nu ngahubungkeun tokoh-tokoh para nabi jeung 
tokoh-tokoh para déwa, sabada ngaliwatan tokoh-tokoh Sanghiang 
Wenang jeung Sanghiang Tunggal (putra-putra Nurrasa). Ti Sang- 
hiang Tunggal, bras ka Batara Guru, nyaéta tokoh déwa dina 
carita pawayangan. Lebah dieu geus nindak kana bagian anu ka- 
pangaruhan ku kasusastraan India (Hindu). 

Tokoh semar milu makalangan dina carita Sulanjana, bisa jadi 


B? R.S. Sastrosuwignjo, Djawa Kuno I, cetakan IV, Sari Pers, Jakarta. kaca 9. 
"0 R. Satjadibrata, Wawacan Sulandjana, op. Cit, kaca 4. 

ngaganti tokoh Léngsér. Ari tokoh Semar téh asalna ti Jawa. 

Naha carita Ciung Wanara anu aya sasaruaanana jeung carita 
Firaun, éta kapangaruhan ku kasusastran Islam? Tina hal ieu perlu 
aya panalungtikan nu leuwih jembar. 


Faktor Sajarah 


Tokoh Prabu Siliwangi pohara populérna, boh dina carita- 
carita pantun, boh dina kacapangan urang Sunda. Beuki luhur 
frékuénsina hiji tokoh kasebut-sebut dina populasi carita nu béda- 
béda, bari daérah hirupna éta carita-carita téh lega, bisa diduga 
yén éta tokoh-tokoh téh asup kana tokoh sajarah!”. Ku kituna 
munasabah upama tokoh Prabu Siliwangi téh geus dianggap 
tokoh sajarah, boh dina alam pikiran urang Sunda kiwari, boh hasil 
panalungtikan'“”. 

Upama Carita Parahiyangan bisa dipaké sumber sajarah”, anu 
di antarana eusina téh nyabit-nyabit ayana tokoh Sang Manarah 
tur “kabeneran” dina carita pantun jeung babad-babad ogé éta 
tokoh téh kasebut-sebut, naha tokoh-tokoh pantun lianna bisa 
dipaké bahan panalungtikan sajarah Sunda? Atawa ngan carita 
fiktif wungkul? 

Nepi ka ayeuna ngan sababaraha tokoh pantun baé anu di- 
anggap aya hubunganana jeung sajarah Sunda téh, saperti: Ciung 
Wanara, Lutung Kasarung jeung Prabu Siliwangi. Kitu ogé eusi 
carita nu ditokohan ku nu tilu bieu téh, teu kapanggih sasaruaanana 
jeung eusi sajarah Sunda anu geus katalungtik nepi ka ayeuna. 
Paling-paling aya sasaruaanana jeung babad-babad nu dianggap 
sajarah. 

Kanyataan kieu téh bisa dibandingkeun jeung tokoh Arjuna 
dina Arjunawiwaha dina kapustakaan Jawa. 


UI Mun teu salah pamendak Prof.Dr.R.A.A. Hoesein Djajadiningrat. 
2 Tlikan: Drs.Moh.Amir Sutaarga, Prabu Siliwangi. 
"5 ibid. kaca 21. 

Ceritera ini merupakan sindiran kepada Erlangga, yaitu sejak Erlangga 
mengalami kesulitan karena serbuan tentara musuh dan harus bersembunyi, 
hingga ketika ia memegang pemerintah lagi dan kawin.** 


Arjunawiwaha téh kaasup kana lalakon carangan dina carita 
wayang nu ku Empu Kanwa (nu nulis) geus disilibkeun kana 
kahirupan Raja Érlangga. Nu nulis can werat nyaritakeun yén 
sawatara tokoh carita pantun minangka silibna tina tokoh raja anu 
di Pajajaran atawa Galuh, tapi kakara wasa nyebut: bisa jadi. 

Sabenerna dina carita-carita pantun aya peristiwa-peristiwa nu 
“hébat” anu teu mustahil aya patalina jeung sajarah Sunda. Upa- 
mana carita Ciung Wanara, anu bisa jadi nyilibkeun hiji peristiwa 
mangsa aya kasaluyuan antara Raja Sunda jeung Raja Jawa tina hal 
tapel-wates nagara. 

Ti dinya, asa pohara logisna upama aya hiji raja mutuskeun 
rék mindahkeun karaton téh, sajaba ti alesan-alesan ékonomis 
jeung administratif, didasarkeun ogé kana stratégi militér yén ku- 
du ngajauhan tapel wates nagara musuh. Dina sajarah nu geus 
katalungtik, karaton nu asalna di Galuh dipindahkeun ka Pakuan 
Pajajaran, tegesna nu asalna di Ciamis dipindahkeun ka Bogor. 
Tapi pindahna puseur dayeuh dina sajarah, teu kapanggih dina 
carita-carita pantun, tur éta téh peristiwa badag. Dina sampel nu 
jumlahna sapuluh, teu kapanggih nu tandesna mirip-mirip kana 
silib éta peristiwa. Bisa jadi dina carita pantun nu séjénna nu teu 
kaasupkeun kana sampel. 

Peristiwa badag lianna upamana waktu ngabendung Ciha- 
liwung pikeun nyieun Talaga Rena Mahawijaya, nyieun jalan nu 
butbat ka pagunungan, nyieun samida jst. Éta peristiwa-peristiwa 
badag téh can bisa dihubungkeun jeung carita pantun. 

Ngan waktu dijoragna dayeuh Pajajaran ku balad Banten mah 
kapanggih gambaranna nyaéta ogé dina Dadap Malang (pantun 
Bogor). 


"4 Drs.S. Wojowasito, op.Cit. kaca 104. 

Kacindekan ti nu geus dipedar di luhur, nyaéta: 


1. Bisa jadi aya peristiwa sajarah anu dipaké téma carita pantun nu 
geus kaguar, tapi can aya nu bisa nerangkeun. 

2. Bisa jadi aya pertistiwa sajarah nu dipaké téma carita pantun, 
tapi carita pantunna can kapanggih. 

3. Bisa jadi aya carita pantun anu geus kapanggih anu ngagambar- 
keun peristiwa sajarah anu can katalungtik. 

4. Bisa jadi aya carita pantun anu can kapanggih anu ngagam- 
barkeun peristiwa sajarah nu geus katalungtik. 

5. Bisa jadi aya carita pantun nu can kapanggih anu ngagambar- 
keun peristiwa sajarah anu can katalungtik. 


Carita pantun anu wandana cara carita-carita pantun nu 
kapanggih ayeuna, nurutkeun catetan Siksa Kandang Karesian, geus 
aya dina taun 1518. Harita téh Pajajaran ngadeg kénéh. Bisa jadi 
gelarna mah béh ditueun taun 1518. 


Dengan bukti ini sudahlah jelas bagi kita, bahwa dalam tahun 1518 AD 
Prabu Siliwangi sudah jadi tokoh ceritera pantun.** 


Dina “Tokoh-tokoh Carita” geus dicoba dipaluruh carita-carita 
pantun Langga Larang, Babakcatra, Siliwangi jeung Hatur Wangi nu 
dibéjakeun ku Siksa Kandang Karesian. Bisa jadi éta carita-carita 
téh sarua jeung carita-carita nu aya dina pantun atawa babad nu 
kapanggih kénéh ayeuna. 

Ku kituna, anu kakara kapaluruh téh nyaéta carita pantun nu 
aya kénéh nepi ka ayeuna, ti awal abad ka-16 nepi ka kiwari. 

Sabenerna teu babari narik kacindekan yén carita pantun 
gelar ti jaman Galuh mula, atawa ti alam Pajajaran jeung alam béh 
ditueunana téh“, lantaran can aya deui béja saperti béja tina Siksa 


"5 Drs. Moh. Amir Sutaarga, op.Cit., kaca 9. 
"6 R.I. Adiwidjaja, Kasusastraan Sunda II, J. B. Wolters, Jakarta-Gronongen, tanpa 
taun, kaca 12. 

Kandang Karesian. 

Upama didasarkeun kana tempat manggungna, pédah sok 
nyaritakeun Galuh jeung Pajajaran, saha nu terang méméh Galuh 
ogé geus aya, ngan baé meureun lalakon nyaritakeun karajaan 
méméh éta. Pon kitu deui upama didasarkeun kana tokoh-tokoh 
caritana. 

Dipaluruh tina jihat basana, beuki komo hésé, lantaran umum- 
na carita-carita pantun nu kapanggih ayeuna téh maké basa Sunda 
béh dieu, lain basa Sunda jaman Galuh atawa Pajajaran. 

Tapi upama nilik kana eusi falsafahna mah, yén carita-carita 
pantun téh dina umumna teu pati kapangaruhan ku kapercayaan 
Hindu, bisa ditarik kacindekan, yén carita-carita sabangsa kitu téh 
gelarna saméméh urang Sunda kasosok ku agama Hindu. 

Falsafah nu terus nganteng jeung dipuhit ku urang Sunda, 
ngaliwatan jaman Galuh jeung Pajajaran, tegesna “didangdanan” 
jeung “diperankeun” ku wanda katut tokoh-tokoh Galuh jeung 
Pajajaran. 


Pada hakikatnya semua masalah falsafi akan berkisar di situ, pusat 
lingkarannya tidak akan berpindah-pindah, yaitu bagaimana cara kita 
mengatasi pertentangan kita dengan situasi kita.” 


Urang Sunda dina enggoning ngungkulan “pertentangan” 
jeung situasi Galuh katut Pajajaran, nya ngagelarkeun carita anu 
falsafahna geus aya ti saméméhna, tapi tokoh-tokohna jelema nu 
aya harita, atawa perlambang ti jelema-jelema nu hirup dijamanna. 
Cara Empu Kanwa merlambangkeun kahirupan Érlangga ku 
tokoh Arjuna-falsafahna tina agama Hindu, tokohna perlambang 
Érlangga. 

Jadi kacindekanana, nangtukeun gelarna carita pantun téh bi- 
sa ditilik tina sababaraha jihat: 


W Wiratno Soekito, Renungan tentang Sejarah, Penerbitan Universitas. kaca 30. 

1. Tina jihat falsafahna, gelar saméméh urang Sunda kapa- 
ngaruhan agama Hindu. 

2. Tina jihat peristiwa sajarah, gelar sabada éta peristiwa sajarah 
kajadian. 

3. Tina jihat basa, gelar waktu éta basa keur lumrah dipaké, anu 
hésé téa nangtukeunana, lantaran carita pantun taya nu tinulis 
dina harti titinggal hiji jaman saperti kasusastraan/pustaka 
Jawa Kuno. 

Istilah “Pantun” 


Jangkar kecap “tun” anu hartina nungtun atawa aturan maké 
formatif atawa awalan pa-, jadi “pantun”. 

Pantun, tegesna karya-karya anu nungtun atawa anu puguh 
aturanana. 

Anu nungtun, duméh eusi carita pantun nungtun kana 
kasurtian jeung karancagéan. 

Anu puguh aturanana, duméh wangunan carita pantun puguh 
atawa aya aturanana. 

Istilah “pantun” dina sastra Sunda jeung sastra Malayu, aya 
patula-patalina, saluyu jeung harti kecap di luhur. 

Pantun Malayu, tegesna karya sastra Malayu anu nungtun 
atawa anu puguh aturanana. 

Anu nungtun, duméh sora dina sampiran nungtun kana unina 
eusi. 

Anu puguh aturanana, duméh aya aturan sampiran eusi. 

Jangkar kecap “tun” bisa dipaluruh tina basa Indonesia Purba. 


145 


Sawangan kana Carita Pantun 


Carita Pantun 


Carita pantun nyaéta carita nu sok dipedar ku tukang pantun 
baréto, eusina ngalalakonkeun tokoh-tokoh nu aya hubunganana 
jeung Galuh katut Pajajaran atawa nagara-nagara bawahan jeung 
tatanggana. 

Carita pantun nyaéta hasil sastra lisan urang Sunda, jadi tetep 
aya dina ugeran (disiplin) seni sastra, boh eusina, boh wangunanana. 
Dina eusi, carita pantun aya dina dunya fiksi sanajan sumber bisa 
jadi aya nu tina peristiwa sajarah. 


Wangunan Pantun 


Wangunan pantun nyaéta wangunan sastra anu didasarkeun 
kana nu dilisankeun ku jurupantun dina keur mantun, lebah nu 
sok digorolangkeunana winangun basa lancaran (prosa) lebah nu 
dihaleuangkeun winangun rakitan (verse). 


Mantun 


Mantun nyaéta pagawéan jurupantun upama manéhna keur 
medar hiji lalakon, ngagorolang jeung ngahaleuang dijentréngan 
ku kacapi, sakapeung dibarengan ku waditra séjénna. 

Baréto mah nu dipedar téh teges ngan carita pantun wungkul, 
tapi kaayeunakeun geus ditambahan ku lalakon-lalakon lianna. 


Hasil Gawé-Rancagé Urang Sunda 


Karancagéan urang Sunda dina ngagelarkeun carita pantun, 
nyoko kana: 


a. Nyusun carita anu eusina kedaling pangalaman jiwana, atawa 
sakur nu kapikir jeung karasa ku jiwana. 

b. Dina nyusun carita tadi, maké basa Sunda sarta diréka maké 
wangunan pantun. 

c. Carita dina wangunan pantun ditambah ku carana mantun, 
geus ngamungkinkeun urang Sunda némbongkeun éksistén- 
sina salaku suku bangsa anu miboga hasil seni anu husus. 

Basa Sunda dina Carita Pantun 


Dina midangkeun carita pantun salawasna ngagunakeun basa 
Sunda, kaasup basa Sunda wewengkon. 

Ayana istilah pantun Bogor, pantun Kuningan, pantun Tegal, 
pantun Baduy jst., didasarkeun kana basa wewengkon nu dipaké 
dina éta carita pantun. 

Basa Sunda dina carita pantun saluyu jeung basa Sunda nu 
dipaké juru pantun, jadi gumantung ka jelemana, kana tempatna 
jeung kana waktu hirupna jurupantun ditambah ku sawatara basa 
(kecap) Sunda nu geus arhais minangka pasésaan basa nu hirup 
dina jaman jauh saheulaeunana. 


Eusi Carita Pantun 


Eusi carita pantun nu geus kapanggih nepi ka kiwari, nyaéta 
ngalalakonkeun tokoh-tokoh carita nu aya hubunganana jeung 
Galuh atawa Pajajaran, atawa nagara-nagara bawahanana, na- 
gara-nagara tatanggana sarta nagara-nagara atawa tempat-tem- 
pat nu arahéng kayaning kahiyangan, nagara siluman jeung sa- 
jabana. 

Dina carita pantun kagambarkeun kumaha adeg-adeg urang 
Sunda baheula: norma-norma hirup, pandanganana, kapercaya- 
anana jeung aspék-aspék kabudayaan lianna. 


Pagelaran Carita Pantun 

Carana ngagelarkeun carita pantun ku jalan mantun, geus 
aya katangtuan-katangtuanana nu kudu dijalankeun mungguh 
baheula mah, lantaran anggapan urang Sunda baheula kana sa- 
watara carita-carita pantun-nganggap carita suci (sakral)-ku 
kituna teu meunang dianggap sagawayah. 


Tempat Manggung Carita 


Tempat manggung carita pantun pangpangna Galuh jeung 
Pajajaran atawa nagara bawahanana, atawa nagara-nagara jeung 


147 


Sawangan kana Carita Pantun 


tempat-tempat arahéng kayaning nagara siluman, kahiyangan, 
atawa nagara ciciptaan lianna. 

Tempat manggung carita pantun aya nu boga hubungan jeung 
sajarah sarta aya nu ngan ciciptaan wungkul. 

Numutkeun tempat manggung caritana, carita pantun bisa 
dua golongan: 


1. Carita pantun horisontal/ Pancatengah, nyaéta carita pantun nu 
tokoh-tokohna ngan manggung di bumi wungkul. 

2. Caritan pantun vértikal/Kayangan, nyaéta carita pantun nu 
tokoh-tokohna manggung nya di kayangan, nya di bumi. 


Tokoh-tokoh Carita 


Tokoh-tokoh carita pantun nyaéta tokoh-tokoh nu ngalalakon 
dina carita pantun, aya sabagian anu asalna tina tokoh sajarah, tapi 
lolobana mah tokoh-tokoh ciciptan wungkul. 

Tokoh carita pantun nu pangmindengna kasabit-sabit nyaéta 
tokoh Siliwangi. Ngan “Siliwangi” lain tina “Silihwangi”, tapi bisa 
jadi tina “Sri Wangi”, tegesna nu wangi, raja nu kawangikeun. 

Ngaran-ngaran tokoh aya kamungkinan didasarkeun kana: 


Boga harti jeung maksud atawa sabalikna. 
Ku lantaran robah sora. 

Perlambang jeung lalandian. 

Pantangan nyebut ngaran sabenerna. 
Sésa-sésa totémisme. 


Mae DN 


Rakitan Carita Pantun 


Panunda carita nu asalna “cag” atawa “tunda” wungkul, 
ngalaman prosés raéhan nepi ka jadi hiji rakitan: 


Cag, 

teundeun di handeuleum sieum 
tunda di hanjuang siang 
paranti nyokot ninggalkeun 

Prosés raéhan atawa tambahan téh lumangsung kieu: 
Tunda 
Tunda di hanjuang 
Tunda di hanjuang siang 
Tunda di hanjuang siang 
teundeun di handeuleum sieum 
5. Teundeun di handeuleum sieum 
tunda di hanjuang siang 


NON 


Kecap “sieum”, bisa jadi teu boga harti nanaon, tapi ngan 
wungkul pikeun kapentingan purwakanti laraspurwa jeung kecap 
“siang”. 


Robahna Basa 


Nu disebut robahna basa téh nyaéta prosés nambahanana 
kecap ku kecap-kecap anyar ngaganti atawa marengan kecap-kecap 
heubeul nu saharti, laleungitanana kecap nu geus aya ku lantaran 
geus teu lumrah dipaké, ditambah deui ku robahna sintaksis jeung 
semantikna dina prosés nu sarua saperti di luhur. 

Nalungtik robahna basa Sunda ku jalan niténan carita pantun 
tinulis, ngan bisa ngahasilkeun kacindekan robahan basa ti mangsa 
nuliskeunana éta carita pantun tina nu dilisankeun ku jurupantun, 
nepi ka mangsa ditalungtikna kalawan dibandingkeun jeung 
kahanan basa waktu harita. 

Faktor nu ngalantarankeun robahna basa téh, nyaéta faktor 
waktu jeung tempat (lingkungan). 


Pangajén (évaluasi) kana Pantun Tinulis 


Pantun tinulis, tegesna carita jeung wangun pantun nu ditulis 
tina pantun linisan, perlu diajén deui oténtik hanteuna, boh anu 
dikumpulkeun ku urang Barat (C.M. Pleyte, J.J. Meijer, Hidding, 
jst.) boh ku urang Sunda sorangan (Rakéan Minda Kalangan) 
lantaran aya kamungkinan: 

a. Salah nuliskeunana, sanajan nu diucapkeun ku jurupantun mah 
bener. 

b. Nuliskeun ucapan jurupantun nu teu bener. 

c. Diropéa deui ku nu nuliskeunana. 


Kasang-tukang Tumuwuhna 


Nalungtik kasang-tukang tumuwuhna carita pantun, kudu 
mokprok dina opat widang panalungtikan, sacara psikologis, 
sosiologis, historis, jeung antropologis, lantaran ieu obyék 
panalungtikan téh aya hubunganana jeung manusa salaku kréator 
jeung aspék kajiwaan lianna, hubungan antara manusa, waktu, 
jeung aspék-aspék kabudayaan séjénna. 


Tempat Tumuwuhna 


Tanah Sunda nu agraris, flora jeung fauna nu dikandungna 
jeung gebar amparanana (letaknya, Ind.), geus ngamungkinkeun 
ngalahirkeun jengléngan carita pantun saperti nu kapanggih 
ayeuna. 


Manusa nu Ngagelarkeunana 


Manusa Sunda jeung éksisténsi kajiwaanana anu kapangaruhan 
ku lingkungan, sajarah jeung kabudayaanna geus kungsi 
ngagelarkeun carita-carita pantun nu eusina katut wangunanana 
saperti nu kapanggih ayeuna. 


Aspék-aspék Kabudayaan nu Mangaruhan Tumuwuhna 


Aspék kabudayaan minangka tata laku lampah manusa Sunda 
kagambarkeun dina carita-carita pantun mangrupa angen-angen, 
norma, pandangan, hukum, aturan, kapercayaan jeung sikep hi- 
rupna mangsa éta carita digelarkeun. 

Aspék kabudayaan minangka laku lampah manusa Sunda 
geus ngahasilkeun carita-carita pantun kalawan dorongan tina 
aspék kabudayaan minanggka tata-laku-lampah tadi. 

Aspék kabudayaan minangka hasil lakulampah manusa Sunda 
geus ngajanggélék jadi carita-carita pantun sabada ngaliwatan 
aspék-aspék kabudayaan lianna. 


Réligi Karayatan dina Pantun 


Sanajan réligi rayat Sunda resmina agama Hindu anu terus 
diganti ku agama Islam, tapi réligi karayatan mah angger hirup, 
malah ngalaman galo (sinkrétisme) jeung réligi rayat. 

Sésa-sésa réligi karayatan kapanggih upamana dina cara man- 
tun, ngarajah anu sok nyambat Sang Rumuhun jeung dina ang- 
gapan ka kayangan nu sok aya dina sawatara carita pantun. 

Istilah kahiyangan, mandala, Buana Pancatengah, Buana La- 
rang, kitu deui tokoh-tokoh Sunan Ambu, pohaci, bujangga, gu- 
riang, sangian, rahiang jeung dangiang, mangrupa istilah/ngaran 
anu aya dina réligi karayatan uran Sunda. 


Sumber Carita 


Sumber carita pantun nyokot tina: 


1. Sumber kahirupan karaton. 
2. Sumber carita rayat. 
3. Sumber carita luar. 


Dina sawatara carita pantun bisa kénéh ditalungtik sumber- 
sumberna ku niténan eusina jeung témana. Aya kalana dina hiji 
carita pantun kapanggih mokprokna tilu sumber di luhur. 


Hubungan Sajarah jeung Pantun 


Hubungan sajarah jeung carita-carita pantun: 


a. Bisa jadi aya peristiwa-peristiwa sajarah anu dipaké téma carita 
pantun nu geus kaguar, tapi can aya nu bisaeun nerangkeun. 

B. Bisa jadi aya peristiwa-peristiwa sajarah nu dipaké téma carita 
pantun, tapi carita pantunna can kapanggih. 


Sawangan kana Carita Pantun 


c. Bisa jadi aya carita-carita pantun nu geus kapanggih anu nga- 
gambarkeun peristiwa sajarah nu can katalungtik. 

d. Bisa jadi aya carita-carita pantun anu can kapanggih anu nga- 
gambarkeun peristiwa sajarah anu geus katalungtik. 

e. Bisa jadi aya carita-carita pantun anu can kapanggih anu nga- 
gambarkeun peristiwa sajarah anu can katalungtik. 


Mangsa Gelarna 


Nangtukeun gelarna carita-carita pantun téh bisa ditilik tina 
sababaraha jihat: 


a. Tina jihat falsafahna, loba nu gelar saméméh urang Sunda 
kapangaruhan ku agama Hindu. 

b. Tina jihat peristiwa sajarah, gelar sabada éta peristiwa sajarah 
kajadian. 

c. Tina jihat basa, gelar waktu éta basa keur lumrah dipaké ku ma- 
sarakat. 


Kanda jeung Raéhan Carita 


Ngabanding-banding sawatara carita pantun, bakal kapanggih 
ayana kanda jeung raéhan. Disebut béda kanda upama dina eusi dua 
carita pantun, leunjeuran jeung témana sarua, tapi aya bagian-bagian 
anu béda sama sakali. Sedengkeun nu disebut raéhan, nyaéta upama 
dina eusi dua carita pantun, leunjeuran jeung témana sarua ngan aya 
perbédaan variasi (raéhan) dina sawatara bagian nu sabanding. 


Saran-saran 

Pikeun bahan panalungtikan carita pantun saterusna (nu bakal 
datang), perlu ngumpulkeun populasi anu saloba-lobana kalawan 
maké téhnik modern, kayaning tape recorder jeung nuliskeun kudu 
sacara fonetis (phonetic writing)'. 

Instansi pamaréntah nu aya patalina jeung kawajiban ieu, hadé 


! Rene Wellek & Austin Warren, 1956. kaca 58. 

upama babarengan jeung para ahli sastra katut ahli basa Sunda. 
Carana bisa simultan atawa museur, tegesna bisa nyebar ka unggal 
daérah, atawa nginténsifkeun panalungtikan kana hiji obyék di hiji 
daérah. Nu pangalusna mah nya simultan nya intensif. 

Métode panalungtikan pikeun tarap mimiti, demi kumpulna 
populasi saloba-lobana téa, kudu métode panalungtikan déskriptif 
kalawan ngaheulakeun téhnik survéy jeung studi operasionil?. 

Hadé pisan upama para mahasiswa jurusan basa jeung sastra 
Sunda milu kana kagiatan ngumpulkeun carita pantun sarta milu 
kana kagiatan panalungtikan. Pikeun ahli sajarah, nu perlu jadi 
perhatian téh palebah patalina sajarah jeung carita-carita pantun 
katut nangtukeun gelarna carita-carita pantun. 

Kitu deui pikeun ahli basa jeung sastra Sunda, nu perlu meu- 
nang perhatian nyaéta robahna basa, pangajén kana pantun tinulis, 
katut nu patula-patalina jeung sajarah. Atuh dina raraga hubungan 
jurusan basa jeung sastra Sunda jeung pamaréntah Walanda, 
bisa dicoba meredih bantuan buku-buku atawa naon baé nu aya 
patalina jeung kabudayaan Sunda nu aya di nagri Walanda. 


2 Surachman, 1968. kaca 112-119. 

